By James MJ\t Last updated Nov 2, 2021\nലേഡി സൂപ്പർ സ്റ്റാർ എന്ന പദവി മലയാളികൾ നൽകിയിരിക്കുന്നത് നടി മഞ്ജു വാര്യർക്ക് മാത്രമാണ്. അഭിനയമികവും സൗന്ദര്യവും കൊണ്ട് മലയാള സിനിമയെ കയ്യിലെടുത്ത താരമാണ് മഞ്ജു. ഹൌ ഓൾഡ് ആർ യൂ എന്ന ചിത്രത്തിലൂടെ സിനിമയിലേക്ക് തിരിച്ചുവരവ് നടത്തിയ താരം പിന്നീട് തന്റെ സൂപ്പർ സ്റ്റാർ പദവി നിലനിർത്തുന്ന രീതിയിലുള്ള അഭിനയമാണ് ഓരോ സിനിമയിലും കാഴ്ചവെച്ചത്. പതിനാലു വർഷങ്ങൾക്ക് ശേഷമുള്ള\nമഞ്ജുവിന്റെ തിരിച്ചുവരവ് ആരാധകർ ആഘോഷമാക്കി എന്നുതന്നെ പറയാം. നടിയെന്ന രീതിയിൽ മാത്രമല്ല ഒരു വ്യക്തി എന്ന നിലയിലും താരത്തെ ഹൃദയത്തോട് ചേർത്തുപിടിക്കുന്നവരാണ് മഞ്ജുവിന്റെ ആരാധകർ. താരത്തിന്റെ ഫാഷൻ കാഴ്ചപ്പാടുകളും സോഷ്യൽ മീഡിയ വിശേഷങ്ങളും ആരാധകർക്ക് ഏറെ പ്രിയങ്കരം തന്നെ. ഇപ്പോഴിതാ മഞ്ജു പങ്കുവെച്ചിരിക്കുന്ന ഒരു ഇൻസ്റ്റാഗ്രാം പോസ്റ്റാണ് സോഷ്യൽ മീഡിയയിൽ വൈറലാകുന്നത്.\n“ടേക്ക് ദ റിസ്ക് ഓർ ലോസ് ദ് ചാൻസ്” എന്ന അടിക്കുറിപ്പോടെ താരം പങ്കുവെച്ചിരിക്കുന്ന ചിത്രം വളരെ പെട്ടെന്നായിരുന്നു സമൂഹമാധ്യമങ്ങളിൽ തരംഗമായത്. ഒന്നുകിൽ റിസ്ക് എടുത്തു മുന്നോട്ടുപോകാം അല്ലെങ്കിൽ ആ അവസരത്തെ നഷ്ടപെടുത്താം എന്ന് താരം പറയുമ്പോൾ ഈ ചിത്രത്തിലെന്താ ഇത്ര റിസ്‌കെന്ന് നടൻ നീരജ് മാധവ് കമ്മന്റ് ബോക്സിലെത്തി ചോദിക്കുന്നുണ്ട്. നീരജിന്റെ ചോദ്യത്തിന് മഞ്ജു മറുപടി നൽകിയിട്ടില്ല.\nജീൻസും ബനിയനും ധരിച്ച് ഷോപ്പിംഗ് മാളിൽ നിൽക്കുന്ന മഞ്ജുവിന്റെ തലയിൽ ഒരു ക്യാപ്പും ഉണ്ട്. പോക്കെറ്റിൽ കയ്യിട്ട് ബാഗും തോളിലേന്തി താഴേക്ക് നോക്കിയുള്ള മഞ്ജുവിന്റെ ആ ചിരി ആരാധകർ ഏറ്റെടുത്തിരിക്കുകയാണ്. തൊപ്പി ധരിച്ചെത്തിയ മഞ്ജുവിനെ മഞ്ജു സിംഗ് എന്നും ചിലർ വിശേഷിപ്പിക്കുന്നുണ്ട്. നീരജിനു പുറമെ ഒട്ടേറെ സെലിബ്രെറ്റികളാണ് മഞ്ജുവിന്റെ പോസ്റ്റിനു താഴെ കമ്മന്റുകളുമായി എത്തിയിരിക്കുന്നത്.\nഏതു മുരടിച്ച ചെടിയും, പച്ചക്കറിയും തഴച്ചു വളരാൻ അത്ഭുത മരുന്ന്.!! വെറും2ചേരുവകൾ കൊണ്ട്2മിനിട്ടിൽ ഒരു അത്ഭുത മരുന്ന്.!!


ഭൂപടത്തില് നിന്ന് മായിച്ചുകളഞ്ഞ വയലിടങ്ങള്: ഒരു ദേശത്തിന്റെ കാര്‍ഷിക സംസ്‌കാരം പാടേ ഇല്ലാതാക്കിയ ക - Samakalika Malayalam\nഭൂപടത്തില് നിന്ന് മായിച്ചുകളഞ്ഞ വയലിടങ്ങള്: ഒരു ദേശത്തിന്റെ കാര്‍ഷിക സംസ്‌കാരം പാടേ ഇല്ലാതാക്കിയ കഥ\nBy പ്രസൂണ് കിരണ് | Published: 26th July 2019 09:08 PM |\nLast Updated: 26th July 2019 09:09 PM | A+A A- |\nകാര്‍ഷിക വിപ്ലവവീര്യം നിറഞ്ഞ വടക്കിന്റെ ഏറ്റവും വലിയ നെല്‍വയല് തണ്ണീര്‍ത്തട മേഖലയാണ് കണ്ണൂര് ജില്ലയിലെ കാട്ടാമ്പള്ളി. കേരളത്തിന്റെ കാര്‍ഷിക ചരിത്രത്തില്‍ത്തന്നെ രേഖപ്പെടുത്തപ്പെട്ട സുപ്രധാന നെല്ലറ. പശ്ചിമഘട്ടത്തില്‍നിന്നുത്ഭവിച്ച് അറബിക്കടലില് ചേരുന്ന വളപട്ടണം പുഴയുടെ ഗര്‍ഭപാത്രംപോലെ അതീവ ലോല പാരിസ്ഥിതികപ്രജ്ഞ പേറുന്ന തണ്ണീരിടങ്ങള്. മയ്യില്, കുറ്റിയാട്ടൂര് മേഖലകളിലെ ഇടനാടന് ചെങ്കല്‍ക്കുന്നുകളില്‍നിന്നുത്ഭവിച്ചു മയ്യില് പാറക്കുളത്തിലേക്കെത്തി മുണ്ടേരിപ്പുഴയായി പരിണമിച്ചു വീണ്ടും ദീര്‍ഘസഞ്ചാരം നടത്തിയാണ് കാട്ടാമ്പള്ളി വളപട്ടണം പുഴയോട് ചേരുന്നത്. എണ്‍പതോളം ചതുരശ്ര കിലോമീറ്റര് വിസ്തൃതിയില് വ്യാപരിച്ചു കിടക്കുന്ന ഈ അതിവിശാല തണ്ണീര്‍ത്തട പക്ഷിസങ്കേതം, പശ്ചിമഘട്ടവും ഇടനാടന് ചെങ്കല്‍ക്കുന്നും അറബിക്കടലും തമ്മിലുള്ള ജൈവബന്ധത്തിന്റെ അസാധാരണവും അപൂര്‍വ്വവുമായ സംഗമസ്ഥാനം കൂടിയാണ്. ചെങ്കല്‍ക്കുന്നിലെ ശുദ്ധജലമൊഴുകുന്ന കൈത്തോടുകളും പാറക്കുളങ്ങളും വയല് വിസ്താരങ്ങളും കടന്നു ചെറുതടാകങ്ങളായും ചതുപ്പ്‌നിലങ്ങളായും അതിവിസ്താരമുള്ള കൈപ്പാടുകളായും നിരവധി ചെറുനാട്ടുപുഴകളായും ചിറക്കല്, പുഴാതി, നാറാത്ത്, മയ്യില് തുടങ്ങി ഒന്‍പത് പഞ്ചായത്തുകളിലായി പരന്നുകിടക്കുന്ന കാട്ടാമ്പള്ളി, സംസ്ഥാനത്ത് ദിനംപ്രതി നഷ്ടമായിക്കൊണ്ടിരിക്കുന്ന നൂറുകണക്കിന് ഏക്കര് വയല്‍വിതാനങ്ങളെ വായിച്ചെടുക്കാവുന്ന അനുഭവപാഠമാണ്.\nപ്രകൃതിയോട് ചേര്‍ന്നുള്ള കൈപ്പാട് കൃഷിരീതിയായിരുന്നു കാട്ടാമ്പള്ളിയിലെ കര്‍ഷകരുടേത്. വേലിയേറ്റ വേലിയിറക്കങ്ങളെ അനുബന്ധമാക്കി, തലമുറകളായി കൈമാറപ്പെട്ട, കാര്‍ഷികസംസ്‌കാരം. അയ്യായിരത്തിലധികം ഏക്കര് കൃഷിയിടങ്ങളില് കൈപ്പാട് കൃഷിയായിരുന്നു ഭൂരിഭാഗവും. 9000 ടണ്ണോളം ഉല്പാദനശേഷി. ആറായിരത്തിലധികം കര്‍ഷക-കര്‍ഷകത്തൊഴിലാളികള്. ആവശ്യമറിഞ്ഞു മാത്രം വലയെറിയുമായിരുന്ന ആയിരത്തിലധികം വരുന്ന നാടന് മത്സ്യത്തൊഴിലാളികള്, ചെമ്മീനും ഞണ്ടും പിടിക്കുന്ന സ്ത്രീകള്, പുഴയോര അങ്ങാടികളിലേക്കുള്ള ജലഗതാഗതം, നെല്ല് ശേഖരിക്കാനും പുനഃസംസ്‌കരിക്കാനുമായി മില്ലുകള്. എല്ലാറ്റിനേയും സജീവമായി ഏകോപിപ്പിച്ചിരുന്ന നാട്ടുചന്തകള്. അറുപതുകള്‍ക്കു മുന്‍പുള്ള പഴമക്കാരുടെ ഓര്‍മ്മകളാണിവ.\n1966-ല് മള്‍ട്ടി പര്‍പ്പസ് റെഗുലേറ്റര് കം ബ്രിഡ്ജ് പ്രോജക്ട് പ്രാവര്‍ത്തികമായതോടെ ഒരു വിളയെന്ന സ്വാഭാവികതയെ മൂന്നുവിളയെന്ന ആസ്വാഭാവികതയിലേക്കു പറിച്ചുനട്ടതോടെ പാരിസ്ഥിതിക ദുരന്തമായി മാറി കാട്ടാമ്പള്ളി. പുഴകടന്ന് ഇരുവശങ്ങളിലേക്കുമുള്ള പാലം എന്നതില് കവിഞ്ഞ് റെഗുലേറ്റര് കം ബ്രിഡ്ജ് എന്നത്, കൈപ്പാട് കൃഷിയുമായി ബന്ധപ്പെട്ട് ജീവിതം നയിക്കുകയായിരുന്നു ആയിരക്കണക്കിനു ജനങ്ങളുടെ വിദൂര ചിന്തകളില്‍പ്പോലുമുണ്ടായിരുന്നില്ല. മദ്രാസ് പ്രവിശ്യയുടെ കാലം തൊട്ടുള്ള പാലം എന്ന ആവശ്യത്തിനു ജീവന് വെക്കുന്നത് 1957-ലെ ആദ്യ ജനാധിപത്യ സര്‍ക്കാര് അധികാരത്തില് വന്നതിനു ശേഷമാണ്. നിര്‍ദ്ദേശിക്കപ്പെട്ട 367 മീറ്റര് നീളമുള്ള പാലവും 2.6 കിലോമീറ്റര് നീളമുള്ള അനുബന്ധ റോഡും സാമ്പത്തികമായി അക്കാലത്ത് അപ്രാപ്യമായിരുന്നു.\nഎന്നാല്, കൃഷിയാവശ്യമാക്കി മാറ്റിയാല് വിവിധ ഫണ്ടുകളുടെ ഏകോപനം സാധ്യമാണെന്നു കണ്ടാണ് ഗതാഗത സൗകര്യത്തിനുള്ള പാലം എന്നതു വേലിയേറ്റ വേലിയിറക്കം തടയാനുള്ള റഗുലേറ്ററായി പരിവര്‍ത്തനപ്പെടുന്നത്. പദ്ധതി വന്നാല് ആയിരക്കണക്കിന് ഏക്കറിലെ വേലിയേറ്റ പ്രക്രിയ നിയന്ത്രിക്കുക വഴി, ഒന്നിനു പകരം മൂന്നു വിള സാധ്യമാകുമെന്നും അതു കര്‍ഷകരുടെ അതിവേഗ സാമ്പത്തിക വളര്‍ച്ചയ്ക്കു വഴിവെക്കുമെന്നും വ്യാപകമായി പ്രചരിപ്പിക്കപ്പെട്ടു. അങ്ങനെ, കൈപ്പാട് കൃഷിയെ ജീവശ്വാസമായി കണ്ടിരുന്ന ഒരു കാര്‍ഷിക ജനതയില് ആദ്യമായി വേലിയേറ്റ ജലമെന്നത് അന്യവല്‍ക്കരിക്കപ്പെട്ടു തുടങ്ങി.\nരണ്ടു വര്‍ഷങ്ങള്‍കൊണ്ടുതന്നെ വെളിപ്പെട്ട കാര്‍ഷിക ദുരന്തമായിരുന്നു യഥാര്‍ത്ഥത്തില് പദ്ധതിയുടെ ആത്യന്തിക ഫലം. അറുപതുകളുടെ അവസാനം തൊട്ട് കാട്ടാമ്പള്ളിയില് കാര്‍ഷികതയുടേയും അവസാനമായി. സ്വാഭാവിക വേലിയേറ്റ വേലിയിറക്കങ്ങള് നിലച്ച മണ്ണ് ഓരോ വര്‍ഷം കൂടുമ്പോഴും ജലാംശം നിലച്ച് കാഠിന്യം വര്‍ദ്ധിച്ചുകൊണ്ടേയിരുന്നു. കല്ലുപോലുറച്ച മണ്ണിളക്കാന് ഓരോ കര്‍ഷകനും ഓരോ വിധത്തില് പരീക്ഷണങ്ങളുമായി മല്ലിട്ടു. എഴുപതുകളുടെ തുടക്കത്തില് കാര്‍ഷിക ദുരന്തം ദ്രുതവേഗം പടര്‍ന്നുകയറി. പൊരുതാനുറച്ചവര് എണ്‍പതുകളുടെ പാതിയില് യന്ത്രസഹായത്തോടെ നിലമുഴുതാന് ശ്രമിച്ചു. എന്നാല്, ഉപ്പ് വെള്ളത്തിനാല് മാത്രം പരുവപ്പെട്ടിരുന്ന മണ്ണിന്റെ ഘടന മറ്റൊന്നിനും കീഴ്പെടുകയില്ലെന്നും അവര് തിരിച്ചറിഞ്ഞു. അങ്ങനെ, കൈപ്പാട് കൃഷി കാട്ടാമ്പള്ളിയില് പൂര്‍ണ്ണമായും നിലച്ചു.\nനെല്‍ക്കര്‍ഷകര് കൂട്ടത്തോടെ നാണ്യവിളകളിലേക്കു കൂടുമാറി. വയലുകളില് തെങ്ങും കമുകും വാഴയും വ്യാപകമായി. ഉണങ്ങിവരണ്ട കൈപ്പാട് നിലങ്ങളില് ഇതിന്റെ പേരില് വ്യാപകമായി മണ്ണ് വീണുതുടങ്ങി. വലിയ വിഭാഗം കര്‍ഷകത്തൊഴിലാളികളും നിര്‍മ്മാണമേഖലകളിലേക്കും ബീഡി, നെയ്ത്ത് തുടങ്ങിയ ജോലികളിലേക്കും ചേക്കേറപ്പെട്ടു. പുത്തന് പണക്കാരുടെ കാല്‍ക്കലേക്കു വയല്‍വിതാനങ്ങള് ചെന്നെത്തിയ വില്‍പ്പന കാലം കൂടിയായിരുന്നു അത്. അറബിക്കടല് ചേരുന്ന അഴീക്കല് അഴിമുഖവും ബ്രഹ്മഗിരിയില്‍നിന്നുത്ഭവിക്കുന്ന വളപട്ടണം പുഴയും ഇടനാടന് ചെങ്കല്‍ക്കുന്നുകളിലെ നീരുറവകള് സന്ധിചെയ്യുന്ന കാട്ടാമ്പള്ളിയും ചേരുന്ന അസാധാരണമായ ജലാധിഷ്ഠിത ജൈവഭൂഘടനയാണ് യഥാര്‍ത്ഥത്തില് കാട്ടാമ്പള്ളി തണ്ണീരിടങ്ങളുടെ സ്വത്വം. കോടാനുകോടി മത്സ്യങ്ങള് പ്രാചീനകാലം തൊട്ട് പ്രജനനം നിര്‍വ്വഹിച്ചുപോന്നിരുന്നതും ഇവിടത്തെ വയലിടങ്ങളില്‍ത്തന്നെയാണ്. അതാണ് പെട്ടെന്നൊരുനാള് അപ്പാടെ തകിടംമറിഞ്ഞത്.\nതണ്ണീര്‍ത്തടമെന്ന സ്വാഭാവിക ജലസംഭരണി ഓരോ വയല്‍വിതാനങ്ങളിലും ചെറുകൈത്തോടുകളുടെ രൂപത്തില് അതിന്റെ തുടുഞരമ്പുകള് പാകിയിരുന്നു. അഴിമുഖം കടന്നെത്തുന്ന ജലസമ്മര്‍ദ്ദങ്ങളാല് ഇവ നിരന്തരം ശുദ്ധീകരിക്കപ്പെട്ടുമിരുന്നു. മലിനജലനിക്ഷേപം കാട്ടാമ്പള്ളിയിലെ തണ്ണീരിടങ്ങള്‍ക്ക് അജ്ഞാതമായിരുന്നു. എന്നാല്, ഷട്ടര് കാലംമുതല്‍ക്കു ചലനം നിലച്ച ചെറുതും വലുതുമായ ജലമേഖലകള് മലിനമയമായി കുന്നിന്‍പ്രദേശത്തെ കടുംമാലിന്യങ്ങള് കെട്ടിക്കിടന്നു. അമിതവര്‍ഷം വരുമ്പോളത് മലവെള്ളമായി. നിരവധി പക്ഷിവര്‍ഗ്ഗങ്ങളുടെ നൂറ്റാണ്ടുകളായുള്ള ദേശാന്തരഗമനങ്ങള് പുനഃക്രമീകരിക്കപ്പെടുന്നതും പലതും ഇല്ലാതാവുന്നതും അപൂര്‍വ്വം മനുഷ്യര് മാത്രം കണ്ടെടുത്തു.\n1970-കളുടെ ആദ്യപാദം തൊട്ട് കര്‍ഷകരുടെ അസഹിഷ്ണുത അണപൊട്ടിയിരുന്നു. കര്‍ഷകനായിരുന്ന വി.സി. അബ്ദുള് ഖാദറിന്റെ നേതൃത്വത്തില് കാട്ടാമ്പള്ളി പ്രോജക്ട് ഏരിയ കര്‍ഷകസമിതി എന്ന പേരില് നിരവധി പേര് സംഘടിച്ചു. പദ്ധതി പിന്‍വലിക്കണമെന്നും പഴയ കൃഷിസമ്പ്രദായം തിരിച്ചുകൊണ്ടുവരണമെന്നും ആവശ്യമുയര്‍ന്നു. പരിസ്ഥിതി ശാസ്ത്രജ്ഞരും അധ്യാപകരും പ്രകൃതിസ്‌നേഹികളും കര്‍ഷകരുടെ പിന്നില് അണിനിരന്നു. കാലങ്ങളോളം പാരിസ്ഥിതിക കാര്‍ഷിക സംവാദങ്ങളും സമരങ്ങളും തുടര്‍ന്നുകൊണ്ടിരുന്നു. പരിസ്ഥിതി സംഘടനയായ സീക്കും ജില്ലാ പരിസ്ഥിതി സമിതിയും കാട്ടാമ്പള്ളി കര്‍ഷക-കര്‍ഷകത്തൊഴിലാളി സംരക്ഷണ സമിതിയും 1997 മെയ് 25-നാണ് 2000 കര്‍ഷകര് ഒപ്പുവച്ച പരാതി ജനകീയ ഹരിത കോടതിക്കു മുന്‍പാകെ സമര്‍പ്പിച്ചത്. (ടി.പി. പത്മനാഭന് മാസ്റ്റര് ചെയര്‍മാനായുള്ള പ്രൊഫ. എം.കെ. പ്രസാദ്, ഡോ. എ. കുസുമം എന്നിവര് വിദഗ്ധസമിതിയായുള്ള ജനകീയ ഹരിത കോടതിയായിരുന്നു അത്. പിന്നീട് പാര്‍ലമെന്റ് പാസ്സാക്കിയ നാഷണല് ഗ്രീന് ട്രൈബ്യൂണലിനു പ്രചോദനമായത് ഒരുപക്ഷേ, ഈ ജനകീയ ഹരിത കോടതിയായിരിക്കാം.) എ.കെ. മാധവന്, കെ. കുഞ്ഞിമാമു മാസ്റ്റര് തുടങ്ങിയ പഴയകാല കര്‍ഷകരുടെ നേതൃത്വത്തില് നടന്ന നിരന്തര സമരങ്ങളുടെ ഫലമായാണ് നാല് പതിറ്റാണ്ടുകള്‍ക്കിപ്പുറം 2009-ല് വീണ്ടും ഷട്ടര് തുറക്കുന്നത്. എന്നാല്, സമ്പൂര്‍ണ്ണ കാര്‍ഷിക നാശമായിരുന്നു ബാക്കിപത്രം.\nഎഴുപതുകള് കേരളത്തില് ഏറ്റവും കൂടുതല് നെല്ലുല്പാദനം നടന്ന കാലമായിരുന്നു എന്നോര്‍ക്കണം. 8.75 ലക്ഷം ഹെക്ടറില് 13.76 ലക്ഷം ടണ് വിളവ്. അപ്പോഴാണ് ഭൂരിഭാഗം കൈപ്പാട് കൃഷി നടന്നിരുന്ന വലിയൊരു പ്രദേശം വകുപ്പുതല സാമ്പത്തിക ഏകോപനം മാത്രം ലക്ഷ്യമിട്ട് റഗുലേറ്റര് കം ബ്രിഡ്ജ് എന്ന രീതിയിലേക്കു മാറ്റപ്പെടുന്നത്. സംഭവിക്കാന് പോകുന്ന പാരിസ്ഥിതികാബദ്ധം സാമാന്യ പരിസ്ഥിതി ബോധമുള്ളവര് അന്നേ തിരിച്ചറിഞ്ഞിരിക്കണം. അരനൂറ്റാണ്ടിനിപ്പുറം 8.75 ലക്ഷം ഹെക്ടറില്‍നിന്നും വെറും ഒന്നരലക്ഷം ഹെക്ടറിനു കീഴെയായി നമ്മുടെ കൃഷിയിടങ്ങള് ചുരുങ്ങി. ക്രമാതീതമായി വര്‍ദ്ധിച്ച ജനസംഖ്യയും വീട് വ്യവസായ വികസനങ്ങള്‍ക്കുമൊപ്പം ഭൂമിവ്യവഹാരക്കൂട്ടങ്ങളും അണയൊഴുകിയ ഈ കാലയളവില് 70 ശതമാനത്തിലധികം തണ്ണീരിടങ്ങളും നഷ്ടമായിക്കഴിഞ്ഞു. യഥാര്‍ത്ഥ കണക്കുകള്‍ക്കപ്പുറത്തേയ്ക്കു ഷട്ടര് പരാജയകാലം മുതല്‍ക്ക് ഭീമമായ പരിസ്ഥിതി നശീകരണങ്ങളാണ് കാട്ടാമ്പള്ളിയില് നടന്നിട്ടുള്ളത്. അന്നുണ്ടായിരുന്ന കൃഷിഭൂമിയുടെ പാതിയും നഷ്ടമായെന്നുറപ്പാണ്. ഇതില് ആറ് സ്‌ക്വയര് കിലോമീറ്റര് കൃഷിഭൂമി പൂര്‍ണ്ണമായും രൂപമാറ്റം സംഭവിച്ച പഞ്ചായത്ത് പോലുമുണ്ട്. അത്തരത്തില് ഒന്‍പത് പഞ്ചായത്തുകളുടെ അവലോകനത്തിനൊടുവില് ഒരു തണ്ണീര്‍ത്തട ദുരന്തമാകും വെളിപ്പെടുക. ''അനന്തമായ ജീവന്റെ ആത്മാവാണ് മണ്ണ്, അതിന്റെ സ്വത്വമാണ് കാട്ടാമ്പള്ളിയില് ഷട്ടര് സംവിധാനം നശിപ്പിച്ചത്'' -മുതിര്‍ന്ന പരിസ്ഥിതി ചിന്തകന് ടി.പി. പത്മനാഭന് മാസ്റ്റര് ഇതു പറയുമ്പോള് അതിനര്‍ത്ഥമൊന്നല്ല.\nകാര്‍ഷിക മണ്ണെന്നതിനപ്പുറം അതീവ പ്രാധാന്യമര്‍ഹിക്കുന്ന തണ്ണീര്‍ത്തട പക്ഷിസങ്കേതം കൂടിയാണ് കാട്ടാമ്പള്ളി. ബേര്‍ഡ് ലൈഫ് ഇന്റര്‍നാഷണലും ബോംബെ നാച്ചുറല് ഹിസ്റ്ററി സൊസൈറ്റിയും ചേര്‍ന്നു തിരഞ്ഞെടുത്ത കേരളത്തിലെ 24 'ഐ.ബി.എ' (Important Bird Area)കളില് ഒന്നാണ് കാട്ടാമ്പള്ളി. കേരളത്തില് ഏറ്റവും കൂടുതല് ദേശാടനപ്പക്ഷികള് വന്നുപോകുന്ന പക്ഷിസങ്കേതങ്ങളില് ഒന്നാണിതെന്നതിന് I B A സാക്ഷ്യം. വിശാലമായ നീര്‍ത്തടമേഖലയും ഭക്ഷ്യലഭ്യതയുമാണ് ദേശാടനപ്പക്ഷികള് ഇത്രയധികം ഇവിടങ്ങളിലേക്ക് ആകര്‍ഷിക്കപ്പെടുന്നതിന്റെ കാരണം. എരണ്ടകള് (Ducks), ആളകള് (Terns), കടല്‍ക്കാക്കകള് (Seagulls), മണല്‍ക്കോഴികള് (Sand plovers) മണല്‍ക്കാടകള് (Sandpipers) വാള്‍ക്കൊക്കന് (Ibis) തുടങ്ങിയ ഇനങ്ങളില്‍പ്പെട്ടവയാണ് പ്രധാന ദേശാടകര്. റഷ്യ, സൈബീരിയ, ആര്‍ട്ടിക്ക് പ്രദേശങ്ങള്, ഹിമാലയന് മേഖലകള് തുടങ്ങിയിടങ്ങളില്‍നിന്നുമാണ് ദേശാടകര് പ്രധാനമായും വന്നെത്തുന്നത്. ഇതിനു പുറമെ അനേകം പ്രാദേശിക ദേശാടകരുമുണ്ട്. തങ്കത്താറാവ്, കുടുമത്താറാവ്, മഞ്ഞക്കുറിയന് താറാവ് എന്നീ അപൂര്‍വ്വ ഇനങ്ങള് ഉള്‍പ്പെടെ പന്ത്രണ്ടിനം എരണ്ടകളെ കാണാവുന്ന കേരളത്തിലെ ഏക പക്ഷികേന്ദ്രമാണ് കാട്ടാമ്പള്ളി. മറ്റു പ്രധാന ദേശാടകരായ സ്റ്റോര്‍ക്കുകള്, ഷാങ്കുകള്, സ്റ്റില്‍റ്റുകള് തുടങ്ങി 212 ഇനം പക്ഷികളെ കാട്ടാമ്പള്ളിയില് ഇതുവരെ കണ്ടെത്തിയിട്ടുണ്ട്. Greater Spotted Eagle, Indian Spotted Eagle, Imperial Eagle, Steppe Eagle തുടങ്ങി അത്യപൂര്‍വ്വമായ നാലിനം നീര്‍പ്പരുന്തുകളേയും (Aquila Eagles) കാണാവുന്ന ഏക ഇടം കൂടിയായ കാട്ടാമ്പള്ളിയില് ഇവയുടെ സാന്നിധ്യമാണ് ഐ.ബി.എ പദവിക്കു കാരണമായത്. കൂടാതെ Booted Eagle, Honey Buzzard, Peregrine Falcon, Montagu's Harrier തുടങ്ങിയവ ഉള്‍പ്പെടെ 18 ഇനം ഇരപിടിയന്‍മാരേയും ഇവിടെ കാണാം.\nവംശനാശഭീഷണി നേരിടുന്ന ചേരക്കോഴി (Darter) വാലന് താമരക്കോഴി (Pheasant tailed Jacana) എന്നീ നീര്‍പ്പക്ഷികള് ഇവിടങ്ങളിലെ പതിവ് കാഴ്ചയാണ്. അത്യപൂര്‍വ്വവും ഷെഡ്യൂള് ഒന്നില്‍പ്പെടുന്നതുമായ വെള്ളവയറന് കടല്‍പ്പരുന്തിനെ (White bellied Sea Eagle) അനേക വര്‍ഷങ്ങളായി ഇവിടെ നിരീക്ഷിക്കാന് സാധിക്കുന്നുണ്ട്. കേരളത്തില് കണ്ണൂര് കാസര്‍ഗോഡ് ജില്ലകളില് മാത്രം കാണപ്പെടുന്ന ഇവ അതീവ സംരക്ഷണം അര്‍ഹിക്കുന്ന ഒരു കടല്‍പ്പക്ഷിയാണ്. വര്‍ഷങ്ങള്‍ക്കു മുന്‍പ് നടന്ന സര്‍വ്വേയില് 22 ഇണകളെ മാത്രം രേഖപ്പെടുത്തിയ ഇവയുടെ ഒരു കൂട് കാട്ടാമ്പള്ളി പ്രദേശത്തെ പുഴാതി കുഞ്ഞിപ്പള്ളിയില് മുന്‍പ് രേഖപ്പെടുത്തിയിട്ടുണ്ട്. മുനിയകളുടേയും തൂക്കണാം കുരുവികളുടേയും വേലിത്തത്തകളുടേയും ആയിരക്കണക്കിനു വരുന്ന വന്‍കൂട്ടങ്ങളേയും കാണാനാവുന്ന കാട്ടാമ്പള്ളിയില് 'ഓറിയന്റല് പ്രാറ്റിന്‍കോള്' എന്ന പക്ഷിയുടെ കൂടും കണ്ടെത്തിയിട്ടുണ്ട്. ദേശാടകരായ കാവി (Indian Pitta), നാകമോഹന് (Paradise Flycatcher), തവിട്ടുപാറ്റപിടിയന് (Brown breasted Flycatcher) എന്നിവയെ കൂടാതെ, നിത്യഹരിത വനങ്ങളില് മാത്രം കാണപ്പെടുന്ന ചൂളക്കാക്ക (Malabar whistling Thrush)യേയും പ്രാദേശിക ദേശാടകനായി സങ്കേതത്തിന്റെ വിവിധ ഓരങ്ങളില് കണ്ടുവരുന്നുണ്ട്.\nഒരു പക്ഷിസങ്കേതത്തിന്റെ പ്രാധാന്യം നമുക്കു വ്യക്തമാകുന്നത് വിദൂര ദേശങ്ങളില്‍നിന്നും അവിടങ്ങളില് നിരന്തരം വന്നെത്തുന്ന അപൂര്‍വ്വ പക്ഷികളുടെ വൈവിധ്യത്താലാണ്. പ്രശസ്ത പക്ഷി നിരീക്ഷകരായ സി. ശശികുമാര്, പി.സി. രാജീവന്, പി.കെ. ഉത്തമന്, ഡോ. ഖലീല് ചൊവ്വ, ഡോ. ജയന് തോമസ് എന്നിവരുടെ നേതൃത്വത്തില് കണ്ടെത്തിയ തങ്കത്താറാവ് (Brahmini Shellduck), കുടുമത്താറാവ് (Tuffted Duck), മഞ്ഞക്കുറിയന് താറാവ് (Eurasian Vegion), ചെറുചുണ്ടന് പുല്‍ക്കിളി (Bristled Grass Bird), ചാരക്കഴുത്തന് ബണ്ടിങ് (Grey Neck Bunding), കരിന്തലയന് ബണ്ടിങ് (Black Headed Bunding), പുള്ളിച്ചോരക്കാലി (Spotted Red Shank), ചാരത്തലയന് തിത്തിരി (Grey Headed Lapwing) എന്നിവയെ അപൂര്‍വ്വമായാണ് മറ്റിടങ്ങളില് ഇതേവരെ രേഖപ്പെടുത്തിയത്. അതിനാല്‍ത്തന്നെ കേരളത്തിലെ ഏറ്റവും സുപ്രധാനമായ പക്ഷി സങ്കേതമാണ് കാട്ടാമ്പള്ളിയെന്നു പ്രമുഖ പക്ഷിനിരീക്ഷകരെല്ലാം സാക്ഷ്യപ്പെടുത്തിയിട്ടുണ്ട്. ജലാശയത്തില് ഇരതേടുന്ന കടല്‍ക്കാക്കകള്, ആളകള്, ചെളിപ്പാടങ്ങളില് കാണപ്പെടുന്ന വാള്‍ക്കൊക്കന്മാര്, സ്റ്റോര്‍ക്കുകള്, കാടക്കൊക്കുകള്, മണല്‍ക്കോഴികള്, വരണ്ട പാടങ്ങളില് ഇരതേടുന്ന വാനമ്പാടികള്, വരമ്പന്മാര്, കുറ്റിക്കാടുകളില് ജീവിക്കുന്ന ചിലപ്പന്മാര്, മുനിയകള്, ഇടനാടന് ചെങ്കല്‍ക്കുന്നുകളില് കാണപ്പെടുന്ന കുയില് വര്‍ഗ്ഗക്കാര്, മത്സ്യങ്ങളേയും ചെറുജീവികളേയും ആഹരിക്കുന്ന പരുന്തിനങ്ങള് തുടങ്ങിയവയെ കാട്ടാമ്പള്ളിയില് കാണാം.\nഷട്ടറിന്റെ വരവിനാല് നശിപ്പിക്കപ്പെട്ട പ്രധാന കാര്‍ഷിക മേഖല പരമ്പരാഗത മത്സ്യബന്ധനമാണ്. വളപട്ടണം പുഴയില്‍നിന്നും കാട്ടാമ്പള്ളിയുടെ ഓരങ്ങളിലേക്കു നിരന്തരം സഞ്ചരിച്ചിരുന്നവര് തരംതിരിക്കപ്പെട്ട ജലോപരിതലങ്ങളില് ഇരുവിഭാഗങ്ങളായി മാറി. സ്വാഭാവിക വേലിയേറ്റ പ്രക്രിയയില് അതിവിശാലമായ നീര്‍ത്തടങ്ങളില് മുട്ടയിടാനെത്തുന്ന കോടിക്കണക്കായ മത്സ്യങ്ങളുടെ വന്‍സഞ്ചാരങ്ങളിലേയ്ക്കു കൂടിയായിരുന്നു ഷട്ടറിന്റെ ചതുരയളവുകള് നിര്‍മ്മിക്കപ്പെട്ടത്. രണ്ടു കിലോമീറ്ററോളം വീതിയില് പരന്നുകിടന്നിരുന്ന ജലചംക്രമണ പ്രദേശത്തെ 13 ഷട്ടര് ദ്വാരങ്ങളുടെ ഔദാര്യത്തിലേയ്ക്കു ചുരുക്കിക്കെട്ടിയപ്പോള്, സൂക്ഷ്മ മൂലകങ്ങളുടെ കൊടുക്കല് വാങ്ങലുകള് കൂടിയാണിവിടെ മുറിഞ്ഞുപോയത്. ആ കാലാനുക്രമമായ വിനിമയ സമ്പ്രദായം ഇല്ലാതാകുമ്പോള് ഏതൊക്കെയിനം മത്സ്യങ്ങളും ജലജീവികളുമാണ് വംശനാശത്തിലേയ്ക്കു ചെന്നെത്തിയതെന്നും ഇന്നേവരെ ആരും തിരഞ്ഞുപോയിട്ടുമില്ല. കാട്ടാമ്പള്ളി ഷട്ടറിനു തൊട്ടുമുന്നില് നിരവധി മരക്കാലുകള് നാട്ടിയുള്ള അനധികൃത വലവിരിക്കല് ഇപ്പോഴും കാണാം. തികച്ചും അശാസ്ത്രീയമായുള്ള ഈ മത്സ്യബന്ധനരീതി നടക്കുന്നത് നിരോധിത അളവുകളിലുള്ള പൊടിവലകള് ഉപയോഗിച്ചാണ്. തണ്ണീര്‍ത്തടങ്ങളിലേയ്ക്കു ജലജീവസഞ്ചാരം നടക്കുന്ന ഏകവഴിയായ പാലത്തിനു തൊട്ടുമുന്നിലാണ് ഈ വലകള് സ്ഥാപിച്ചിരിക്കുന്നതെന്നതിനാല് വേലിയിറക്കത്തിന് ഒഴുക്കില് കടന്നുവരുന്ന കോടിക്കണക്കായ കുഞ്ഞു മീനുകളും പൊടിച്ചെമ്മീനുകളും മുഴുവനായും കുരുക്കുവലയില് കുരുങ്ങും. ഷട്ടറിനു വെറും മീറ്ററുകള്‍ക്കടുത്തായി പുഴയുടെ വീതിയില് മരക്കാലുകള് നാട്ടിക്കൊണ്ട് പുഴയടച്ചുള്ള ഈവിധ മീന്‍പിടുത്തം മത്സ്യകുലം മുച്ചൂടും മുടിക്കുന്ന ദുര്‍പ്രവൃത്തിയാണ്.\nഊത്തകയറ്റം എന്നറിയപ്പെടുന്ന മത്സ്യങ്ങളുടെ പ്രജനന യാത്രകള്‍ക്കു വിലങ്ങായി അനവധി അശാസ്ത്രീയ ബണ്ടുകള് കാട്ടാമ്പള്ളിയില് ഉടനീളം നിര്‍മ്മിക്കപ്പെട്ടിട്ടുണ്ട്. നൂറുകണക്കിന് ഏക്കര് വയലുകളിലേക്കുള്ള ഈ പ്രവേശന ദ്വാരം പലപ്പോഴും ഒന്നോ രണ്ടോ മീറ്റര് മാത്രം വീതിയുള്ള കലുങ്ക് ദ്വാരങ്ങളാണ്. ജൂലൈ തുടങ്ങി ഇത്രയായിട്ടും ആ വഴികളില്‍ത്തന്നെ പലതും മണ്ണിട്ടും പലക നിരത്തിയും അടച്ചുവച്ച നിലയിലുമാണ്. മഴയാരംഭം മുതല്‍ക്കു നാട്ടുമത്സ്യങ്ങള് പുളച്ചിരുന്ന തോടുകളും വയലുകളും മൃതസമാനമായ അവസ്ഥയിലുമായി. വര്‍ഷം തോറും ശുചീകരണം നടന്നിരുന്ന തോടുകള് തിരിഞ്ഞുനോക്കാനാളില്ലാതെ ഏറിയ പങ്കും നികന്നു തീരാറുമായി. ഉപ്പുവെള്ളം കയറുന്നുവെന്ന ആരോപണത്താല് മുന്‍പിന് നോക്കാതെ ചെയ്യുന്ന ഇത്തരം കെടുതികളുടെ പാര്‍ശ്വഫലങ്ങള്, ഒരു പ്രാപഞ്ചിക പ്രക്രിയയെ അപ്പാടെ അട്ടിമറിക്കുകയാണ്. ജലജീവികളുടെ അതിജീവനതന്ത്രത്തെ മുച്ചൂടും മുടിക്കുന്ന ഇവ്വിധ പ്രവൃത്തികളെ എന്തുകൊണ്ട് ഉപമിക്കുവാനാണ്.\nകുന്നിന്റെ മൃതഗന്ധമുള്ള വയലുകള്\nഇക്കഴിഞ്ഞ രണ്ടു പതിറ്റാണ്ട് കാലമാണ് കാട്ടാമ്പള്ളിയുടെ ശരവേഗത്തിലുള്ള നാശം നടന്നിരിക്കുക. ഭൂ മാഫിയകളുടെ രാഷ്ട്രീയ സ്വാധീനം, അനധികൃതമായ പണവ്യവഹാരങ്ങള്, അധികൃതരുടെ ഒത്താശകള്, ജെസിബി, ടിപ്പര് ലോറികളുടെ വര്‍ദ്ധനവ് എന്നിവയെല്ലാം ഇക്കാലയളവിലായിരുന്നു. അനധികൃത സമ്പത്ത് നിക്ഷേപങ്ങള്‍ക്കുള്ള ഉപാധിയായും, നിയമസാധുതയുള്ള പണവ്യവഹാരങ്ങള്‍ക്കുള്ള എളുപ്പമാര്‍ഗ്ഗങ്ങളായും ഇക്കാലയളവില് കൈപ്പാടുകളും വയലുകളും മാറി. എല്ലാ തണ്ണീര്‍ത്തടങ്ങളുമെന്നപോലെ കാട്ടാമ്പള്ളിയും ഇന്നു നേരിടുന്ന ഏറ്റവും വലിയ ഭീഷണി മണ്ണിട്ട് നികത്തലുകളാണ്. കൂടാതെ അനധികൃതമായ ഭൂമി കയ്യേറ്റവും ഗുരുതരമായ മാലിന്യനിക്ഷേപവും വര്‍ദ്ധിതമായി.\nകാട്ടാമ്പള്ളി ഷട്ടര് പ്രോജക്ടിനാല് വേലിയേറ്റം നിലച്ച, കൃഷി നിലച്ച, ജലാംശം നഷ്ടമായി വരണ്ടുകിടന്ന, അതിവിസ്തൃത കൈപ്പാട് വയലിടങ്ങള് തുച്ഛമായ വിലയ്ക്ക് കൈവശപ്പെടുത്തുകയാണ് ഭൂ മാഫിയകള് ആദ്യം ചെയ്ത നടപടി. നിരന്തര പ്രക്ഷോഭങ്ങള്‍ക്കുശേഷം ഷട്ടര് തുറന്ന 2009-നു മുന്‍പുള്ള ഒരു പതിറ്റാണ്ട് കാലത്താണ് ഇത്തരം വ്യവഹാരങ്ങള് ഏറ്റവും കൂടുതല് നടന്നിട്ടുള്ളതെന്ന് ഇടനിലക്കാര്‍തന്നെ പറയുന്നു. ശേഷം, പലയിടങ്ങളില്‍നിന്നും സൗജന്യമായി ഒഴിവാക്കപ്പെടുന്ന മാലിന്യങ്ങള് കൊണ്ടുതള്ളുന്നു. പ്ലാസ്റ്റിക്ക്, കോണ്‍ക്രീറ്റ് മാലിന്യങ്ങള് കൈപ്പാട് കൃഷിഭൂമിയില് ഏറ്റവും നല്ല അടിത്തറയാണെന്നാണ് ഇവരുടെ കണ്ടെത്തല്. എതിര്‍പ്പുകള് ഉയര്‍ന്നില്ലെങ്കില് ഒറ്റദിവസം കൊണ്ട് 150-200 ലോഡ് മണ്ണ് വന്നുവീഴും. എതിര്‍ത്താല് കായികമായും ഉദ്യോഗസ്ഥ നിര്‍ദ്ദേശങ്ങള്‍ക്കനുസരിച്ചും നേരിടും. ജില്ലയിലെ പ്രധാന പരിസ്ഥിതി പ്രവര്‍ത്തകരും അധ്യാപകരും ഇത്തരക്കാരുടെ ശാരീരിക, മാനസിക ആക്രമണങ്ങള് നിരന്തരം ഏല്‍ക്കുന്നവരാണ്. പരാതികളില്ലാതെ തന്നെ സ്വമേധയാ കേസെടുക്കാന് അധികാരമുള്ളവര് മൗനം പാലിക്കുന്നത് മേലധികാരികളില്‍നിന്നും പരിഹാസം കേട്ട് മടുത്തിട്ടാണെന്നു പറയുന്നത് ഒരു കൃഷി ഓഫീസറാണ്. അനധികൃത മണല് കടത്തിനെതിരെ ധൈര്യപൂര്‍വ്വം നടപടിയെടുത്ത ഒരു വില്ലേജ് ഓഫീസര് മണല്‍മാഫിയകളാല് ബന്ധിയാക്കപ്പെട്ടതും നിരന്തര വധഭീഷണി നേരിട്ടതും വെറും മൂന്നു വര്‍ഷങ്ങള്‍ക്കു മുന്‍പായിരുന്നു.\nതണ്ണീര്‍ത്തടങ്ങള്‍ക്കു കുറുകെ നൂറുകണക്കിന് റോഡുകള് കാട്ടാമ്പള്ളിയിലുടനീളം കാണാം. റോഡ് വന്നാല് തങ്ങള് മുന്‍കൂട്ടി കൈവശപ്പെടുത്തിയ ഭൂമിക്കു നല്ല വിലകിട്ടുമെന്നതിനാല് മാത്രം ഭരണതലത്തില് നിരന്തര സ്വാധീനം ചെലുത്താറുണ്ട്. മറ്റു റോഡുകളുണ്ടായിട്ടും ആയിരക്കണക്കിനു ലോഡ് മണ്ണിട്ട് നികത്തിയുണ്ടാക്കിയ നൂറുകണക്കിനു റോഡുകള് കാട്ടാമ്പള്ളിയിലുണ്ട്. നികന്ന തണ്ണീര്‍ത്തടങ്ങള്‍ക്കു മീതെ നിരവധി വിദ്യാഭ്യാസ സ്ഥാപനങ്ങളും ആരാധനാലയങ്ങളും നിലനില്‍ക്കുന്നുണ്ട്.\nകാട്ടാമ്പള്ളി പദ്ധതിയാല് നശിപ്പിക്കപ്പെട്ട പുഴയിലൊന്ന് കക്കാട് പുഴയാണ്. നൂറു രൂപ പാട്ടത്തുകയിട്ട് പുഴ നശിപ്പിച്ച ചരിത്രമുള്ള ഇവിടെ വളപട്ടണം, പറശ്ശിനി, അഴീക്കല് തുടങ്ങിയ ഇടങ്ങളില്‍നിന്നും ആറോളം ബോട്ട് സര്‍വ്വീസുകളാണ് നടന്നിരുന്നത്. പുഴനികത്തിയും കൈപ്പാട് കൃഷിഭൂമി നികത്തിയും മൈതാനങ്ങളും ഫാക്ടറികളും വിദ്യാഭ്യാസ സ്ഥാപനങ്ങളും ഷോപ്പിങ്ങ് കോംപ്ലക്‌സുകളും പണിതുയര്‍ത്തി. കൂടാതെ പുഴ നികത്തി ഇന്റര്‍ലോക്കുകള് പാകി സ്വിമ്മിങ്പൂള് നിര്‍മ്മിച്ച ലോകത്തിലെ ഒരേയൊരു അതിശയ കാഴ്ചയും ഇവിടെ കാണാനാവും. മലവെള്ളം കയറുമ്പോള് റോഡും പുഴയും സ്വിമ്മിങ്പൂളും ഒന്നാവുന്ന ഇന്നത്തെ കക്കാടിനെ മാലിന്യം നിറഞ്ഞ അഴുക്കുചാല് എന്നു മാത്രമേ വിശേഷിപ്പിക്കാനാകുകയുള്ളു. 2003-ലേയും 2017-ലേയും സാറ്റലൈറ്റ് ഇമേജുകളില് കക്കാട് കടന്നുവന്ന വഴികള് കാണാനാകും. സമാനമായ മറ്റു മുഖ്യ പ്രശ്നങ്ങളിലൊന്നാണ് മാലിന്യ നിക്ഷേപം.\nകാട്ടാമ്പള്ളി തണ്ണീര്‍ത്തടങ്ങള് നേരിടുന്ന മറ്റൊരു പ്രധാന വെല്ലുവിളി കുന്നുകളില്‍നിന്നും സ്വാംശീകരിക്കപ്പെടേണ്ടുന്ന ശുദ്ധജല ലഭ്യത ഭീദിതമായി കുറഞ്ഞു എന്നതുകൂടിയാണ്. ഇതു സ്വാഭാവിക ജലവിസ്താരങ്ങള് ചുരുങ്ങി ഓരുജലസമ്പര്‍ക്കം വര്‍ദ്ധിതമാക്കുവാന് കാരണമായി. ഇടനാടന് കുന്നിന്‍പ്രദേശങ്ങളില് നടക്കുന്ന അമിതമായ നിര്‍മ്മാണ പ്രവര്‍ത്തനങ്ങളും വ്യാപകമായ വെട്ടിവെളുപ്പിക്കലും കാരണം ശുദ്ധജലം നീരുറവകളായി വയലുകള് കടന്ന്, പുഴ കടന്ന് അഴിമുഖം വരേയ്ക്കും നടത്തുന്ന ജലത്തള്ളലുകള് ഏറിയപങ്കും ഇന്നില്ലാതായി. അതിന്റെ ഫലമായാണ് കടല്‍ത്തള്ളിച്ച നമ്മുടെ അഴിമുഖങ്ങളും കടന്ന് അകത്തേയ്ക്കു കടന്നുതുടങ്ങിയത്. വനാന്തര്‍ഭാഗത്തുനിന്നും ഒഴുകുന്ന പുഴകളിലെ ജലശേഖരമാകട്ടെ, മനുഷ്യബന്ധിത കാരണങ്ങളാല്‍ത്തന്നെ അഴിമുഖത്തെത്തുവാന് പ്രാപ്തവുമല്ലാതായി. പാടിക്കുന്നിലെ അപൂര്‍വ്വമായ ഗുഹയില്‍നിന്നുറവചെയ്യുന്ന പാടിതീര്‍ത്ഥവും ഒഴുകിയെത്തുന്നത് കാട്ടാമ്പള്ളിയുടെ നീര്‍മറി പ്രദേശത്തേയ്ക്കു തന്നെയാണ്.\nകുന്നിന്‍പ്രദേശങ്ങളില്‍നിന്നും അണമുറിയാതെ പ്രവഹിക്കുന്ന വന് ജലശേഖരമൊഴുകിയ കൈത്തോടുകള് ഏതാനും വര്‍ഷങ്ങള്‍ക്കു മുന്‍പ് നിര്‍ദ്ദാക്ഷിണ്യം നശിപ്പിക്കപ്പെട്ടു. ഇതു തണ്ണീര്‍ത്തടങ്ങളിലേയ്ക്കു നിലയ്ക്കാതെ ശുദ്ധജലം കൊണ്ടെത്തിച്ചിരുന്ന സമാനമായ നൂറുകണക്കിന് ഉറവകേന്ദ്രങ്ങളുടെ നാശങ്ങളില് ഒന്നുമാത്രമായിരുന്നപ്പൊഴും, അതിവിശാലമായ നീര്‍ത്തടവിസ്താരങ്ങളുടെ ജീവസ്സുകൂടിയാണതെന്ന് ഏറിയ പങ്ക് ആളുകളും ഇന്നും തിരിച്ചറിഞ്ഞിട്ടില്ല. ആദ്യ ഉറവയുണര്‍ന്ന്, പലതായ് ചേര്‍ന്നു വളഞ്ഞും പുളഞ്ഞും നാല്‍പ്പതിലധികം കിലോമീറ്ററുകള് സഞ്ചരിച്ചു കാട്ടാമ്പള്ളിയിലെത്തുന്ന ശുദ്ധജലശേഖരം കടുംവേനലിലും പതിനായിരക്കണക്കിനു വീടുകളില് കുടിവെള്ള ലഭ്യത ഉറപ്പാക്കിയിരുന്നു. വരള്‍ച്ചയെ കാര്യക്ഷമമായി തടഞ്ഞിരുന്ന, മഴജലത്തെ അതിസൂക്ഷ്മം വിനിമയം ചെയ്ത ഇത്തരം നീര്‍ച്ചാലുകളുടെ സംരക്ഷണത്തിനോ പരിഗണനയ്‌ക്കോ ഇന്നും യാതൊരു വ്യവസ്ഥയും നിലവിലില്ലയെന്നതു മറ്റൊരു ദയനീയത. ഇവിടങ്ങളില് നശിപ്പിക്കപ്പെട്ട നീരുറവകള്‍ക്കും കൈത്തോടുകള്‍ക്കും എണ്ണമില്ലാത്തപ്പോഴും, പാരമ്പര്യ സ്വത്തുവകകളായ് ബാക്കിനില്‍ക്കുന്ന മണ്ണില് നിന്നുയിര്‍ക്കുന്ന പ്രതീക്ഷയുടെ തെളിനീര്‍ത്തുള്ളികളാണ് കാട്ടാമ്പള്ളിയുടെ ജീവന് ഇന്നും നിലനിര്‍ത്തുന്നത്.\nഇത്രമേല് പാരിസ്ഥിതിക പ്രാധാന്യം അര്‍ഹിക്കുന്ന കാട്ടാമ്പള്ളിയെ വേണ്ടവിധത്തില് പരിഗണിക്കാനോ, സംരക്ഷണ പ്രവര്‍ത്തനങ്ങള്‍ക്കു നിയമപരമായ മുന്‍ഗണന നല്‍കുവാനോ ഇതേവരെ സാധിച്ചിട്ടില്ല. കാട്ടാമ്പള്ളിയുടെ നേരിയ ശതമാനം മാത്രമുള്ള മുണ്ടേരിക്കടവിനെ പ്രാദേശികതലത്തില് പക്ഷിസങ്കേതമായി പ്രഖ്യാപിച്ചു എന്നല്ലാതെ മറ്റു യാതൊരു പരിഗണനയും നല്‍കപ്പെട്ടിട്ടില്ല. എല്ലാ ശ്രദ്ധയും മുണ്ടേരിക്കടവിലെ നാലോ അഞ്ചോ ചതുരശ്ര കിലോമീറ്റര് വിസ്താരത്തില് ഒതുങ്ങുമ്പോള് സകല കയ്യേറ്റങ്ങളും നികത്തലുകളും സങ്കേതത്തിനു പുറത്താണെന്നു ലളിതവല്‍ക്കരിക്കാനും ബുദ്ധിപൂര്‍വ്വം കയ്യൊഴിയാനും ഇതിടയാക്കും.\nപണ്ടു മുതല്‍ക്കുള്ള കാട്ടാമ്പള്ളി പക്ഷിസങ്കേതമെന്നാല് ഒന്‍പത് പഞ്ചായത്തുകളിലായി അതിവിസ്തൃതമായി പരന്നുകിടക്കുന്നതായിരുന്നുവെങ്കില്, ഇന്നത് മുണ്ടേരിക്കടവില് കേവലം ഒരു ഇരുമ്പ് ഗേറ്റും കവാടവും 1000 ലോഡ് മണ്‍നികന്ന ചെമ്മണ് റോഡും ഏതാനും മരക്കുറ്റികളും മാത്രമാക്കപ്പെട്ടു. കാട്ടാമ്പള്ളിയെ പക്ഷി കേന്ദ്രമാക്കി പ്രഖ്യാപിക്കാന് കാരണമായ അപൂര്‍വ്വ പക്ഷികളെയെല്ലാം തന്നെ മുണ്ടെരിക്കടവെന്ന ആ ചെറുവൃത്തത്തിനു പുറത്താണ് കണ്ടെത്തിയിട്ടുള്ളതും. യഥാര്‍ത്ഥത്തില് ഒരു പക്ഷിസങ്കേതത്തിനും ഒരു രൂപയുടെ പോലും വികസനം ആവശ്യമില്ലയെന്നതാണ് വസ്തുത. പകരം, സ്വാഭാവികമായ തനത് പരിസ്ഥിതി അതേപടി കോട്ടമില്ലാതെ നിലനില്‍ക്കുക മാത്രമാണ് വേണ്ടത്. ദുരമൂത്തവരുടെ ചെയ്തികള് കാരണം അനേകായിരം വര്‍ഷങ്ങള്‍കൊണ്ട് പരിണമിച്ചുണ്ടായ പ്രകൃതിവ്യവസ്ഥകള് ഏതാനും മണിക്കൂറുകള്‍കൊണ്ടു മായ്ചു കളയുന്ന കുടിലതകള് പലയളവില് ഇന്നും തുടരുകയാണ്.\nചരിത്രം കാര്‍ഷിക സംസ്‌കാരം കാര്‍ഷികോദ്ധാരണ പദ്ധതി


ഭയന്നു വിറച്ച് കരഞ്ഞ പിഞ്ചു കുഞ്ഞിന്റെ ചിത്രത്തിന് ഫോട്ടോ ജേണലിസം പുരസ്‌കാരം - themediasyndicate\nആംസ്റ്റര്‍ഡാം: ജോണ് മൂര് എടുത്ത ചിത്രം ലോക പ്രസ് ഫോട്ടോ പുരസ്‌കാരത്തിന് അര്‍ഹമായി. അനധികൃതമായി യു.എസ് അതിര്‍ത്തി കടക്കുന്നതിനിടെ പിടിക്കപ്പെട്ട് സുരക്ഷാ ഉദ്യോഗസ്ഥര് തന്റെ മാതാവിനെ ചോദ്യം ചെയ്യുന്നത് കണ്ട് ഭയന്നു വിറച്ച് കരഞ്ഞ പിഞ്ചു കുഞ്ഞിന്റെ ചിത്രം മനുഷ്യമനസ്സുകളെ വേദനിപ്പിച്ചിരുന്നു. ലോകത്താകമാനമുള്ള 4738 ഫോട്ടോഗ്രാഫര്‍മാരുടെ 78,801 ചിത്രങ്ങളില് നിന്നാണ് പുരസ്‌കാരാര്‍ഹമായ ചിത്രം തെരഞ്ഞെടുത്തത്.\nസാന്ദ്ര സാഞ്ചസ് എന്ന യുവതിയും അവരുടെ മകള് യനേലയും അനധികൃതമായി യു.എസിലേക്ക് കടക്കുന്നതിനിടെ കഴിഞ്ഞ വര്‍ഷം ജൂണ് 12ന് യു.എസ്-മെക്‌സിക്കോ അതിര്‍ത്തിയില് പിടിക്കപ്പെടുകയായിരുന്നു. സാന്ദ്രയെ യു.എസ് സുരക്ഷാ ഉദ്യോഗസ്ഥര് ചോദ്യം ചെയ്യുന്നത് കണ്ട കുഞ്ഞു യനേല സുരക്ഷാ ഉദ്യോഗസ്ഥരുടെ മുഖത്ത് നോക്കി പേടിച്ച് കരയാന് തുടങ്ങി. ഈ ചിത്രമാണ് മൂര് തന്റെ കാമറയില് പകര്‍ത്തിയത്.\nലോകവ്യാപകമായി ഏറെ ചര്‍ച്ച ചെയ്യപ്പെട്ട ചിത്രമായിരുന്നു ഇത്. അനധികൃത കുടിയേറ്റക്കാരെ അവരുടെ കുട്ടികളില് നിന്ന് വേര്‍പിരിക്കുന്ന അമേരിക്കയുടെ വിവാദ നയത്തിനെതിരെ ലോകത്തിന്റെ പ്രതിഷേധത്തെ ആളിക്കത്തിക്കുന്നതില് ഈ ചിത്രം വലിയ പങ്കു വഹിച്ചു. പ്രതിഷേധം കനത്തതോടെ യു.എസ് പ്രസിഡന്റ് ഡോണള്‍ഡ് ട്രംപ് മാതാപിതാക്കളെയും കുട്ടികളെയും വേര്‍പിരിക്കുന്ന നയത്തില് മാറ്റം വരുത്തുകയുണ്ടായി.\nTags: ഭയന്നു വിറച്ച് കരഞ്ഞ പിഞ്ചു കുഞ്ഞിന്റെ ചിത്രത്തിന് ഫോട്ടോ ജേണലിസം പുരസ്‌കാരം\nകനത്ത മൂടല് മഞ്ഞ്; ഡല്‍ഹിയില് വിമാന സര്‍വീസ് നിര്‍ത്തി വെച്ചു\nപ്രധാനമന്ത്രിയും രാഷ്ട്രപതിയും മുംബൈ ഭീകരാക്രമണത്തിെൻറ ഇരകൾക്ക് ആദരാജ്ഞലി അർപ്പിച്ചു


ഫ്ലാറ്റിലേക്ക് വിളിച്ചുവരുത്തി നഗ്ന ചിത്രമെടുക്കൽ, ഭീഷണി; യുവതി അറസ്റ്റിൽ\nHomeLocal Newsഫ്ലാറ്റിലേക്ക് വിളിച്ചുവരുത്തി നഗ്ന ചിത്രമെടുക്കൽ, ഭീഷണി; യുവതി അറസ്റ്റിൽ\nസാമൂഹിക മാധ്യമത്തിലൂടെ പരിചയപ്പെട്ടയാളെ തൃശൂരിലെ സ്വകാര്യ ഫ്ലാറ്റിലേക്ക് വിളിച്ചു വരുത്തി ഭീഷണിപ്പെടുത്തി, പണവും സ്വര്‍ണാഭരണങ്ങളും കവര്‍ച്ച ചെയ്ത സംഭവത്തില് യുവതി അറസ്റ്റില്.ചേലക്കര ഐശ്വര്യനഗര് ചിറയത്ത് സിന്ധു (37)വിനെയാണ് ഈസ്റ്റ് പൊലീസ് അറസ്റ്റ് ചെയ്തത്.\nഇക്കഴിഞ്ഞ ഫെബ്രുവരിയിലാണ് കേസിനാസ്പദമായ സംഭവം.\nസാമൂഹിക മാധ്യമം വഴി പാലക്കാട് ചന്ദ്രനഗര് സ്വദേശിയായ ഒരാളെ യുവതി പരിചയപ്പെട്ടു. ഇയാളെ തൃശൂരിലേക്ക് വിളിച്ചുവരുത്തി, പരസ്പര സമ്മതപ്രകാരം ഒരു സ്വകാര്യ ഫ്ലാറ്റില് വെച്ച് ശാരീരികമായി ബന്ധപ്പെട്ടു. തുടര്‍ന്ന് പൊലീസിനെ വിളിച്ച് അറസ്റ്റ് ചെയ്യിപ്പിക്കുമെന്നും അപമാനിക്കുകയും ചെയ്യും എന്നു പറഞ്ഞ് ഭീഷണിപ്പെടുത്തുകയും ഇയാള് ധരിച്ചിരുന്ന സ്വര്‍ണ ഏലസും സ്വര്‍ണമാലയും ലോക്കറ്റും അടക്കം മൂന്നര പവന് സ്വര്‍ണാഭരണങ്ങള് നിര്‍ബന്ധിച്ച് ഊരി വാങ്ങുകയും ചെയ്തു.\nപിന്നീട് ഒരു ദിവസം ഏലസും സ്വര്‍ണ ലോക്കറ്റും തിരികെ തരാം എന്ന് പറഞ്ഞ് ഇയാളെ ഷൊര്‍ണൂരിലെ ഒരു സ്വകാര്യ ലോഡ്ജിലേക്ക് വിളിച്ചു വരുത്തി അവിടെവെച്ച് മൊബൈല് ഫോണില് നഗ്ന ചിത്രങ്ങള് പകര്‍ത്തി. ഇത് സാമൂഹിക മാധ്യമങ്ങളില് പ്രചരിപ്പിക്കുമെന്നും, കുടുംബാംഗങ്ങള്‍ക്കും സുഹൃത്തുക്കള്‍ക്കും അയച്ചു കൊടുക്കും എന്നും ഭീഷണിപ്പെടുത്തി. കൈവശമുണ്ടായിരുന്ന 1,75,000 രൂപ നിര്‍ബന്ധിച്ച് കൈക്കലാക്കുകയും ചെയ്തു. അതിനുശേഷം യുവതി ഇയാളെ ടെലഫോണില് ബന്ധപ്പെട്ട് പത്ത് ലക്ഷം രൂപ തന്നില്ലെങ്കില് നഗ്ന ചിത്രങ്ങള് കുടുംബാംഗങ്ങള്‍ക്കും സുഹൃത്തുക്കള്‍ക്കും അയച്ചുകൊടുക്കും എന്ന് പറഞ്ഞ് ഭീഷണിപ്പെടുത്തുകയായിരുന്നു.\nശല്യം സഹിക്കാനാകാതെ പരാതിക്കാരന് ഈസ്റ്റ് പൊലീസ് സ്റ്റേഷനില് പരാതി നല്‍കി. കേസ് രജിസ്റ്റര് ചെയ്ത പൊലീസ് പണം നല്‍കാമെന്ന് വാഗ്ദാനം ചെയ്ത് യുവതിയെ പരാതിക്കാരനെ ക്കൊണ്ട് തൃശൂരിലേക്ക് വിളിച്ചു വരുത്തി പിടികൂടുകയായിരുന്നു. പ്രതിയുടെ മൊബൈല് ഫോണില് നിന്നു ഇരുവരും തമ്മിലുള്ള വാട്സ് ആപ്പ് ചാറ്റുകളും, ശബ്ദ സന്ദേശങ്ങളും ചിത്രങ്ങളും പൊലീസ് കണ്ടെടുത്തു.\nഈസ്റ്റ് പൊലീസ് സ്റ്റേഷന് എസ്‌എച്‌ഒ പി ലാല്‍കുമാറിന്റെ നേതൃത്വത്തില് വനിതാ പൊലീസുള്‍പ്പെടെയുള്ള സംഘമാണ് പ്രതിയെ പിടികൂടിയത്. കോടതിയില് ഹാജരാക്കിയ പ്രതിയെ റിമാന്‍ഡ് ചെയ്തു


emalayalee.com - ഫോമ നാടകോത്സവം: മികച്ച നാടകത്തിന് ക്യാഷ് അവാര്‍ഡ് നല്‍കും\nചിക്കാഗോ: ചിക്കാഗോയില് അരങ്ങേറുന്ന ഫോമ കണ്‍വന്‍ഷനില് നടത്തപ്പെടുന്ന നാടക മത്സരത്തില് മികച്ച നാടകത്തിന് ക്യാഷ് അവാര്‍ഡ് നല്‍കുമെന്നു ഫോമ പ്രസിഡന്റ് ബെന്നി വാച്ചാച്ചിറ അറിയിച്ചു.\nബിജു തയ്യില്‍ചിറ, പൗലോസ് കുയിലാടന്, മനോഹര് തോമസ്, നിഷാദ് പൈതുറയില് എന്നിവര് മത്സരത്തില് മാറ്റുരയ്ക്കും. മത്സരത്തേക്കാളുപരി കാണികളില് കൗതുകമുണര്‍ത്തുന്ന ടാജ്മഹലും, അനശ്വര നടന്മാരെ അനുസ്മരിക്കുന്ന പെരുന്തച്ചനും മത്സരത്തിന്റെ പ്രത്യേകതകളാണ്.\nവെള്ളിയാഴ്ച രാവിലെ9മണിക്ക് പ്രധാന വേദിയില് നാടക മത്സരം അരങ്ങേറും. ഷിക്കാഗോയില് വരൂ...ആഗ്രയില് പോകാതെ ടാജ്മഹല് കാണാം. ഹൃദയബന്ധത്തിന്റെ കഥപറയുന്ന ദൃശ്യാവിഷ്കാരം ദര്‍ശിക്കുവാന് ഏവരേയും സ്വാഗതം ചെയ്യുന്നു.


'അമ്മ' എന്നത് ഓവർ റേറ്റഡായ പദം; പ്രസവിച്ച പെണ്ണുങ്ങളെല്ലാം അമ്മയാകണം എന്നില്ല: അശ്വതി ശ്രീകാന്ത്\n‘അമ്മ’ എന്നത് ഓവർ റേറ്റഡായ പദം; പ്രസവിച്ച പെണ്ണുങ്ങളെല്ലാം അമ്മയാകണം എന്നില്ല: അശ്വതി ശ്രീകാന്ത്\nകണ്ണൂരിൽ കാമുകനൊപ്പം ജീവിക്കാൻ വേണ്ടി ഒന്നര വയസുകാരനെ അമ്മ കൊലപ്പെടുത്തിയ സംഭവത്തിൽ പ്രതികരിച്ച് പ്രശസ്ത അവതാരിക അശ്വതി ശ്രീകാന്ത്. കുടുംബങ്ങളിലുണ്ടാകുന്ന ഇത്തരം പ്രശ്‌നങ്ങൾ ആളുകൾ നിസ്സംഗതയോടെ കണ്ടുതുടങ്ങിയിരിക്കുന്നു. ആരോഗ്യപരമായ ബന്ധങ്ങൾ കുടുംബത്തിനുള്ളിലില്ല. വിശ്വസിച്ച് കാര്യങ്ങൾ തുറന്ന് പറയാവുന്ന സൗഹൃദങ്ങളും കുറവാണ്. ഇമോജി ആയി മാറിപ്പോകുകയാണ് ഇക്കാലത്ത് മനുഷ്യ വികാരങ്ങൾ.\nRead Also: കണ്ണൂരിലെ ഒന്നര വയസുകാരന്റെ കൊലപാതകം; രണ്ട് വട്ടം കുഞ്ഞിനെ അമ്മ കടലിൽ എറിഞ്ഞു\n‘അമ്മ’ എന്നത് ഓവർ റേറ്റഡായ പദമാണ്. അമ്മമാർക്ക് സമൂഹം നൽകുന്ന സമർദം വളരെ വലുതാണ്. പ്രസവിച്ചുവെന്ന് കരുതി ഒരു സ്ത്രീ അമ്മയാകണമെന്നില്ല. അമ്മയെന്നുള്ളത് ഒരു വികാരമാണ്. പ്രസവിച്ചിട്ടില്ലെങ്കിലും അമ്മയാകാമെന്നും അശ്വതി പറഞ്ഞു.\nഈ സംഭവത്തിൽ തന്നെ, ശരണ്യ തന്റെ ജീവിതത്തിൽ ശല്യമായ ഒരു കുഞ്ഞിനെ കൊന്നുകളഞ്ഞു. പ്രസവിച്ചത് കൊണ്ട് മാത്രം അമ്മ ആകില്ല. ‘അമ്മ കൊന്നു’ എന്ന് പറഞ്ഞ് ഈ സംഭവത്തെ ഹൈലൈറ്റ് ചെയ്യേണ്ട കാര്യമില്ലെന്നും അശ്വതി പറഞ്ഞു. അവനവന്റെ കാര്യങ്ങളെല്ലാം മാറ്റി വച്ച് അടുത്ത തലമുറയെ ശ്രദ്ധിക്കാനും പരിചരിക്കാനുമെല്ലാം സമയം കണ്ടെത്തുന്നവരെയാണ് അമ്മയെന്ന് വിളിക്കേണ്ടതെന്നും അവതാരിക വ്യക്തമാക്കി. ട്വന്റിഫോർന്യൂസ് ഡോട് കോമിനോടായിരുന്നു അശ്വതി ശ്രീകാന്തിന്റെ പ്രതികരണം.\nവിഷയത്തിൽ ഫേസ്ബുക്കിലും അശ്വതി പോസ്റ്റ് ഇട്ടിട്ടുണ്ട്. ‘പ്രസവിച്ച പെണ്ണുങ്ങളെയെല്ലാം ‘അമ്മ’ എന്ന് പറയുന്ന പരിപാടി നിർത്താറായി…! ആ വാക്ക് അർഹിക്കുന്നവർ പ്രസവിച്ചവരാകണം എന്നുമില്ല…’ എന്നായിരുന്നു കുറിപ്പ്.\nmysterious death of child, aswathy sreekanth\nRead more on: aswathi sreekanth\n45ലക്ഷം രൂപ പ്രതിഫലം; ബെസ്റ്റ് തള്ള് ഓഫ് ദ ഇയറാണെന്ന് അശ്വതി


അദ്ധ്യാത്മികതയും കുടുബജീവിതവും | Isha Sadhguru\nഅദ്ധ്യാത്മിക മാര്‍ഗം ലൌകിക ബന്ധങ്ങളുമായി ഇണങ്ങി പോകുമോ ഇല്ലയോ? അങ്ങിനെയൊരു ചോദ്യത്തിന് പ്രസക്തിയെ ഇല്ല, കാരണം രണ്ടും ജീവിതത്തിന്റെ രണ്ടു തലങ്ങളാണ്. എവിടെയും അവ കൂട്ടിമുട്ടുന്നില്ല. അദ്ധ്യാത്മികത എന്നാല് തികച്ചും ആന്തരികമായ സാധനയാണ്. പുറത്തു നിങ്ങള് എന്തുതന്നെ ചെയ്താലും, അത് നിങ്ങളുടെ ഇഷ്ടത്തിന് അനുസരിച്ചായിരിക്കും. "ഒറ്റയ്ക്ക് താമസിക്കണോ അതോ കുടുംബത്തോടൊപ്പം താമസിക്കണോ?നാട്ടില് കഴിയണോ അതോ കാട്ടിലേക്ക് പോകണോ?” ഈ വക സംഗതികള് പൂര്‍ണമായും വ്യക്തിയുടെ സ്വന്തം തീരുമാനമാണ്. നിങ്ങളുടെ ഇഷ്ടാനിഷ്ടങ്ങളും ആവശ്യങ്ങളുമാണ് അതിന്റെ പുറകിലുള്ളത്, അതിനും അദ്ധ്യാത്മികതക്കും തമ്മില് യാതൊരു ബന്ധവുമില്ല.\nഅദ്ധ്യാത്മികത എന്നാല് തികച്ചും ആന്തരികമായ സാധനയാണ്. പുറത്തു നിങ്ങള് എന്തുതന്നെ ചെയ്താലും, അത് നിങ്ങളുടെ ഇഷ്ടത്തിന് അനുസരിച്ചായിരിക്കും. "ഒറ്റയ്ക്ക് താമസിക്കണോ അതോ കുടുംബത്തോടൊപ്പം താമസിക്കണോ? നാട്ടില് കഴിയണോ അതോ കാട്ടിലേക്ക് പോകണോ?” ഈ വക സംഗതികള് പൂര്‍ണമായും വ്യക്തിയുടെ സ്വന്തം തീരുമാനമാണ്.\nഒരാള് ധ്യാനം പരിശീലിക്കാന് തുടങ്ങുന്നു. തുടക്കത്തില് ഭാര്യക്കും മക്കള്‍ക്കും ബഹുസന്തോഷം, കാരണം ഒരിടത്ത് അദ്ദേഹം ശാന്തമായി ഒതുങ്ങിയിരിക്കുന്നു, പ്രത്യേകിച്ച് ആവശ്യങ്ങളൊന്നും ഉന്നയിക്കുന്നില്ല, എല്ലാ കാര്യങ്ങളും കൂടുതല് നന്നായി ചെയ്യാന് കഴിയുന്നു. എന്നാല് ഇദ്ദേഹം ധ്യാനത്തിന്റെ ആഴങ്ങളിലേക്ക് പ്രവേശിക്കുന്നതോടെ വീട്ടില് പ്രശ്നങ്ങള് ആരംഭിക്കുകയായി. കണ്ണുകളടച്ച് ശാന്തനായി, സ്വസ്ഥനായി അയാള് സന്തോഷവാനായി ഇരിക്കുന്നു. എന്തിന്‍റെയെങ്കിലും അല്ലെങ്കില് ആരുടെയെങ്കിലും പുറകെ പായുന്ന ഭര്‍ത്താവിനെ എങ്ങിനെ കൈകാര്യം ചെയ്യണമെന്ന് ഭാര്യക്കറിയാം, എന്നാല് ഇവിടെ അയാള് ആത്മബോധത്തില് ഇരിക്കുകയാണ്. അതോടെ ഭാര്യക്ക് പേടിയും പരിഭ്രമവും അരക്ഷിത ബോധവുമായി. അവര് ഇതിനെ ഒരപകടാവസ്ഥയായി കാണുന്നു. “മതി മതി ഇനി ഈ വീട്ടില് ജപവും ധ്യാനവും ഒന്നും വേണ്ട.” “ആയിക്കോട്ടെ, ഞാന് ഒരു മൂലയില് ഇരിക്കുന്നതേയുള്ളൂ" ഭര്‍ത്താവ് പറഞ്ഞു നോക്കുന്നു. “അത് നടപ്പില്ല" ഭാര്യയുടെ പിടിവാശി, “എന്തെങ്കിലും പ്രവൃത്തികള് ചെയ്യണം അല്ലെങ്കില് എന്നോടു സംസാരിക്കണം. കണ്ണടച്ചുള്ള ഈ ഇരിപ്പ് ഇനി വേണ്ട.”\nആയിരമായിരം ആളുകളുമായി എനിക്ക് ബന്ധമുണ്ട് - വളരെയേറെ തീവ്രവും അഗാധവുമായ ബന്ധം. ബന്ധങ്ങള് പലതരത്തിലും തലത്തിലും ഉള്ളതാണ്. എന്റെ ബന്ധങ്ങളും എന്‍റെ അദ്ധ്യാത്മികതയും തമ്മില് ഒരിക്കലും എറ്റുമുട്ടാറില്ല\nആയിരമായിരം ആളുകളുമായി എനിക്ക് ബന്ധമുണ്ട് - വളരെയേറെ തീവ്രവും അഗാധവുമായ ബന്ധം. ബന്ധങ്ങള് പലതരത്തിലും തലത്തിലും ഉള്ളതാണ്. എന്റെ ബന്ധങ്ങളും എന്റെ അദ്ധ്യാത്മികതയും തമ്മില് ഒരിക്കലും എറ്റുമുട്ടാറില്ല, കാരണം അവ രണ്ടും എന്‍റെ ജീവിതത്തിന്‍റെ രണ്ടു വ്യത്യസ്ത മേഖലകളാണ്. ബന്ധങ്ങള് ബാഹ്യമായിട്ടുള്ളതാണ്, അത് പരമാവധി നന്നായി പുലര്‍ത്തിക്കൊണ്ടു വരികയും വേണം, എന്നാല് നിങ്ങളുടെ അദ്ധ്യാത്മികത തീര്‍ത്തും ആന്തരികമായിട്ടുള്ളതാണ്. നിങ്ങളോ നിങ്ങളുടെ ജീവിത പങ്കാളിയോ അദ്ധ്യാത്മിക മാര്‍ഗം തിരഞ്ഞെടുത്തുവെന്നുവരാം. അതുകൊണ്ട് നിങ്ങളുടെ ബന്ധങ്ങള് ശിഥിലമായി പോകരുത്. അത് നിങ്ങളുടെ ബന്ധത്തെ പ്രതികൂലമായി ബാധിക്കരുത്. അദ്ധ്യാത്മികതയെ സംബന്ധിച്ചുള്ള അടിസ്ഥാനതത്വം ഇതാണ് - ആന്തരികമായ ആ ആനന്ദത്തിന്‍റെ രുചി ഒരിക്കല് നുകരാനായാല് പിന്നെ മനസ്സ് അതില് നിന്നും വിട്ട് പോരാന് മടിക്കും. അതാകും നിങ്ങളുടെ ജീവിതത്തിന്റെ കേന്ദ്രബിന്ദു. എന്നാല് ബന്ധങ്ങളെ സംബന്ധിച്ചുള്ള പ്രത്യേകത, പങ്കാളിയുടെ ശ്രദ്ധയും, താല്പര്യവും മുഴുവനായും തന്നില് കേന്ദ്രീകരിക്കണം എന്ന പിടിവാശിയാണ്. അങ്ങിനെയുള്ള ചിന്ത സ്ത്രീയായാലും പുരുഷനായാലും സ്വാഭാവികമായി ഉണ്ടാവുന്നതാണ്. അതിനു പാളിച്ച സംഭവിക്കുമ്പോള് ആര്‍ക്കായാലും, താന് ഒഴിവാക്കപ്പെടുകയാണെന്ന തോന്നലുണ്ടാകും. ഒരു തരത്തിലുള്ള അരക്ഷിതാവസ്ഥ ജീവിതത്തില് അനുഭവപ്പെടാന് തുടങ്ങും. ഈശ്വരനില് വിശ്വസിക്കുന്നു എന്ന് സാമാന്യമായി എല്ലാവരും അവകാശപ്പെടാറുണ്ട്, അങ്ങിനെയാണെങ്കില് ഈശ്വരനായിരിക്കേണ്ടേ നിങ്ങളുടെ ജീവിതത്തിന്‍റെ കേന്ദ്രം? ഇവിടെ പ്രശ്നം ബന്ധത്തിന്‍റെതല്ല, അരക്ഷിതത്വത്തിന്‍റെതാണ്. ഏതു ബന്ധത്തിന്‍റെയും അടിത്തറ സ്നേഹമായിരിക്കണം, എങ്കില് അവിടെ പ്രശ്നങ്ങളൊന്നും പൊട്ടി മുളക്കുകയില്ല. എന്നാല് സ്വാര്‍ത്ഥ താല്പര്യങ്ങള്‍ക്ക് മുകളിലാണ് ബന്ധങ്ങള് നിലനില്‍ക്കുന്നതെങ്കില് അവിടെ പ്രശ്നങ്ങള് തീര്‍ച്ചയായും ഉണ്ടാകും. ഇന്ന ആളില് നിന്നും ഇന്നത് കിട്ടുമെന്ന് നിശ്ചയമായും നിങ്ങള് പ്രതീക്ഷിക്കുന്നു. അതിനായി നിങ്ങള് ശ്രമിക്കുകയും ചെയ്യുന്നു. എന്നാല് പ്രതീക്ഷിച്ചത് കിട്ടാതെ വരുമ്പോള് നിങ്ങളുടെ ഭാവം മാറുന്നു, ബന്ധം തകരുന്നു.


പകലുറക്കം നല്ലതോ ചീത്തയോ? പഠനം പറയുന്നത് ഇതാണ്!\nരാത്രിയിലാണ് ഉറങ്ങാനുള്ള ഏറ്റവും നല്ല സമയം.\nവെള്ളി, 27 സെപ്‌റ്റംബര് 2019 (17:18 IST)\nഭൂരിഭാഗം ആളുകളും പകലുറക്കം ഇഷ്ടപ്പെടുന്നവരാണ് . എന്നാൽ പകലുറങ്ങുന്നത് കുട്ടികൾക്ക് നല്ലതാണെങ്കിലും മുതി‍ർന്നവരെ ബാധിക്കുന്നത് എങ്ങനെയെന്ന് നോക്കാം.\nരാത്രിയിലാണ് ഉറങ്ങാനുള്ള ഏറ്റവും നല്ല സമയം. ശാരീരിക പ്രവ‍ർത്തനങ്ങൾ വളരെ പതുക്കയാണ് രാത്രിയിൽ സംഭവിക്കുന്നത്. അതിനാൽ ശരീരത്തിന് വിശ്രമം ആവശ്യമാണ്. എന്നാൽ ചൂടുളള മാസങ്ങളിൽ രാത്രി കുറവായതിനാൽ രാത്രി അധികം ഉറക്കം കിട്ടണമെന്നില്ല. അതിനാൽ പകലുറക്കം അൽപ്പം ആകാം. പകൽ2മണിക്ക് ശേഷം 20 മിനിറ്റിൽ താഴെ ഉറങ്ങുന്നത് മനസിനും ശരീരത്തിനും ഉണ‍ർവ് പ്രദാനം ചെയ്യുന്നു.\nഎന്നാൽ ഉച്ചക്ക് ഭക്ഷണം കഴിച്ചതിന് ശേഷം പെട്ടെന്ന് ഉറങ്ങുമ്പോൾ ദഹനപക്രിയ വേണ്ട വിധത്തിൽ നടക്കില്ല. പകലുറക്കം ശീലമാക്കുന്നവ‍ർക്ക് പ്രമേഹ സാധ്യത കൂടുതലാണെന്നും ടോക്കിയോ യൂണിവേഴ്സിറ്റി ഗവേഷകര് പറയുന്നു. പകലുറങ്ങിയാൽ രാത്രി ഉറക്കം നഷ്ടപ്പെടുമെന്നുള്ള മണ്ടത്തരങ്ങൾ ഒഴിവാക്കുക. ടെൻഷൻ മാറ്റി വെച്ച് രാത്രികളിൽ എട്ട് മണിക്കൂ‍ർ ഉറക്കം ശീലിക്കൂ\nരാത്രി ഉറക്കത്തില് അമിതമായി വിയര്‍ക്കുന്നുണ്ടോ ?; എങ്കില് സൂക്ഷിക്കണം\nപ്രസവ സമയത്ത് രക്തം നഷ്ടപ്പെട്ട് ഗർഭിണികൾ മരിക്കാൻ കാരണം ഈ അസുഖം ?\nഹൃദയം പറയുന്നത് കേൾക്കൂ, ശീലമാക്കേണ്ട ഭക്ഷങ്ങൾ എന്തെല്ലാം?\n3 ലക്ഷം കിട്ടിയതിൽ സന്തോഷം, ജോലിയായിരുന്നു ആഗ്രഹിച്ചത്; പ്രതീക്ഷ കൈവിടില്ലെന്ന് രജനി\nകശുവണ്ടി ദിവസവും കഴിച്ചാല് നേട്ടം പലത്; പുരുഷന്മാര്‍ക്ക് കൂടുതല് ഉത്തമം!\nഅടുത്ത ലേഖനം രാത്രി ഉറക്കത്തില് അമിതമായി വിയര്‍ക്കുന്നുണ്ടോ ?; എങ്കില് സൂക്ഷിക്കണം


'നേതാക്കളെ അടര്‍ത്തിയെടുത്ത മമതയുമായി സഖ്യത്തിനില്ല'; മുതിര്‍ന്ന നേതാക്കളുമായി രാഹുലിന്റെ ചര്‍ച്ച - Mangalam News Online\n‘നേതാക്കളെ അടര്‍ത്തിയെടുത്ത മമതയുമായി സഖ്യത്തിനില്ല’; മുതിര്‍ന്ന നേതാക്കളുമായി രാഹുലിന്റെ ചര്‍ച്ച\nപനജി>>ഗോവയില് തൃണമൂല് കോണ്‍ഗ്രസുമായി കോണ്‍ഗ്രസ് സഖ്യം ഉണ്ടാക്കിയേക്കില്ല. ഗോവയിലെ സാഹചര്യം സംബന്ധിച്ച് രാഹുല് ഗാന്ധി പി ചിദംബരവും കെ സി വേണുഗോപാലുമായും ചര്‍ച്ച നടത്തി.സംസ്ഥാനത്ത് ടിഎംസി കാര്യമായ സാന്നിധ്യമല്ല എന്നതിനൊപ്പം നേതാക്കളെ അടര്‍ത്തിയെടുത്ത മമതയുടെ നടപടിയുമാണ് തീരുമാനത്തിന് കാരണമായത്. സ്വകാര്യ സന്ദര്‍ശനത്തിനായി വിദേശത്തേക്കു പോയ രാഹുല് ഞായറാഴ്ചയാണ് ഇന്ത്യയില് മടങ്ങിയെത്തിയത്. ബിജെപിയെ അധികാരത്തില് നിന്ന് പുറത്താക്കാന് കോണ്‍ഗ്രസുമായി കൈകോര്‍ക്കാന് തയ്യാറാണെന്ന് തൃണമൂല് കോണ്‍ഗ്രസ് സൂചന നല്‍കിയിരുന്നു.\nഗോവ നിയമസഭാ തെരഞ്ഞെടുപ്പ് അടുത്തിരിക്കെ ഭരണപക്ഷമായ ബിജെപിക്ക് കനത്ത തിരിച്ചടി നല്‍കിയതിന്റെ ആവേശത്തിലാണ് കോണ്?ഗ്രസ്. മന്ത്രിയും യുവമോര്‍ച്ചാ നേതാവുമടക്കമുള്ള നേതാക്കള് കോണ്‍ഗ്രസില് ചേര്‍ന്നു. ശാസ്ത്ര സാങ്കേതിക വകുപ്പ് മന്ത്രി മൈക്കല് ലോബോക്ക് പിന്നാലെ യുവമോര്‍ച്ചാ ദേശീയ എക്സിക്യൂട്ടീവ് അംഗം ഗജാനന് ടില്‍വേയും കോണ്‍ഗ്രസ് അംഗത്വം സ്വീകരിച്ചു. ബിജെപിക്ക് മൂല്യങ്ങളില്ലെന്നും അധികാരത്തിനായി ഏതറ്റംവരെയും പോകുമെന്നും അദ്ദേഹം ആരോപിച്ചു. ന\nപ്രതിപക്ഷ നേതാവ് ദിഗംബര് കാമത്ത്, ദിനേശ് ഗുണ്ടുറാവു, സംസ്ഥാന അധ്യക്ഷന് വരദ് മര്‍ഗോല്‍ക്കര് എന്നിവര് പങ്കെടുത്ത പരിപാടിയിലാണ് ഗജാനന് ടില്‍വേ അംഗത്വം സ്വീകരിച്ചത്. ഗജാനന് ടില്‍വെയെക്കൂടാതെ സങ്കേത് പര്‍സേക്കര്, വിനയ് വൈംഗങ്കര്, ഓം ചോദങ്കര്, അമിത് നായിക്, സിയോണ് ഡയസ്, ബേസില് ബ്രാഗന്‍സ, നിലേഷ് ധര്‍ഗാല്‍ക്കര്, പ്രതീക് നായിക്, നിലകാന്ത് നായിക് എന്നീ പ്രമുഖ നേതാക്കളും ബിജെപി വിട്ട് കോണ്‍ഗ്രസിലെത്തി.\nഎന്നാല്, ഗോവയില് അധികാരം നിലനിര്‍ത്താന് ബിജെപിക്ക് സാധിക്കുമെന്നാണ് ഇന്നലെ പുറത്ത് വന്ന ടൈംസ് നൗ സര്‍വ്വേ ഫലം പറയുന്നത്. എന്നാല് ഗോവയില് പ്രമോദ് സാവന്ത് നയിക്കുന്ന സര്‍ക്കാരിനെതിരെയുള്ള അഴിമതി ആരോപണങ്ങള് ഫലത്തെ ബാധിക്കാന് സാധ്യതയുണ്ട്. ആം ആദ്മി പാര്‍ട്ടി ഗോവയില് മികച്ച പ്രകടനം കാഴ്ചവയ്ക്കാനുള്ള സാധ്യതയും സര്‍വേ തള്ളുന്നില്ല.\nPrevious Article രണ്ട് മാസം പ്രായമായ കുഞ്ഞിനെ വാട്ടര്‍ടാങ്കിലെറിഞ്ഞ് കൊലപ്പെടുത്തി കുരങ്ങന്മാര്\nNext Article ഉത്തരാഖണ്ഡ് തെരഞ്ഞെടുപ്പ്: 87 ‘പ്രേത ഗ്രാമങ്ങളില്’ വോട്ടെടുപ്പില്ല


എഫെസ്യർ4| ഓൺലൈൻ ബൈബിൾ | പുതിയ ലോക ഭാഷാന്തരം\n4 ആകയാൽ കർത്താവിനെപ്രതി തടവുകാരനായിരിക്കുന്ന ഞാൻ നിങ്ങളോട് അപേക്ഷിക്കുന്നു: നിങ്ങൾക്കു ലഭിച്ച വിളിക്കു യോഗ്യമാംവിധം നടക്കുവിൻ.\n2 തികഞ്ഞ വിനയവും സൗമ്യതയും ദീർഘക്ഷമയും ഉള്ളവരായി, സ്‌നേഹപൂർവം അന്യോന്യം ക്ഷമിക്കുകയും\n3 സമാധാനബന്ധം കാത്തുകൊണ്ട് ആത്മാവിനാലുള്ള ഐക്യം നിലനിറുത്താൻ യത്‌നിക്കുകയും ചെയ്യുവിൻ.\n4 ഏകപ്രത്യാശയ്‌ക്കായിട്ടല്ലോ നിങ്ങൾ വിളിക്കപ്പെട്ടത്; അങ്ങനെതന്നെ, ശരീരം ഒന്ന്; ആത്മാവ് ഒന്ന്;\n5 കർത്താവ് ഒരുവൻ; വിശ്വാസം ഒന്ന്; സ്‌നാനം ഒന്ന്;\n6 എല്ലാവർക്കും മീതെയുള്ളവനും എല്ലാവരിലും എല്ലാവരിലൂടെയും വർത്തിക്കുന്നവനുമായി എല്ലാവരുടെയും ദൈവവും പിതാവുമായവനും ഒരുവൻമാത്രം.\n7 നമ്മിൽ ഓരോരുത്തർക്കും അവനിൽനിന്നു കൃപ ലഭിച്ചിരിക്കുന്നു; ക്രിസ്‌തു നൽകിയ ദാനത്തിന്‍റെ അളവിന് അനുസൃതമായിത്തന്നെ.\n8 “അവൻ ഉന്നതങ്ങളിലേക്കു കയറിയപ്പോൾ തടവുകാരെ പിടിച്ചുകൊണ്ടുപോയി; അവൻ മനുഷ്യരാകുന്ന ദാനങ്ങളെ നൽകി” എന്നു പറഞ്ഞിരിക്കുന്നുവല്ലോ.\n9 ‘അവൻ കയറി’ എന്നതുകൊണ്ട് അവൻ താഴെ ഭൂമിയിലേക്ക് ഇറങ്ങി എന്നും വരുന്നില്ലയോ?\n10 ഇറങ്ങിയവൻതന്നെയാണ് സകലവും തികവുറ്റതാക്കാൻ സ്വർഗാധിസ്വർഗങ്ങൾക്കു മീതെ കയറിയതും.\n11 അവൻ ചിലരെ അപ്പൊസ്‌തലന്മാരായും ചിലരെ പ്രവാചകന്മാരായും ചിലരെ സുവിശേഷകന്മാരായും ചിലരെ ഇടയന്മാരായും ചിലരെ ഉപദേഷ്ടാക്കന്മാരായും നൽകിയിരിക്കുന്നു.\n12 അത് വിശുദ്ധന്മാരെ യഥാസ്ഥാനപ്പെടുത്തേണ്ടതിനും ശുശ്രൂഷ നിർവഹിക്കേണ്ടതിനും ക്രിസ്‌തുവിന്‍റെ ശരീരത്തെ പണിതുയർത്തേണ്ടതിനുംവേണ്ടിയത്രേ.\n13 അങ്ങനെ, നാം എല്ലാവരും വിശ്വാസത്തിലും ദൈവപുത്രനെക്കുറിച്ചുള്ള പരിജ്ഞാനത്തിലും ഐക്യം പ്രാപിച്ച് ക്രിസ്‌തുവിന്‍റെ പരിപൂർണതയ്‌ക്കൊത്തവിധം തികഞ്ഞ പുരുഷത്വത്തിലേക്കു വളരാൻ ഇടയാകും.\n14 അതുകൊണ്ട് നാം ഇനി ശിശുക്കളായിരിക്കരുത്; അതായത്, മനുഷ്യരുടെ കൗശലങ്ങളിലും വഴിതെറ്റിക്കുന്ന ഉപായങ്ങളിലും കുടുങ്ങി ഉപദേശങ്ങളുടെ ഓരോ കാറ്റിനാലും അലഞ്ഞുഴലുന്നവരും തിരകളിൽപ്പെട്ടെന്നപോലെ ആടിയുലയുന്നവരും ആയിരിക്കരുത്;\n15 പ്രത്യുത, സത്യം സംസാരിച്ചുകൊണ്ട് നമുക്ക് സ്‌നേഹത്തിൽ ക്രിസ്‌തു എന്ന ശിരസ്സിൻകീഴിൽ സകലത്തിലും വളർന്നുവരാം.\n16 അവൻ മുഖേന ശരീരം മുഴുവനും വളർച്ച പ്രാപിക്കുന്നു; ശരീരം സകല സന്ധിബന്ധങ്ങളാലും വേണ്ടവിധം സംയോജിതമായിട്ട് അവയവങ്ങൾ അതതിന്‍റെ ധർമം യഥോചിതം നിർവഹിച്ചുകൊണ്ട് സ്‌നേഹത്തിൽ അഭിവൃദ്ധിപ്പെടുന്നു.\n17 ആകയാൽ കർത്താവിന്‍റെ മുമ്പാകെ ഞാൻ നിങ്ങളോടു നിഷ്‌കർഷിച്ചു പറയുന്നത്: ജനതകൾ തങ്ങളുടെ വ്യർഥചിന്തകളനുസരിച്ചു നടക്കുന്നതുപോലെ നിങ്ങൾ ഇനി നടക്കരുത്.\n18 ഹൃദയകാഠിന്യംനിമിത്തമുള്ള അജ്ഞതയാൽ അവരുടെ മനസ്സ് ഇരുളടഞ്ഞതായിത്തീർന്നിട്ട് അവർ ദൈവികജീവനിൽനിന്ന് അകന്നുപോയിരിക്കുന്നു.\n19 അവർ മനം തഴമ്പിച്ചവരായി അടങ്ങാത്ത ആവേശത്തോടെ സകലവിധ അശുദ്ധിയും പ്രവർത്തിക്കേണ്ടതിന് തങ്ങളെത്തന്നെ ദുർന്നടപ്പിനു* വിട്ടുകൊടുത്തു.\n20 എന്നാൽ ഇതല്ല നിങ്ങൾ ക്രിസ്‌തുവിനെക്കുറിച്ചു പഠിച്ചത്;\n21 നിങ്ങൾ യേശുവിനെ ശ്രവിക്കുകയും അവനിലുള്ള സത്യത്തിനു ചേർച്ചയിൽ പഠിപ്പിക്കപ്പെടുകയും ചെയ്‌തിട്ടുള്ളവരാണല്ലോ.\n22 മുൻകാല ജീവിതഗതിക്കൊത്തതും വഞ്ചനയുടെ മോഹങ്ങളാൽ ജീർണിച്ചുകൊണ്ടിരിക്കുന്നതുമായ പഴയ വ്യക്തിത്വം ഉരിഞ്ഞുകളഞ്ഞ്\n23 നിങ്ങളുടെ മനസ്സുകളെ ഭരിക്കുന്ന ശക്തിസംബന്ധമായി പുതുക്കം പ്രാപിച്ച്\n24 ശരിയായ നീതിയിലും വിശ്വസ്‌തതയിലും ദൈവഹിതപ്രകാരം സൃഷ്ടിക്കപ്പെട്ട പുതിയ വ്യക്തിത്വം ധരിച്ചുകൊള്ളണം എന്നത്രേ നിങ്ങൾ പഠിച്ചത്.\n25 ആകയാൽ നിങ്ങളിപ്പോൾ വ്യാജം ഉപേക്ഷിച്ചിരിക്കെ, ഓരോരുത്തനും താന്താന്‍റെ അയൽക്കാരനോട് സത്യം സംസാരിക്കണം; നാം ഒരേ ശരീരത്തിലെ അവയവങ്ങളല്ലോ.\n26 കോപം വന്നാലും പാപം ചെയ്യരുത്; സൂര്യൻ അസ്‌തമിക്കുവോളം നിങ്ങൾ കോപം വെച്ചുകൊണ്ടിരിക്കരുത്;\n27 പിശാചിന് ഇടംകൊടുക്കുകയുമരുത്.\n28 മോഷ്ടാവ് ഇനി മോഷ്ടിക്കാതെ ഞെരുക്കത്തിലായിരിക്കുന്നവർക്കു ദാനം ചെയ്യാൻ വക ഉണ്ടാകേണ്ടതിന് സ്വന്തകൈകൊണ്ട് മാന്യമായ വേലചെയ്‌ത് അധ്വാനിക്കട്ടെ.\n29 കേൾക്കുന്നവർക്കു ഗുണം ചെയ്യേണ്ടതിന്, ആത്മീയവർധനയ്‌ക്ക് ഉതകുന്നതും സന്ദർഭോചിതവുമായ നല്ല വാക്കുകളല്ലാതെ ദുഷിച്ചതൊന്നും നിങ്ങളുടെ വായിൽനിന്നു പുറപ്പെടരുത്.\n30 ദൈവത്തിന്‍റെ പരിശുദ്ധാത്മാവിനെ ദുഃഖിപ്പിക്കുകയുമരുത്; അതിനാലല്ലോ മറുവിലയാൽ വിടുവിക്കപ്പെടുന്ന നാളിലേക്കു നിങ്ങളെ മുദ്രയിട്ടിരിക്കുന്നത്.\n31 സകല വിദ്വേഷവും കോപവും ക്രോധവും ആക്രോശവും ദൂഷണവും എല്ലാവിധ ദുർഗുണങ്ങളോടുംകൂടെ നിങ്ങളെ വിട്ട് ഒഴിഞ്ഞുപോകട്ടെ.\n32 തമ്മിൽ ദയയും ആർദ്രാനുകമ്പയും ഉള്ളവരായി ദൈവം ക്രിസ്‌തുമൂലം നിങ്ങളോട് ഉദാരമായി ക്ഷമിച്ചതുപോലെ നിങ്ങളും അന്യോന്യം ഉദാരമായി ക്ഷമിക്കുവിൻ.\n^ എഫെ 4:19* ഗലാത്യർ 5:19-ന്‍റെ അടിക്കുറിപ്പു കാണുക.\nmailto:?body=ബൈബിൾ ഓൺലൈനായി വായിക്കുക%0a%0ahttps%3A%2F%2Fwww.jw.org%2Ffinder%3Fdocid%3D1011452%26Book%3D49%26Chapter%3D4%26wtlocale%3DMY%26srcid=share⊂ject=ബൈബിൾ ഓൺലൈനായി വായിക്കുക


ബിജെപിയില് സര്‍വ്വത്ര കോഴ: സൈന്യത്തില് ജോലി വാഗ്ദാനം ചെയ്തും പണം തട്ടി • ഇ വാർത്ത | evartha\nബിജെപിയില് സര്‍വ്വത്ര കോഴ: സൈന്യത്തില് ജോലി വാഗ്ദാനം ചെയ്തും പണം തട്ടി\nevartha Desk July 24, 2017, 5:14 pm July 24, 2017\nകോഴിക്കോട്: സൈന്യത്തില് ജോലി വാങ്ങി നല്‍കാമെന്ന് വാഗ്ദാനം ചെയ്ത് ബിജെപി ഉത്തരമേഖലാ സെക്രട്ടറി എം.പി രാജന് ഒന്നരലക്ഷത്തോളം രൂപ കോഴ വാങ്ങിയതായി പരാതി. കോഴിക്കോട് കക്കട്ടിലിലെ ആര്‍എസ്എസ് പ്രവര്‍ത്തകന് അശ്വന്തില് നിന്നാണ് നേതാക്കള് ലക്ഷങ്ങള് തട്ടിയത്. കുടുംബത്തിന്റെ പരാതിയില് രാജനെതിരെ പൊലീസ് കേസെടുത്തു.\nജാമ്യമില്ലാ വകുപ്പുകള് പ്രകാരം കുറ്റ്യാടി പൊലീസ് ആണ് കേസ് രജിസ്റ്റര് ചെയ്തത്. പരാതിക്കാരുടെ മൊഴി രേഖപ്പെടുത്തിയ ശേഷമാണ് കേസ് എടുത്തത്. സൈന്യത്തില് ജോലി വാങ്ങിക്കൊടുക്കാമെന്ന് പറഞ്ഞ് രണ്ടുഘട്ടങ്ങളിലായി ബിജെപി നേതാവായ എം.പി രാജന് ഒരു ലക്ഷത്തി നാല്‍പ്പതിനായിരം രൂപ കൈപ്പറ്റിയെന്നാണ് അശ്വന്തിന്റെ പരാതി. കൂടുതല് പേര് തട്ടിപ്പിനിരയായതായും സൂചനയുണ്ട്.\nജോലി ലഭിക്കാത്തതിനെ തുടര്‍ന്ന് ബിജെപി നേതാക്കള് ഇടപെട്ട് രണ്ടുലക്ഷം രൂപ നല്‍കാമെന്ന് വാഗ്ദാനവും നല്‍കി. ഈ ഉറപ്പും ലംഘിക്കപ്പെട്ടതിനെ തുടര്‍ന്നാണ് അശ്വന്തും കുടുംബവും പൊലീസില് പരാതി നല്‍കുന്നത്. ബിജെപി നേതൃത്വത്തിന് പരാതി നല്‍കിയിരുന്നെങ്കിലും നടപടി ഉണ്ടായില്ലെന്നും ഇവര് ആരോപിച്ചു.\n‘ഞാന് അമിതാബ്, നിന്റെ ഭാര്യയുടെ കാമുകന്’!; മലയാളി സൈനികന്റെ ആത്മഹത്യയുടെ ചുരുളഴിയുന്നു; ഭാര്യ അഞ്ജന രണ്ടാം പ്രതി\nevartha Desk0 176\nപെരുമ്പാവൂരിൽ വീട് വാടകയ്ക്കെടുത്ത് അനാശാസ്യം :5പുരുഷന്മാരും3സ്ത്രീകളും പിടിയിൽ\nപല തവണ പീഡിപ്പിച്ചു; സമ്മതം കൂടാതെ ദൃശ്യങ്ങൾ പകർത്തി ഭർത്താവിനും അയൽവാസികൾക്കും അയച്ചു: മലയാള സീരിയൽ നടി പരാതി നൽകി\nസിസ്റ്റര് അഭയ കൊലക്കേസ്: ഒന്നും മൂന്നും പ്രതികളായ ഫാ. തോമസ് എം കോട്ടൂരും സിസ്റ്റര് സെഫിയയും വിചാരണ നേരിടണം: ഹൈക്കോടതി


മഹാരാഷ്ട്ര പൊലീസ് നടത്തിയ വാര്‍ത്താസമ്മേളനത്തിനെതിരെ മുംബൈ ഹൈക്കോടതി - Janayugom Online\nBy: Web Desk | Monday3September 2018 11:03 PM IST\nമുംബൈ: മാവോയിസ്റ്റ് ബന്ധമാരോപിച്ച് അഞ്ചു മനുഷ്യാവകാശ പ്രവര്‍ത്തകരെ അറസ്റ്റ് ചെയ്തതുമായി ബന്ധപ്പെട്ട് മഹാരാഷ്ട്ര പൊലീസ് നടത്തിയ വാര്‍ത്താസമ്മേളനത്തിനെതിരെ മുംബൈ ഹൈക്കോടതി. കേസ് കോടതിയുടെ പരിഗണനയിലിരിക്കെ തെളിവുകള് വിശദീകരിച്ച് എങ്ങനെയാണു പൊലീസിനു വാര്‍ത്താസമ്മേളനം നടത്താന് കഴിയുകയെന്നു കോടതി ചോദിച്ചു. സുപ്രിംകോടതിയുടെ പരിഗണനയിലുള്ള കേസുമായി ബന്ധപ്പെട്ട വിവരങ്ങള് പുറത്തുവിടുന്നതു തെറ്റാണെന്നും ജസ്റ്റിസ് ഭട്കര് നിരീക്ഷിച്ചു. കേസ് എന്‍ഐഎ അന്വേഷിക്കണമെന്ന് ആവശ്യപ്പെട്ട് സതീഷ് ഗെയ്ക്ക്‌വാദ് എന്ന വ്യക്തി നല്‍കിയ ഹര്‍ജി പരിഗണിക്കുകയായിരുന്നു കോടതി. ബന്ധപ്പെട്ട പൊലീസ് ഉദ്യോഗസ്ഥരുമായി സംസാരിച്ച് അവരുടെ വിശദീകരണം അറിയിക്കാമെന്നു പബ്ലിക് പ്രോസിക്യൂട്ടര് അറിയിച്ചു. കേസ് സെപ്റ്റംബര് ഏഴിനു പരിഗണിക്കും.\nഓഗസ്റ്റ് 31 നാണ് പൊലീസ് ഉദ്യോഗസ്ഥര് മനുഷ്യവകാശ പ്രവര്‍ത്തകരുടെ അറസ്റ്റിന് വിശദീകരണവുമായി മാധ്യമങ്ങള്‍ക്ക് മുന്നിലെത്തിയത്. ആക്ടിവിസ്റ്റുകള്‍ക്കെതിരെ ആയിരക്കണക്കിന് രേഖകള് തെളിവായുണ്ടെന്ന് വാര്‍ത്താ സമ്മേളനത്തില് മഹാരാഷ്ട്ര പൊലീസിന്റെ അഡീഷണല് ഡയറക്ടര് ജനറല് പരംബീര് സിങ് അവകാശപ്പെട്ടു. മോഡിയുടെ ഭരണം അവസാനിപ്പിക്കാന് രാജീവ് ഗാന്ധി വധം പോലൊരു സംഭവത്തിനായി, അറസ്റ്റിലായവര് നിരവധി കത്തുകള് കൈമാറിയിരുന്നുവെന്നും ഇവരുടെ മാവോയിസ്റ്റ് ബന്ധം വ്യക്തമാക്കുന്ന തെളിവുകളുണ്ടെന്നും പരംബീര് സിങ് അവകാശപ്പെട്ടിരുന്നു. കത്തിലെ ചില വിവരങ്ങളും എഡിജിപി പങ്കുവച്ചിരുന്നു.ഭീമ കൊറേഗാവിലുണ്ടായ സംഘര്‍ഷത്തിന് ആഹ്വാനം ചെയ്തത് ദളിത് വിഭാഗങ്ങളുടെ അവകാശങ്ങള്‍ക്ക് വേണ്ടി പ്രവര്‍ത്തിച്ചു വരുന്ന ആക്ടീവിസ്റ്റുകളാണെന്നും ഇവര്‍ക്ക് മാവോയിസ്റ്റുകളുമായി ശക്തമായ ബന്ധമുണ്ടെന്നും പൊലീസ് ആരോപിച്ചു. അറസ്റ്റിലായ ആക്ടിവിസ്റ്റുകള് പ്രധാനമന്ത്രിയെ കൊല്ലാന് പദ്ധതി തയ്യാറാക്കിയെന്ന് പറയുമ്പോഴും അത് വ്യക്തമാക്കുന്ന എന്ത് തെളിവാണുള്ളതെന്ന് പൊലീസ് വിശദീകരിച്ചിരുന്നില്ല. എന്നാല് കേസ് വിവരങ്ങള് പുറത്ത് വിട്ടത് തെറ്റാണെന്നും ഇത് സംബന്ധിച്ച് മഹാരാഷ്ട്ര പൊലീസ് വിശദീകരണം നല്‍കണമെന്നും കോടതി ആവശ്യപ്പെട്ടു. അറസ്റ്റിനെതിരെ രാജ്യത്തിന്റെ വിവിധ ഭാഗങ്ങളില് നിന്ന് ശക്തമായ പ്രതിഷേധമാണ് ഉയര്‍ന്ന് വന്നിട്ടുള്ളത്.\nമഹാരാഷ്ട്രയിലെ ഭീമ കൊറേഗാവില് കഴിഞ്ഞ ജനുവരിയിലുണ്ടായ അക്രമങ്ങളുമായി ബന്ധപ്പെട്ടാണു മഹാരാഷ്ട്ര പൊലീസ് അഞ്ചു മനുഷ്യാവകാശ പ്രവര്‍ത്തകരെ അറസ്റ്റ് ചെയ്തത്. കവി വരവരറാവു, ഗൗതം നവല്‍ഖ, സുധ ഭരദ്വാജ്, അരുണ് ഫെരേര, വെര്‍നോണ് ഗൊണ്‍സാല്‍വസ് എന്നിവരാണ് അറസ്റ്റിലായത്. പുണെയില് നടന്ന ദളിത് കൂട്ടായ്മയായ എല്‍ഗാര് പരിഷത്തിനുശേഷം ഭീമ കൊറാഗാവില് ആക്രമണമുണ്ടായി. അന്നു രജിസ്റ്റര് ചെയ്ത പ്രഥമ വിവര റിപ്പോര്‍ട്ടിന്റെ അടിസ്ഥാനത്തിലായിരുന്നു പൊലീസ് നടപടി. അറസ്റ്റിലായവരെ വീട്ടുതടങ്കലില് വച്ചാല് മതിയെന്നു സുപ്രിംകോടതി പിന്നീട് ഉത്തരവിട്ടു. നടപടിക്രമങ്ങള് പാലിച്ചല്ല അറസ്റ്റെന്ന വിലയിരുത്തലില് ദേശീയ മനുഷ്യാവകാശ കമ്മിഷന് മഹാരാഷ്ട്ര സര്‍ക്കാരിനോടു വിശദീകരണവും തേടി.\nനഗര നക്സൽ പുതിയ പദാവലിയല്ലെന്നു മഹാരാഷ്ട്ര പൊലീസ്


വെളിച്ചം / പുണ്യമാസം\nഅല്ലാഹുവിനെ തിരിച്ചറിഞ്ഞ് സ്വേഛയനുസരിച്ച് അവന് ഇബാദത്ത് ചെയ്യണമെന്ന് ഉദ്ദേശിച്ചു കൊണ്ടാണ് മനുഷ്യനെ അവന് സൃഷ്ടിച്ചിട്ടുള്ളത്. തന്റെ സൃഷ്ടികളായ മലക്കുകള്, ജന്തുജാലങ്ങള്, സസ്യലതാദികള് തുടങ്ങി അനേകം സൃഷ്ടികളില് നിന്ന് വ്യത്യസ്തമായി മനുഷ്യനെ അല്ലാഹു സൃഷ്ടിച്ചത് ഈയൊരു സവിശേഷമായ പ്രകൃതിയോടെയാണ്. സത്യവും അസത്യവും തന്റെ സ്വാതന്ത്ര്യമനുസരിച്ച് തീരുമാനിക്കാനുള്ള കഴിവോടെയും സന്മാര്‍ഗവും നേര്‍മാര്‍ഗവും ഏത് വേണമെങ്കിലും തെരഞ്ഞെടുക്കാനുള്ള സ്വാതന്ത്ര്യത്തോടെയുമാണ് മനുഷ്യനെ അല്ലാഹു സൃഷ്ടിച്ചത്. അങ്ങനെ അവന് തന്റെ സ്രഷ്ടാവിനെ തിരിച്ചറിയട്ടെ. തന്നെ സൃഷ്ടിച്ചു പരിപാലിക്കുന്ന, തനിക്കാവശ്യമായ എല്ലാ ജീവിതസൗകര്യങ്ങളും കനിഞ്ഞരുളിയ തന്റെ നാഥന്റെ മാത്രം അടിമയായി ജീവിക്കട്ടെ. അതുവഴി ഇതര സൃഷ്ടികളെക്കാള് ഉന്നതനും വിജയിയുമായിത്തീരട്ടെ, അതിന്റെ പാരിതോഷികമായി അല്ലാഹു അവന് സ്വര്‍ഗവും ശാശ്വത മോക്ഷവും വാഗ്ദാനം ചെയ്തിരിക്കുന്നു. ആ സ്വര്‍ഗം വിലക്കപ്പെടാതിരിക്കാനാവശ്യമായ, ആ സമ്മാനം നഷ്ടപ്പെട്ടു പോവാതിരിക്കാനുള്ള എല്ലാ സഹായവും കാരുണ്യവാനായ അല്ലാഹു തന്നെ നല്‍കിയിരിക്കുന്നു. ആ കാരുണ്യം പല രൂപത്തില് നമുക്ക് ദര്‍ശിക്കാവുന്നതാണ്. വേദഗ്രന്ഥങ്ങള് ഇറക്കിയതും, പ്രവാചകന്മാരെ നിയോഗിച്ചതുമെല്ലാം ഈ കാരുണ്യത്തിന്റെ രൂപത്തിലാണ്. മനുഷ്യന് ബുദ്ധിയും മനസ്സാക്ഷിയും നല്‍കി. പക്ഷെ ഇങ്ങനെയെല്ലാമുള്ളതോടൊപ്പം തന്നെ മനുഷ്യരില് ചിലര് നാശത്തിന്റെ വഴി തെരഞ്ഞെടുക്കുന്നു. പിശാചിന്റെയും സ്വേഛയുടെയും പ്രലോഭനങ്ങള്‍ക്ക് വിധേയരായിപ്പോകുന്നു. അനശ്വരമായ ഐശ്വര്യത്തിന് പകരം ക്ഷണികമായ അനുഭൂതിയുടെ മുമ്പില് തോറ്റുപോകുന്നു. ഈയൊരു പരിമിതിയും ന്യൂനതയും മനുഷ്യന് നല്‍കപ്പെട്ട എല്ലാ കഴിവുകളുമുള്ളതോടൊപ്പം തന്നെ അല്ലാഹു കണ്ടറിഞ്ഞിരിക്കുന്നു. അതും അവന്റെ അപാരമായ അനുഗ്രഹം തന്നെ.\nഎത്ര ശ്രദ്ധയും സൂക്ഷ്മതയും പുലര്‍ത്തിയാലും അബദ്ധങ്ങളും വീഴ്ചകളും വരാനുള്ള സാധ്യതകള് നിലനില്‍ക്കുന്നു. ഇങ്ങനെ വീണുപോകുന്നവര്‍ക്ക്, അബദ്ധം സംഭവിച്ചു പോകുന്നവര്‍ക്ക്, പിശക് പറ്റിപ്പോവുന്നവര്‍ക്ക്, നിരാശപ്പെടാന് ഇടവരുത്താതെ അല്ലാഹുവിന്റെ കാരുണ്യം ലഭിക്കാനും ശരിയായ വഴിയിലേക്ക് തിരിച്ചെത്താനും, അബദ്ധങ്ങള് തിരുത്താനും ഒരുപാട് സംവിധാനങ്ങള് അല്ലാഹു ഏര്‍പ്പെടുത്തിയിരിക്കുന്നു. ഇവിടെയാണ് റമദാന് വ്രതത്തിന്റെ പ്രസക്തി.\nഅല്ലാഹുവിന്റെ അടിമയാണെന്ന് വിസ്മരിച്ച് ദേഹേഛയുടെയും പിശാചിന്റെയുമെല്ലാം അടിമയായിത്തീരുന്ന അവസ്ഥ ഉണ്ടാവാതിരിക്കാന് വേണ്ടി കാരുണ്യവാനായ അല്ലാഹു ചെയ്തുവെച്ച മഹത്തായ സംവിധാനമാണ് റമദാന് വ്രതം.\nമണ്ണില് നിന്ന് സൃഷ്ടിക്കപ്പെട്ട മനുഷ്യന് അല്ലാഹു തന്റെ ആത്മചൈതന്യം നല്‍കി ആദരിച്ചു. ആ പദവി മനുഷ്യന് എപ്പോള് മനസ്സിലാക്കുന്നുവോ അപ്പോള് അവന് ഉന്നതനായിത്തീരും. അല്ലാഹുവിന്റെ മലക്കുകളുടെ പരിശുദ്ധിയോളമോ അതിലുപരിയോ ഉയരാന് അവന് സാധിക്കും. അവന് തന്റെ മഹത്തായ പദവിയും സ്ഥാനവും എപ്പോള് വിസ്മരിക്കുന്നുവോ അപ്പോഴവന് മൃഗങ്ങളെക്കാള് അധഃപതിക്കും. ഇവിടെയെല്ലാം നോമ്പ് മനുഷ്യനെ തന്റെ മഹത്തായ പദവിയും സ്ഥാനവും കാത്തുസൂക്ഷിക്കുന്നതില് ഏറെ സഹായിക്കുന്നു. ചൈതന്യവത്തായ നോമ്പ് അനുഷ്ഠിക്കുന്നവര്‍ക്ക് അത് ശരിക്കും അനുഭവവേദ്യമാണ്. അതില്ലായിരുന്നുവെങ്കില് വലിയ നഷ്ടമായേനെ എന്ന് യഥാര്‍ഥവിശ്വാസികള് ചിന്തിച്ചുപോവുന്നതാണ്.\nനോമ്പ് മനുഷ്യനെ സ്വാഭിഷ്ടത്തെക്കാള് ദൈവാഭിഷ്ടമനുസരിക്കാന് പ്രാപ്തനാക്കുന്നു. നോമ്പ് ആരംഭിക്കുന്നതിനു മുമ്പ് നാം അത്താഴം കഴിക്കുന്നു. പ്രഭാതോദയത്തിന് മുമ്പ് കഴിക്കുന്ന ഭക്ഷണത്തിനാണങ്ങനെ പറയുന്നത്. അത് വളരെയേറെ പുണ്യമുള്ള സുന്നത്താണ്. ''നിങ്ങള് അത്താഴം കഴിക്കുക അത്താഴത്തില് ബര്‍ക്കത്തുണ്ട്.'' ''അത്താഴം മുഴുക്കെ ബര്‍ക്കത്താണ് അതിനാല് നിങ്ങളത് ഉപേക്ഷിക്കുവാന് പാടില്ല, ഒരിറക്ക് വെള്ളം കുടിച്ചിട്ടാണെങ്കിലും ശരി. അത് നിങ്ങള് വെടിയരുത്.'' എന്നെല്ലാം പല രൂപത്തില് ധാരാളം പ്രവാചക വചനങ്ങള് ഹദീസ് ഗ്രന്ഥങ്ങളില് കാണാം.\nഉറക്കച്ചടവില് എത്ര സ്വാദുള്ള ഭക്ഷണവും അവഗണിച്ച് ഉറങ്ങുക എന്നതാണ് പലരുടെയും സ്വഭാവം. ഉറക്കച്ചടവോടെ ആരും ഭക്ഷണം കഴിക്കാന് ഇഷ്ടപ്പെടില്ല. നല്ല വിശപ്പുണ്ടെങ്കില് പോലും. ആ സമയത്ത് മറ്റേതെങ്കിലും ജീവികള് ഭക്ഷണം കഴിക്കാറോ ഇര തേടാറോ ഇല്ലെന്നാണ് തോന്നുന്നത്. ആ സമയത്ത് ഭക്ഷണം കഴിക്കാന് ഒട്ടും താല്‍പര്യമില്ലെങ്കിലും ഭക്ഷണം കഴിക്കുവാന് ഒരു വിശ്വാസി തയ്യാറാവുന്നു. എഴുന്നേല്‍ക്കാന് വേണ്ടി അലാറം വെക്കുന്നു. വിളിച്ചുണര്‍ത്താന് മറ്റുള്ളവരെ പറഞ്ഞേല്‍പ്പിക്കുന്നു. എന്നിട്ട് നിശ്ചിത സമയത്തെഴുന്നേറ്റ് ഭക്ഷണം കഴിക്കുന്നു. പ്രതിഫലാര്‍ഹനാവാന് വേണ്ടി മാത്രം, അല്ലാതെ ആ സമയത്ത് വിശന്നിട്ടല്ല. അല്‍പം കഴിഞ്ഞാല് ഇന്നലെ വരെ പ്രാതല് കഴിച്ചിരുന്ന സമയമാകും, അന്നേരത്ത്. കഴിക്കണമെന്ന് മനസ്സും വയറും വായയുമെല്ലാം പറയുന്നുണ്ടാവൂ. 11 മാസം ശീലിച്ചതാണല്ലോ. നന്നെ ചുരുങ്ങിയത് ഒരു കാലിച്ചായയെങ്കിലും കഴിക്കുന്നത് ആരും കൊതിച്ചെന്നിരിക്കും. പ്രത്യേകിച്ച് ആരും തടയാനുമില്ല. തനിച്ചാണെങ്കില് അതാരുമൊട്ടറിയുകയുമില്ല. പക്ഷെ ഒന്നു രുചിച്ചുനോക്കാന് പോലും വിശ്വാസി കൂട്ടാക്കുന്നില്ല. നോമ്പില്ലാത്ത രോഗികളും പിഞ്ചു കുട്ടികളും വീട്ടിലുണ്ടെങ്കില് അവര്‍ക്കായി ഭക്ഷണമുണ്ടാക്കുന്ന മാതാക്കള് അവയില് ഉപ്പുണ്ടോ എന്നു നോക്കുന്നതുപോലും എത്ര ശ്രദ്ധയോടെയാണ്. ആ ഉപ്പുരസം നാവില് നിന്ന് ഇല്ലാതാവുന്നത് വരെ തുപ്പിക്കൊണ്ടിരിക്കും! അതെ, എത്ര മഹത്തായ ഉപവാസം! എത്ര ഉദാത്തമായ ദൈവഭക്തി! എത്ര വലിയ ജാഗ്രതയും സൂക്ഷ്മതയും! വായയും വയറും മനസ്സും കൊതിക്കുന്നു. പക്ഷെ അല്ലാഹു വിലക്കുന്നു. നേരത്തെ അത്താഴമാകട്ടെ വായയും വയറും മനസ്സും മടുപ്പു പ്രകടിപ്പിക്കുന്നു. പക്ഷെ അല്ലാഹു അനുവദിക്കുന്നു. ഇവിടെ ഒരു വിശ്വാസി സ്വാഭീഷ്ടത്തെ അതിജയിച്ച് ദൈവാഭീഷ്ടത്തിന് പ്രാമുഖ്യം നല്‍കുന്നു. അങ്ങനെ വിജയിയാവുന്നു. സ്വന്തത്തെ കീഴ്‌പ്പെടുത്തുക എന്നതാണ് ഏറെ ശ്രമകരമായ ദൗത്യം. അതുകൊണ്ടാണ് ''ഗുസ്തിയില് എതിരാളിയെ മലര്‍ത്തിയടിക്കുന്നവരല്ല ശക്തിമാന്. പ്രത്യുത കോപം വരുമ്പോള് സ്വന്തത്തെ നിയന്ത്രിക്കുന്നവനാണ് യഥാര്‍ഥ ശക്തിമാന്'' എന്ന് തിരുമേനി പഠിച്ചത്.\nചൈതന്യവത്തായ നോമ്പെന്ന് പറയുന്നത് അന്നപാനീയങ്ങള് ഉപേക്ഷിക്കുന്നതിലല്ല യഥാര്‍ഥത്തില് സാക്ഷാല്‍കൃതമാവുന്നത്. മറിച്ച് തന്റെ പഞ്ചേന്ദ്രിയങ്ങളും മറ്റവയവങ്ങളുമെല്ലാം നോമ്പെടുക്കുമ്പോഴാണ്. അന്നപാനീയങ്ങളുപേക്ഷിച്ച് പശിയും ദാഹവും സഹിക്കുക എന്നത് താരതമ്യേന എളുപ്പമാണ്. എന്നാല് നാവും കണ്ണും ഇതര അവയവങ്ങളും നിയന്ത്രിക്കുന്നത് അത്ര എളുപ്പമല്ല. യഥാര്‍ഥ നോമ്പ് സ്ഥിതിചെയ്യുന്നത് അവയിലാണുതാനും. ഖുര്‍ആനില് തന്നെ മൗനത്തെ പറ്റി 'സൗം' എന്ന നോമ്പിന് ഉപയോഗിക്കുന്ന പദമാണ് അല്ലാഹു ഉപയോഗിച്ചിരിക്കുന്നത്. തല്‍ക്കാലം സംസാരം ഉപേക്ഷിക്കുക എന്ന് നേര്‍ന്നിരിക്കുന്നു എന്നാണ് ആ സൂക്തത്തിന്റെ താല്‍പര്യം. ഗര്‍ഭം ചുമന്ന കന്യാമറിയം നാട്ടുകാരുടെ ചോദ്യത്തിനും കുത്തുവാക്കിനും മറുപടി പറയാതിരിക്കുകയാണ് വേണ്ടത് എന്ന് അല്ലാഹു നിര്‍ദ്ദേശിക്കുകയായിരുന്നു. (മര്‍യം)\nഈ കാലത്ത് യുവാക്കളും യുവതികളും ഏറെ പരീക്ഷിക്കപ്പെടുന്നതും കണ്ണും കാതും നാവും സൂക്ഷിക്കുന്നിടത്തായിരിക്കും. അവിടെ തോറ്റുപോകുന്നവര് വെറുതെ പട്ടിണി കിടന്നിട്ടും ദാഹം സഹിച്ചിട്ടും യാതൊരു ഫലവുമില്ല എന്ന് മനസ്സിലാക്കേണ്ടതാണ്. തിരുമേനി വളരെ വ്യക്തമായി പറയുന്നത് നോക്കൂ. ''അനാവശ്യ വാക്കും പ്രവൃത്തിയും വെടിയാന് കൂട്ടാക്കാത്തവര് ഭക്ഷണ പാനീയങ്ങള് ഉപേക്ഷിച്ചുകൊള്ളണമെന്ന് അല്ലാഹുവിന് യാതൊരു ആവശ്യവുമില്ല.'' അതുപോലെ ''എത്ര നോമ്പുകാരാണ് വെറുതെ പട്ടിണി കിടക്കുന്നു, കുറെ ദാഹം സഹിച്ചു എന്നല്ലാതെ'' എന്ന് തുടങ്ങിയ ധാരാളം വചനങ്ങള് നമുക്ക് കാണാവുന്നതാണ്. അതിനാല് വെറുതെ പട്ടിണി കിടക്കണമോ, അതോ ദൈവസാമീപ്യം നേടാനുതകും വിധം ചൈതന്യവത്തായ വ്രതമനുഷ്ടിക്കാമോ എന്നു നാം തീരുമാനിക്കേണ്ടതാണ്.\nതന്റെ സൃഷ്ടികളെ പട്ടിണിക്കിടലല്ല അല്ലാഹുവിന്റെ ഉദ്ദേശ്യം. മറിച്ച് തന്റെ കല്‍പനകള്‍ക്ക് അവര് വിധേയരായി യഥാര്‍ഥ അടിമത്വം അവര് പ്രകടിപ്പിക്കുണ്ടോ എന്ന് പരീക്ഷിക്കലാണ്. ഇത്രസമയം മുതല് ഇത്രസമയം വരെ ചില കാര്യങ്ങള് ഉപേക്ഷിക്കണമെന്ന് അല്ലാഹു കല്‍പിച്ചിട്ടുണ്ടെങ്കില് അത്ര സമയം അത് അനുസരിക്കുക എന്നതാണ് നമ്മുടെ ധര്‍മം. അതിനാല് സമയമായാല് പിന്നെ താമസംവിനാ നോമ്പവസാനിപ്പിക്കേണ്ടതാണ്. അതുകഴിഞ്ഞ് വൈകിപ്പിക്കുന്നത് വെറുക്കപ്പെട്ട കാര്യമാണ്. അങ്ങനെ അല്‍പ സമയം കൂടി പൈദാഹങ്ങള് സഹിക്കുക വഴി ദൈവത്തിന്റെ സംതൃപ്തി അധികം നേടാമെന്നാരെങ്കിലും ധരിക്കുന്നുണ്ടെങ്കില് സംതൃപ്തിയല്ല മറിച്ച് അതൃപ്തിയാണവര് നേടാന് പോകുന്നത്. അതുകൊണ്ടാണ് നബി (സ) പറഞ്ഞത്? ''നോമ്പ് തുറക്കാന് ധൃതികാണിക്കുന്ന കാലത്തോളം ആളുകള് നന്മയിലായിരിക്കും'' എന്ന്. അതിനാല് സമയമായ ഉടനെ നോമ്പ് മുറിച്ച്-അത് ലഘുവായി അല്‍പം ഈത്തപ്പഴവും വെള്ളവുമായാല് വളരെ ഉത്തമം. മഗ്‌രിബ് നമസ്‌ക്കരിച്ച് ഭക്ഷണം കഴിച്ച് റമദാനിലെ അടുത്ത പ്രധാന കര്‍മമായ തറാവീഹ് നമസ്‌കാരത്തിന് ഒരുങ്ങുക. ഒരു ഇബാദത്തില് നിന്ന് വിരമിക്കുമ്പോഴേക്കും അടുത്തതിലേക്ക് പ്രവേശിക്കാന് സമയമായി. അതിനിടയില് വിശ്രമിക്കാന് വിശ്വാസികള്‍ക്ക് ഒട്ടും സമയമില്ല. നിദാന്ത വിശ്രമം ഐശ്വര്യപൂര്‍ണമാക്കാന് വേണ്ടിയുള്ള തത്രപ്പാടിലാണവര്. അവര്‍ക്ക് പ്രത്യേകം തയ്യാറാക്കപ്പെട്ട സ്വര്‍ഗത്തിലെ റിസര്‍വേഷന് കൗണ്ടറില് മുന്നിലെത്താനുള്ള പരിശ്രമത്തിലാണവര്.\nവയറ് കാഞ്ഞിരിക്കുന്ന നേരം അല്ലാഹുവിനെ ശരിക്കും ഓര്‍ക്കാന് പറ്റിയ സന്ദര്‍ഭമാണ്. അന്നേരത്ത് അല്ലാഹുവിനോട് ചോദിച്ചാല് തീര്‍ച്ചയായും അവന് പരിഗണിക്കും. അതുകൊണ്ടാണ് തിരുമേനി ഇങ്ങനെ പഠിപ്പിച്ചിട്ടുള്ളത്. ''നോമ്പുകാരന് തള്ളപ്പെടാത്ത ഒരു പ്രാര്‍ഥനയുണ്ട്'' എന്ന്. ഉത്തരം ലഭിക്കുമെന്ന് ഉറപ്പിക്കാവുന്ന മൂന്ന് വിഭാഗക്കാരുടെ പ്രാര്‍ഥനയില് ഒരെണ്ണം നോമ്പുകാരന്റെതാണ്. അത് നോമ്പ് നോറ്റ സമയമത്രയും ഉണ്ടോ? നോമ്പു തുറന്ന ഉടനെയാണോ? രണ്ടും തിരുമേനി പഠിപ്പിക്കുന്നു.\nറമദാനിനെ ഈര്‍പ്പമുള്ളതാക്കുന്ന മറ്റൊരു മഹത്തായ കാര്യമാണ് പരിശുദ്ധ ഖുര്‍ആന് പഠനം. ആ ഗ്രന്ഥം അവതീര്‍ണമായ മാസത്തിന്റെ വാര്‍ഷികാഘോഷം കൂടിയാണ് റമദാന്. വാര്‍ഷികാഘോഷത്തില് ആകാശത്തുള്ളവരും ഭൂമിയിലുള്ളവരും സമ്മേളിക്കുന്നു. ഉപരിലോകം അലംകൃതമാവുന്നു. പരിശുദ്ധ ഗ്രന്ഥത്തിന്റെ പ്രചാരണ കാമ്പയിന് കൂടിയാണ് റമദാന്. ഏറ്റവും കൂടുതല് അത് പാരായണം ചെയ്യപ്പെടണം. ഏറ്റവും കൂടുതല് പഠിക്കണം, പഠിപ്പിക്കപ്പെടണം. ആ മഹാ കര്‍മത്തില് തന്നെ കൊണ്ടാവും വിധം പങ്കുവഹിക്കുന്നവര് മഹാഭാഗ്യവാന്മാര് തന്നെ. നമ്മുടെ പ്രസിദ്ധീകരണങ്ങളുടെയും സംരംഭങ്ങളുടെയും വാര്‍ഷികാഘോഷങ്ങള് എത്ര കെങ്കേമമായാണ് നടത്തപ്പെടാറുള്ളത്? എത്ര രാവുകളും പകലുകളുമാണ് നാം അതിനു വേണ്ടി നിരതരാകാറുള്ളത്? എത്ര സമ്പത്തും അധ്വാനവുമാണ് നാമതില് വ്യയം ചെയ്യാറുള്ളത്? കേവലം സൃഷ്ടി മാത്രമായ നമ്മുടെ സംരംഭങ്ങള്‍ക്കാണീ കാട്ടിക്കൂട്ടുന്നതൊക്കെയും. ദൈവിക ഗ്രന്ഥം, മാനവരാശിയുടെ വഴികാട്ടിയായ, ലോക വിമോചനത്തിന്റെ ഗ്രന്ഥം. ഇഹപര ഐശ്വര്യം നേടാന് മാര്‍ഗദര്‍ശനം നല്‍കുന്ന, ഓരോ അക്ഷരവും മൊഴിയുമ്പോള് പത്തിരട്ടി മുതല് എഴുനൂറ് ഇരട്ടി വരെ പ്രതിഫലം ലഭിക്കുന്ന ഗ്രന്ഥം. ഗഹനപൂര്‍വം ഗൗനിക്കേണ്ടതാണ് ഈ മഹത്ഗ്രന്ഥത്തെ. അതും ഗ്രന്ഥമവതരിപ്പിച്ചതിന്റെ ശാസ്ത്രവും പ്രതാപവും വര്‍ധിപ്പിക്കാനല്ല. അവനതിന്റെ ആാവശ്യവുമില്ല. മറിച്ച് ആരാണോ അതുപയോഗപ്പെടുത്തുന്നത് അവരുടെ ഐശ്വര്യത്തിന് വേണ്ടി മാത്രം. അബൂഹുറൈറ (റ) പ്രസ്താവിക്കുന്നു. റമദാന് മാസമായപ്പോള് റസൂല് (സ) പറഞ്ഞു: ''അനുഗ്രഹീതമായ മാസമിതാ നിങ്ങള്‍ക്ക് സമാഗതമായിരിക്കുന്നു. ഇതില് സ്വര്‍ഗത്തിന്റെ കവാടങ്ങള് തുറക്കപ്പെടുകയും പിശാചുക്കള് ബന്ധിക്കപ്പെടുകയും ചെയ്യുന്നതാണ്. ഇതില് ആയിരം മാസത്തേക്കാള് ഉത്തമമായ ഒരു രാവുണ്ട്. അതിന്റെ പുണ്യം ആര്‍ക്കെങ്കിലും നഷ്ടപ്പെട്ടാല് അവന് എല്ലാം നഷ്ടപ്പെട്ടത് തന്നെ. (അഹ്മദ്, സാഈ)\nനബി (സ) ഇപ്രകാരം പറഞ്ഞതായി അബ്ദുല്ലാഹിബ്‌നു അംറ് നിവേദനം ചെയ്യുന്നു. ''നോമ്പും ഖുര്‍ആനും അന്ത്യദിനത്തില് അടിമകള്‍ക്ക് വേണ്ടി ശിപാര്‍ശ ചെയ്യുന്നതാണ്. നോമ്പ് പറയും: ''നാഥാ, ഞാനവനെ പകല് ആഹാരത്തില് നിന്നും കാമവികാരത്തില് നിന്നും തടയുകയുണ്ടായി. അതിനാല് അവന്റെ കാര്യത്തില് എന്റെ ശിപാര്‍ശ സ്വീകരിക്കണം, ഖുര്‍ആന് പറയും:'' ഞാനവനെ രാത്രിയുറക്കത്തില് നിന്നും തടഞ്ഞിരിക്കുന്നു. അതുകൊണ്ട് അവന്റെ കാര്യത്തില് എന്റെ ശിപാര്‍ശ സ്വീകരിക്കണം. അങ്ങനെ അവ രണ്ടിന്റെയും ശിപാര്‍ശ സ്വീകരിക്കപ്പെടുന്നതാണ്.'' (അഹ്മദ്)


'ന്യായീകരണം വരുന്നുണ്ട് അവറാച്ചാ' കേരളത്തോട് കേന്ദ്രത്തിന് വിവേചനമില്ല; - വി.മുരളീധരന് - ഇ വാർത്ത | evartha v-muraleedharan-on-covid-fund\n‘ന്യായീകരണം വരുന്നുണ്ട് അവറാച്ചാ’ കേരളത്തോട് കേന്ദ്രത്തിന് വിവേചനമില്ല; – വി.മുരളീധരന്\nഡല്‍ഹി: കോവിഡ് പ്രതിരോധ പ്രവര്‍ത്തനങ്ങള്‍ക്കായി കേരളത്തിന് കേന്ദ്രം അനുവദിച്ച ഫണ്ടില് വിവേചനമുണ്ടെന്ന ആരോപണത്തില് മറുപടിയുമായി വിദേശകാര്യ സഹമന്ത്രി വി. മുരളീധരന്. ഫണ്ട് അനുവദിച്ചത് കാലങ്ങളായുള്ള മാനദണ്ഡ പ്രകാരമാണ്. മുന് സര്‍ക്കാരും പാര്‍ലമെന്റും പാസാക്കിയ നിയമത്തിന്റെ അടിസ്ഥാനത്തിലാണ് ഫണ്ട് അനുവദിച്ചത്. അതില് വിവേചനമില്ലെന്നും മറിച്ചുള്ള പ്രചാരണം രാഷ്ട്രീയ ലാഭത്തിന് വേണ്ടിയുള്ളതാണെന്നും വി.മുരളീധരന് പറഞ്ഞു. നിയമപരമായല്ല കാര്യങ്ങള് ചെയ്തത് എന്നാണ് തോന്നുന്നതെങ്കില് എന്തുകൊണ്ടാണ് കേരളം കോടതിയെ സമീപിക്കാത്തതെന്നും മന്ത്രി ചോദിച്ചു.


കേരളത്തിലെ ദേശനാമങ്ങൾ - വിക്കിഗ്രന്ഥശാല\n(ചട്ടമ്പിസ്വാമികൾ അഗസ്ത്യൻ എന്ന തൂലികാനാമത്തിൽ 'സദ്ഗുരു' മാസികയിൽ എഴുതിയത്. 'കൊച്ചിയിലെ ചില സ്ഥലനാമങ്ങൾ' എന്ന പേരിൽ വന്ന ഒരു ലേഖനവും ഉൾപ്പെടുത്തിയിട്ടുണ്ട്.)\nവിദേശീയരുടെ ആഗമനത്താൽ ഭാരതത്തിലെ മിക്ക ദേശങ്ങളിലേയും നാമങ്ങളെ മാറ്റി പുതിയ പേരുകൾ കൊടുത്തി ട്ടുണ്ടെന്ന് കാണാവുന്നതാണ്. ഇതുപോലെ ഭാരതഖണ്ഡത്തിന്റെ തെക്കേ അറ്റത്തുള്ള മലയാളദേശത്തിലും എന്തെങ്കിലും മാറ്റം സംഭവിച്ചിട്ടുണ്ടോ എന്നു നോക്കാം.\nപരദേശികളുടെ വരവു ഹേതുവായിട്ടു നാമങ്ങൾ പല വിധത്തിലും ഭേദപ്പെട്ടിട്ടുണ്ടെന്നുള്ളതിനു സാധാരണ നടപ്പുള്ള വയിൽനിന്നു ഒരു ഉദാഹരണം കാണിക്കാം. ഇവിടെ കിഴക്കെ ന്നും, മേക്കെന്നുമാണല്ലോ പൂർവപശ്ചിമദിക്കുകൾക്കു പറഞ്ഞു വരുന്നത്. കിഴക്ക്, മേക്ക് ഈ വാക്കുകൾ തമിഴ് ഭാഷയിൽ പെട്ടതാണ്, കിഴക്കെന്നുള്ളത്, കീഴ് എന്നുള്ളതിൽനിന്നും, മേക്ക് മേൽ എന്നുള്ളതിൽനിന്നും ഉണ്ടായവയാകുന്നു. പർവ്വതത്തിന് കിഴക്കായി സ്ഥിതിചെയ്യുന്ന പാണ്ടിദേശത്തു സമുദ്രം കിടക്കു ന്നതും സൂര്യൻ ഉദിക്കുന്നതുമായ ഭാഗം കിഴക്കും പർവ്വത ഭാഗമായ മേൽഭാഗം മേക്കുമാണ്. ഈ മുറയ്ക്കു മലയാള ദേശത്തു പർവ്വതങ്ങളുടെ ഭാഗം മേൽഭാഗവും സമുദ്രം കിടക്കുന്ന താഴ്ന്ന ഭാഗം കീഴ്ഭാഗവുമാണ്. നാം ഇപ്പോൾ പറഞ്ഞുവരുന്ന കിഴക്ക് എന്നുള്ള ഭാഗം നമുക്കു മേക്കും മേക്കെന്നുള്ള ഭാഗം നമുക്കു കിഴക്കുമാണ്. എന്നാൽ നാം പറഞ്ഞും ധരിച്ചും വരുന്നതു മേക്കിനെ കിഴക്കെന്നും, കിഴക്കിനെ മേക്കെന്നും വിപരീതമാക്കിയാണ്. ഇതു പാണ്ടിക്കാരോടു നമുക്കുള്ള അധിസംസർഗ്ഗം ഹേതുവായിട്ടു വന്നുപോയതായിരിക്കണം. (ഈ അഭിപ്രായത്തോട് കാൾഡ്വൽ തന്നെ യോജിക്കുന്നുണ്ട്.സ്വ: പ:). ഇവിടെ പണ്ടുപണ്ടേ നടപ്പുള്ള പേരു ഉഞ്ഞാറ്, പടിഞ്ഞാറ് എന്നാകുന്നു. ഉഞ്ഞാറ് = ഉയർ + ഞായർ; ഉയർ = ഉയരുന്ന സ്ഥലം; ഞാർ = ഞായർ, സൂര്യൻ. അതായതു സൂര്യൻ ഉദിച്ചുയരുന്ന ദിക്കെന്നും; പടിഞ്ഞാറ് = ഞായർ പടിയുന്ന, സൂര്യൻ പടിയുന്ന, താഴുന്ന സ്ഥലം എന്നും; സൂര്യൻ അസ്തമിക്കുന്ന എടമെന്നു താല്പര്യം.\n'ഉഞ്ഞാറ്റുവരയെ നീങ്കി ഉയിരിളം പതിമേനി' എന്ന തമിഴു പാടലിൽ. പടിഞ്ഞാറ് എന്നുള്ളതു പ്രസിദ്ധമാണല്ലോ. മറ്റു രാജ്യങ്ങളിലെന്നപോലെ മലയാളത്തും ഒരു ദേശീയഭാഷയുണ്ട്. തമിഴിന്റെ വകഭേദമായ ഒരു ഭാഷയാണ് ഇവിടത്തെ മലയാളഭാഷ. ഈ നാട്ടിലുള്ള മിക്ക നാമങ്ങളും ഈ ഭാഷയിൽ തന്നെ ആയിരിക്കണം. അജ്ഞതയാലോ മറ്റോ പല നാമങ്ങളെയും ഇപ്പോൾ സംസ്‌കൃതഭാഷാപദങ്ങളും കലർത്തി ദുർവ്യഖ്യാനങ്ങൾ ചെയ്തിട്ടുള്ളതായി കാണാം. സ്ഥലനാമ ങ്ങളുടെ ഉത്ഭവം മൂന്നുവിധത്തിൽ സംഭവിക്കാവുന്നതാണ്. ആദ്യ്മായി ഭൂമിയുടെ കിടപ്പും ഗുണവും അനുസരിച്ചും, രണ്ടാമതു പ്രഭുക്കളുടെ സ്ഥാനമാനങ്ങളെ അനുസരിച്ചും, മൂന്നാമതു ക്ഷേത്രദേവനാമങ്ങളെ ആശ്രയിച്ചും ആകുന്നു. ഇതിൽ രണ്ടാമത്തെ രീതിയനുസരിച്ച് അന്യദേശപ്രഭുക്കന്മാരുടെ നാമങ്ങൾകൂടി പലസ്ഥലങ്ങളിലുമിപ്പോൾ നടപ്പിലായിട്ടുണ്ട്. ഒരു വാക്കിനു പല അർത്ഥങ്ങളും കാണുന്നതുകൊണ്ട് ഒരു സ്ഥലത്തിന്റെ നാമം ശരിയാണോ എന്നു നിശ്ചയി ക്കുന്നതിന് ആ സ്ഥലത്തെ പരിശോധിക്കേണ്ടിവന്നേക്കും. അതുകൊണ്ട് ഇവിടെ എഴുതാൻ തുടങ്ങുന്ന സ്ഥലനാമങ്ങൾക്ക് വല്ല വ്യത്യാസവും വന്നാൽ ക്ഷന്തവ്യമാണ്. കൂടാതെ ഈ പേരുകൾ ഉണ്ടായിട്ടുള്ളതു വളരെക്കാലത്തിനുമുമ്പാണ്. കാലം കൊണ്ട് ഭൂസ്ഥിതിക്കു വ്യത്യാസം വരാവുന്നതിനാൽ ഇപ്പോളുള്ള പരിശോധനകൊണ്ടു വലിയ പ്രയോജനമില്ല. ചില ദേശനാമങ്ങളെ അടിയിൽ കുറിക്കുന്നു.\nകന്യാകുമാരി ദുർഗ്ഗാക്ഷേത്രംകൊണ്ടുണ്ടായ പേർ. കുമാരി എന്ന വാക്കിന് സപ്തനദികളിൽ ഒന്നെന്നുള്ള അർത്ഥ വും കൂടി കാണുന്നു. മരുത്വാൻമല അധികം കാറ്റുള്ള മല. ശിവസിന്ധുപുരം എന്നുള്ളതു ഉച്ചാരണദാർഡ്യത്താൽ ലോപിച്ച് 'ചിവേന്തിരം' എന്നായി. ഇതിനെ സംസ്‌കൃതപണ്ഡിതന്മാർ 'ശുചീന്ദ്രം' എന്നാക്കി, ഇന്ദ്രൻ ശുചിയായ ഇടം എന്നും മറ്റും തെറ്റായി വ്യാഖ്യാനിക്കുന്നു. തിരുവനന്തപുരത്തിന് തെക്കു 'തേരോ, ചെവന്തരമോ, തേജാഞ്ചികോപുരമോ' ഇപ്രകാരം സ്ത്രീകൾ താരാട്ട് ചൊല്ലാറുണ്ട്. മലനല്ലൂർമലൈനങ്കൂർമലങ്കൂർ. ഇരണിയൽ സമുദ്രത്തിന് സമീപമായി സ്ഥിതിചെയ്യു ന്നതും ചതുപ്പുനിലം ഉള്ളതുമായ പ്രദേശം. ഒരു കാലത്തു ഇവിടെ വല്ല കോട്ടയും സ്ഥിതിചെയ്തിരുന്നാലും ഈ പേർ പറയാവുന്നതാണ്. കൽക്കുളം കൽപ്രദേശം\nവിളവങ്കോട് വിളൈവൻ കോട്; വിളനിലവും വലിയ കുന്നുമുള്ള പ്രദേശം. തിരുവട്ടാർ ഈ സ്ഥലത്തെ ചുറ്റി ഒരു നദിയൊ ഴുകുന്നുണ്ട്. തിരുവെന്നത് ശ്രീ എന്ന അർത്ഥത്തിൽ ക്ഷേത്ര ത്തെക്കുറിക്കുന്നു. നെയ്യാറ്റിൻകര പുഴയുടെ കര. ഈ പുഴയ്ക്കു നെയ്യാറ് എന്നു പേർ. അതിലെ ജലത്തെ സംബന്ധിച്ചു വന്നതായിരിക്കാം. തിരുവനന്തപുരം ക്ഷേത്രം മൂലം വന്ന പേർ. നെടുമങ്ങാട് നെടുവൻ കാട്. ചിറയിൻകീഴ് ചിറയുടെ കീഴ്ഭാഗം.\nകോവളം കോ=രാജാവ്, അളം=പ്രദേശം. കോവളം എന്ന പേരു ഉച്ചാരണദാർഡ്യത്താൽ ഭേദപ്പെട്ട് കൊല്ലം ആയിരിക്കണം.\nപുനലൂർ പുനൽ + ഊർ; പുനൽ=നദി; ഊർ=ദിക്ക് കരുനാഗപ്പള്ളി കരൈനാഗപ്പള്ളി. കര നായകന്മാരുടെ ദിക്ക്.\nകാർത്തികപ്പള്ളി കാർത്തികേയന്റെ ക്ഷേത്രം. മാവേലിക്കര മാ + വേലൈ + കര = മാവേലിക്കര = മഹസമുദ്രക്കര. ഒരു കാലത്തു സമുദ്രം ആ നാട്ടിനു സമീപം കിടന്നിരിക്കണം വേലൈ + ഏറ്റം = വേലിയേറ്റം. ഇത്യാദികളിലെ അർത്ഥം സ്പഷ്ടമാണല്ലോ.\nചേർത്തല ചേർത്തല = ചെളിക്കര. ഇപ്പോൾ സമുദ്രതീരത്തു സ്ഥിതിചെയ്യുന്ന താഴ്ന്ന നാടുകളെല്ലാം കടൽ വെയ്പാണെന്നു കാണാവുന്നതാണ്. ഏറ്റുമാനൂർ ഏറ്റുമാൽ + ഊർ; ഏറ്റുമാൽ = വൃഷഭ വാഹനനായ ശിവൻ\nഹരിപ്പാട് അരുവിപ്പാട് = ചെറുതോട് ഉള്ള പ്രദേശം. ആലുവാ, ആലപ്പുഴ, ആലങ്ങാട് ആലം (വെള്ളം); വെള്ളം വളരെ പരക്കുന്നിടം എന്നു അർത്ഥം. കടുത്തുരുത്തി കടൽതുരുത്ത്.\nകഠിനംകുളം കടൽ + നൻ + കുളം = കടൽ നങ്കുളം = കടനംകുളം = കഠിനംകുളം. കോഴിത്തോട്ടം കോഴി = ഉറവുള്ള പ്രദേശം. കൊടുങ്ങല്ലൂർ കൊടുംകോലൂർ, ദണ്ഡനം ചെയ്യുന്ന സ്ഥലം. പണ്ടു കുറ്റവാളികളെ കൊണ്ടുപോയി ശിക്ഷിക്കുന്നതിന് ഉപയോഗിപ്പെടുത്തിയിരുന്ന സ്ഥലം. എറണാകുളം ഇറൈ + നായർ + കുളം. ഇറൈനായർ കുളം = ഇറണാകുളം = എറണാകുളം.\nകോടനാട് കോട് + നാട് = കുന്നുള്ള പ്രദേശം. താഴെ കാണിക്കാൻ പോകുന്ന സ്ഥലങ്ങളുടെ നാമങ്ങ ൾക്ക് ഇന്നത്തെ കാഴ്ചയിൽ വല്ല വ്യത്യാസവും കാണുന്നതാ യാൽ തന്നെയും പിശകായി വിചാരിക്കാവുന്നതല്ല. എന്തെന്നാൽ ഭൂമിക്കു പ്രകൃത്യാ ഉണ്ടാകുന്ന മാറ്റം തന്നെ പ്രധാനകാരണം. മനുഷ്യപ്രയത്‌നത്താലും ചില മാറ്റങ്ങൾ വരുത്താവുന്നതാ ണല്ലോ. ഉദാഹരണമായി കൊച്ചി എന്ന പദത്തെത്തന്നെ എടു ക്കുക. ഇതിന്റെ ശരിയായ അർത്ഥം നിരൂപിക്കയാണെങ്കിൽ കൊച്ചി എന്ന പേരു തുറുമുഖത്തിനു മാത്രമേ യോജിക്കുക യുള്ളൂ. എന്നാൽ, ഒരു രാജ്യം മുഴുവനും ഇപ്പോൾ നാം ഈ പേരുകൊണ്ടറിയുന്നു. കൂടാതെ മരുഭൂമി യായിക്കിടന്നിരുന്ന സ്ഥലങ്ങളെ കൃഷിചെയ്യത്തക്ക സ്ഥിതിയി ലാക്കിയും പാഴു വൃക്ഷങ്ങളെ നശിപ്പിച്ചു പകരം ഉപയോഗ പ്രദമായ വൃക്ഷങ്ങൾ വെച്ചുപിടിപ്പിച്ചു പല മാറ്റങ്ങൾ ചെയ്തു വരുന്നുണ്ടല്ലോ. അതു കൊണ്ടു ഇവിടെ പറയാൻപോകുന്ന പേരു കൾ ഉണ്ടായത് അന്നത്തെ കാലസ്ഥിതി അനുസരിച്ചായിരിക്കു മെന്നു കരുതേ ണ്ടതാണ്.\nമുളന്തുരുത്തി നാലു പുറവും താണപ്രദേശങ്ങളാലും വെള്ളത്താലും ചുറ്റപ്പെട്ടതും മുള ധാരാളം വളരുന്നതുമായ കര (ദ്വീപ്).\nആമ്പല്ലൂർ ആമ്പൽ എന്ന പദത്തിന് നെല്ലി, മുള, ആമ്പൽ പൂവ്, പുളിയാര ഇങ്ങിനെ പല അർത്ഥങ്ങളും ഉണ്ട്. ഇവയിൽ ഏതെങ്കിലും വളരുന്ന ദിക്കിനു ഈ പേർ യോജിക്കുന്നതാണ്. ഊർ = ദിക്ക്, ദേശം, ആമ്പല്ലൂർ എന്ന പേരിൽ കൊച്ചിയിൽ ഒന്നിലധികം സ്ഥലങ്ങളുള്ളതായി അറിയുന്നു.\nകാഞ്ഞൂര് വള്ളിച്ചെടികൾ ഉണ്ടാകുന്ന സ്ഥലം. കുമ്പളഞ്ഞി ചെറുചെടികൾ വളരുന്ന സ്ഥലം. തോപ്പുംപടി വൃക്ഷക്കൂട്ടമുള്ള സ്ഥലത്തിന്റെ സമീപ പ്രദേശം.\nഞാറക്കൽ ഞാറ എന്ന ഫലവൃക്ഷം വളരുന്ന സ്ഥലം. വെള്ളാങ്ങല്ലൂർ നല്ല വെളിപ്രദേശം. ചാലക്കുടി താണസ്ഥലത്തു കുടികൾ ഉള്ള ദേശം.\nകവല = വഴികൾ തമ്മിൽ ചേരുന്ന സ്ഥലം. കുരിയാർകുട്ടി ചെറിയ ആറ് (പുഴ) ഉള്ള ദിക്ക്. അടൂർ താണപ്രദേശം.\nപുതുക്കാട് പുതുതായി ഉണ്ടായ കാട്. പാലപ്പിള്ളി കള്ളിച്ചെടി, പാലമരം മുതലായവ ഉണ്ടാ കുന്ന സ്ഥലത്തേയും കടൽക്കരയേയും ഈ പേർ വിളിക്കാം.\nപറപ്പൂക്കര പരപ്പ് + ഊർ + കര = പരന്ന കരപ്രദേശം. കൊടകര കുന്നുപ്രദേശം. കോട് = കുന്ന്. പതിയാരം ആഞ്ഞിലി, ചന്ദനം മുതലായ വൃക്ഷങ്ങൾ വളരുന്ന സ്ഥലം.\nചെറുതുരുത്തി ചെറിയ ദ്വീപ്. അഴീക്കോട് സമുദ്രക്കര. അഴി (ആഴി) = സമുദ്രം,\nകോട് = കര. കോട്ടപ്പുറം കോട്ടയുടെ സമീപപ്രദേശം. ചേലക്കര ചേലമരം ഉണ്ടാകുന്ന സ്ഥലം. അണ്ടിക്കടവ് അടുത്ത കടവ് എന്നർത്ഥമുള്ള അണ്ടെ ക്കടവ് എന്നുള്ളതായിരിക്കണം ശരിയായ പദം എന്നു തോന്നുന്നു.\nഅയ്യമ്പിള്ളി പ്രഭുവിന്റെ പേരോ, ദേവന്റെ പേരോ ആയിരിക്കും ഈ നാമത്തിന്റെ അടിസ്ഥാനം. കോടശ്ശേരി കുന്നും, മലയും ഉള്ള പ്രദേശം. അതിരപ്പള്ളി അതൃത്തിസ്ഥലം. എൽത്തുരുത്തി മൈതാനം പോലെ കിടക്കുന്ന ദ്വീപ്. മുണ്ടൂർ കായലിനു സമീപമുള്ള ചെറിയ ഊർ (ദിക്ക്). വരൈയിൻ തീരപ്പിള്ളി വരന്തിരപ്പിള്ളി = മലയുടെ തീരപ്രദേശം. വരൈ = മല, തീരം = അരിക്, പള്ളി = ദേശം,ഊര്.\n"https://ml.wikisource.org/w/index.php?title=കേരളത്തിലെ_ദേശനാമങ്ങൾ&oldid=56008" എന്ന താളിൽനിന്ന് ശേഖരിച്ചത്\nഈ താൾ അവസാനം തിരുത്തപ്പെട്ടത്: 08:52, 22 ജൂലൈ 2012.


കൃഷിയും സര്‍ക്കാരും - ഒരു താരതമ്യപഠനം : Deepika.com Karshakan News | deepika karshakan\nപാലക്കാട്ടെ കര്‍ഷകനായ ജോസ് കോട്ടൂരിന്റെ തമിഴ്‌നാട്ടിലെ കൃഷിയിടത്തിലേക്കായിരുന്നു യാത്ര. ചേര്‍ത്തലയില് നിന്ന് രാവിലെ പത്തോടെ പാലക്കാടന് കാര്‍ഷിക കാഴചകളും കണ്ട് വടക്കഞ്ചേരിയിലെ ജോസേട്ടന്റെ വീട്ടിലെത്തി. അവിടെ നിന്ന് അദ്ദേഹത്തിന്റെ കാറിലായിരുന്നു യാത്ര. പതിനൊന്നോടെ തന്നെ വടക്കഞ്ചേരിയില് നിന്നു ഞങ്ങള് പുറപ്പെട്ടു- തമിഴ്‌നാട് ബോഡിനായ്ക്കന്നൂരിലെ ജോസേട്ടന്റെ 85 ഏക്കര് കശുമാവു കൃഷിയിടത്തിലേക്ക്. ഇത്രയും ദൂരെ 85 ഏക്കര് വാങ്ങി കൃഷി നടത്തുന്നതു ലാഭമാണോ എന്ന എന്റെ ചോദ്യത്തില് നിന്നു തന്നെയാണ് കാര്‍ഷിക സംസാരത്തിന്റെ തുടക്കം. കൃഷിചെയ്ത് രക്ഷപെടണമെങ്കിലും ലാഭമുണ്ടാക്കണമെങ്കിലും കേരളത്തിലെ കുറച്ചു സ്ഥലവും വച്ചുകൊണ്ടിരുന്നിട്ട് കാര്യമില്ലെന്ന് എന്റെ സംശയത്തിനു മറുപടിയായി പറഞ്ഞു.\nഅതെന്താ ഇവിടെ കൃഷി ചെയ്താല് ലാഭമുണ്ടാകില്ലേ- ഞാന് വീണ്ടും സംശയമുന്നയിച്ചു. അദ്ദേഹം പറഞ്ഞു- ഞാന് ജാതിയും തെങ്ങും കമുകുമൊക്കെ കൃഷിചെയ്യാന് തുടങ്ങിയിട്ട് നാളേറെയായി. കൃഷിഭവനില് നിന്ന് ഒരു കുഞ്ഞുപോലും എന്റെ കൃഷിയിടത്തിലെത്തിയിട്ടില്ല. അതെന്തിനു പറയുന്നു തങ്ങളുടെ കൃഷിഭവന് അതിര്‍ത്തിയില് എത്ര കര്‍ഷകരുണ്ടെന്ന് ഇവര്‍ക്കറിയുമോ? സമാന അഭിപ്രായം ഞാന് നേരില്‍കണ്ട പല കര്‍ഷകരും പങ്കുവച്ചിട്ടുള്ളതിനാല് ആ വാദത്തോട് എനിക്കും യോജിക്കാതിരിക്കാന് കഴിഞ്ഞില്ല.\nഎന്നിട്ട് ജോസേട്ടന് പറഞ്ഞു- എന്നാല് തമിഴ്‌നാട് സര്‍ക്കാര് എങ്ങനെ കൃഷിയെ പ്രോത്സാഹിപ്പിക്കുന്നു എന്ന് അതനുഭവിച്ചവനേ അറിയൂ. അപ്പോഴേക്കും കാറിന്റെ ചില്ലുകളിലൂടെ വലിയ മലകള് കണ്ടുതുടങ്ങി. പഴനിയെത്തി- ജോസേട്ടന് പറഞ്ഞു. ജോസേട്ടന്റെ ഭാര്യ പൊതിഞ്ഞു നല്‍കിയ ചോറ് കഴിക്കാന് സമയമായി. റോഡ് സൈഡില് കാര് നിര്‍ത്തി, വണ്ടിയുടെ ബോണറ്റില് വച്ച് ചോറുപൊതി അഴിക്കുന്നതിനിടയില് ജോസേട്ടന് പറഞ്ഞു, വര്‍ഷങ്ങള്‍ക്കു മുമ്പ് ഞാന് ബോഡിയില് സ്ഥലം വാങ്ങുമ്പോള് വെട്ടിയാല് കോടാലി തെറിച്ചുപോകുന്ന തരത്തിലുള്ള മുള്‍ക്കാടുകള് നിറഞ്ഞ 85 ഏക്കറായിരുന്നു അത്. ഭൂമിക്ക് കേരളത്തെ അപേക്ഷിച്ച് വിലക്കുറവായതിനാല് വലിയകൃഷിയിടങ്ങള് വാങ്ങുന്നത് വലിയ ഭാരമാകില്ല.\nകൃഷിയിടത്തില് താമസിച്ചായിരുന്നു മുള്‍ക്കാടുകള് വെട്ടിത്തുടങ്ങിയത്. സര്‍ക്കാര് ഓഫീസുകള് അവിടെ നിന്ന് വളരെ ദൂരെ. പക്ഷെ കാടുവെട്ടുന്നതറിഞ്ഞ് വില്ലേജ് ഓഫീസില് നിന്ന് ഒരു ഉദ്യോഗസ്ഥന് സ്ഥലത്തെത്തി- കേരളത്തിലെ അനുഭവത്തിന്റെ വെളിച്ചത്തില് എന്തെങ്കിലും ഗുലുമാലുണ്ടാക്കുവാനാണോ എന്ന് ആദ്യമൊന്നു സംശയിച്ചു.\n'വണക്കം സാര്'- ഉദ്ദ്യോഗസ്ഥന് പറഞ്ഞതു കേട്ട് തിരിച്ച് തമിഴും മലയാളവും കലര്‍ത്തി ഒരുഗ്രന് വണക്കം തിരിച്ചും നല്‍കി. എന്തിനാണ് മുള്ളുകാട് വാങ്ങി വെട്ടുന്നതെന്ന് അദ്ദേഹം തിരക്കി. കശുമാവ് കൃഷി ചെയ്യാനെന്നു മറുപടിയും നല്‍കി. എന്തോ കുത്തിക്കുറിച്ച് വണക്കം ഒന്നു കൂടി ആവര്‍ത്തിച്ച് വില്ലേജിലെ ഉദ്യോഗസ്ഥന് മടങ്ങി. മുള്ളുകാടു വെട്ടുന്ന ജോലി തുടര്‍ന്നുകൊണ്ടിരുന്നു. മാസങ്ങള് കടന്നുപോയി.\nമുള്ളുകാടുകള് മാറ്റി കൃഷിയിടം ഏതാണ്ട് ശരിയായി വരുന്നസമയം. വീണ്ടും രണ്ടുദ്യോഗസ്ഥര് സ്ഥലത്തെ ത്തി. 'വില്ലേജ് ഓഫീസില് നിന്നായിരിക്കുമല്ലേ'- ജോസേട്ടന് മുന്നനുഭവത്തിന്റെ പശ്ചാത്തലത്തില് തിരക്കി. 'അല്ല, തമിഴ്‌നാട് കാര്‍ഷിക സര്‍വകലാശാലയില് നിന്നാ. കൃഷി ശാസ്ത്രജ്ഞരാ ഞങ്ങള്'- വന്ന രണ്ടുപേര് സ്വയം പരിചയപ്പെടുത്തി. 'നിങ്ങള് ഇവിടെ കശുമാവു കൃഷിചെയ്യാന് പോകുന്നു എന്ന് വില്ലേജില് നിന്നറിയിച്ചിട്ടു വന്നതാ. കാടൊക്കെ വെട്ടിയല്ലേ. ഞങ്ങള് ഈ മണ്ണുസാമ്പിള് എടുക്കാന് വന്നതാ'. മണ്ണു സാമ്പിളും ശേഖരിച്ച് എന്നു നിലം കൃഷിക്കായി തയാറാകും എന്നും തിരക്കി അവര് മടങ്ങി. ജോസേട്ടന് നാട്ടിലേക്കും. കൃഷിയിടം തയാറാക്കി കശുമാവു തൈകള് വാങ്ങാന് പണവുമായി ഒരുമാസത്തിനു ശേഷം വീണ്ടുമെത്തിയപ്പോള് കാര്‍ഷിക സര്‍വകലാശാലയിലെ ശാസ്ത്രജ്ഞന് വീണ്ടുമെത്തി. മണ്ണുപരിശോധനാ ഫലവുമായാണ് അവര് എത്തിയത്.\nഅതിന്റെ അടിസ്ഥാനത്തില് ഈ കൃഷിഭൂമിയില് കൃഷി ചെയ്യാന് വിരുതനഗര്-1,2എന്നീ കശുമാവിനങ്ങളും അവര് നിര്‍ദേശിച്ചു. ഒരാള്‍പൊക്കം മാത്രം വയ്ക്കുന്ന ഇതില് ഒരു ശിഖരത്തില് ഒരു പൂങ്കുലയില് 30-40 മാങ്ങയെങ്കിലും ഉണ്ടാകുന്ന ഇനമാണ്. 'ശരി സാര് ഞാന് ഇതു വാങ്ങിക്കൊള്ളാം' ജോസേട്ടന് ശാസ്ത്രജ്ഞരോടു പറഞ്ഞു. 'നിങ്ങള് വാങ്ങുകയൊന്നും വേണ്ട ഞങ്ങള് അത് കൃഷിയിടത്തില് എത്തിച്ചു തന്നുകൊള്ളാം'. ഇതു കേട്ട് അന്തംവിട്ട ജോസേട്ടന് ഒരുവേള കേരളത്തിലെ കൃഷിഭവനെ മനസില് ധ്യാനിച്ചു. അജ-ഗജാന്തര വ്യത്യാസം എന്നൊക്കെ പറഞ്ഞാലും ഈ സമീപനത്തെ തുറന്നുകാട്ടാന് മതിയായ ശൈലിയാകില്ലെന്നു തോന്നി.\nഇത്രയും പറഞ്ഞപ്പോള് വഴിയരുകിലെ ബോര്‍ഡുകളില് ബോഡിനായ്‌ക്കെന്നൂര് എന്നു കണ്ടുതുടങ്ങി. ബോഡിയെത്തി- ജോസേട്ടന് പറഞ്ഞു. വഴിയരികിലെ പലചരക്കുകടയില് നിന്ന് രണ്ടുദിവസത്തെ താമസത്തില് അന്നംമുട്ടാതിരിക്കാനുള്ളവയും വാങ്ങി കൃഷിയിടത്തിലേക്ക്. അപ്പോള് സമയം വൈകുന്നേരം നാലടുത്തു. ജോസേട്ടന് കാര് താഴ്ന്ന സ്ഥലത്തെ മണലില്‍ക്കൂടി ഓടിച്ചു. ഒരു പുഴയാ ഇത്- അദ്ദേഹം പറ ഞ്ഞു. മഴക്കാലത്തു മാത്രമേ വെള്ളമുണ്ടാകൂ. വര്‍ഷകാലമെന്നാല് മൂന്നു ദിവസമേയുള്ളൂ ഇവിടെ. ഞാനിവിടെ വരുമ്പോള് ഇവിടെയൊന്നും വൈദ്യുതി പോലുമില്ലായിരുന്നു. ഇതിലേ ഒരു സ്‌കൂട്ടര് കഷ്ടിയേ പോകുമായിരുന്നുള്ളൂ. ഇവിടേക്ക് വൈദ്യുതിയും വഴിയും വേണമെന്ന ആവശ്യം വില്ലേജില് പറഞ്ഞു.\nഅധികം താമസിയാതെ തന്നെ വെള്ളമില്ലാത്തപ്പോള് വണ്ടി പോകത്തക്കവിധം പുഴയിലൂടെ വഴിവെട്ടാനും വൈദ്യുതി പോസ്റ്റിടാനും അനുമതി ലഭിച്ചു. ഇത്രയും പറഞ്ഞപ്പോള് മതികെട്ടാന് മലയുടെ താഴ്‌വാരത്തിലുള്ള മുള്ളുവേലികെട്ടിയ കോട്ടൂര് എസ്‌റ്റേറ്റിനു മുന്നിലെത്തി ഞങ്ങള്. നിറയെ കായ്ച്ചുകിടക്കുന്ന കശുമാവു കണ്ട് ജോസേട്ടന് പറഞ്ഞു- എത്ര നാളത്തെ അധ്വാനമാണിതെന്നറിയുമോ? അത് ഈ ഭൂമി വാങ്ങിക്കുമ്പോള് കണ്ടവര്‍ക്കേ മനസിലാകൂ-അദ്ദേഹം കൂട്ടിച്ചേര്‍ത്തു. പിന്നീട് ജോസേട്ടന് എന്നെ കൊണ്ടുപോയത് കൂറ്റന് ബോര്‍വെല്ലിനടുത്തേക്കാണ്. 'എത്രരൂപയായിക്കാ ണും ഇത് കുഴിച്ചതിന്'- ജോസേട്ടന് എന്നോടു ചോദിച്ചു. 'മലയുടെ താഴ്‌വാരമല്ലേ, അധികം താഴ്‌ത്തേണ്ടി വരില്ലേ- കണക്കു പറഞ്ഞാല് ലക്ഷങ്ങളാകും'- ഞാന് പറഞ്ഞു. 'പത്തുപൈസ എനിക്കു ചെലവില്ല. മുമ്പു പറഞ്ഞ വില്ലേജോഫീസറില്ലേ അവിടുന്നു സൗജന്യമായി കുഴിച്ചു നല്‍കിയ താ ഇത്'. ഇവിടെ കൃഷിഭവനുകളല്ല, വില്ലേജ് ഓഫീസാ അതിനു പകരം കൃഷി കാര്യങ്ങള് നടത്തുന്നത്.\nഇത്രയും കൊണ്ടു തീര്‍ന്നില്ല ടോമേ ഇവര്‍ക്ക് എന്നോടുള്ള സ്‌നേഹം. ഈ പറമ്പിനു ചുറ്റും അതിര്‍ത്തി തീര്‍ത്ത് ഇവര് തേക്ക്, ഈട്ടി പോലുള്ള മരങ്ങള് വച്ചു തന്നു, മൂന്നു നാലു മഴക്കുഴികളും നിര്‍മിച്ചുതന്നു. തമിഴ്‌നാട്ടിലെ പച്ചക്കറി കൃഷിയും കശുമാവുകൃഷിയും ഒക്കെക്കണ്ട് മടങ്ങുന്നതിനിടയില് ഒരു കാര്യം കൂടി കാട്ടിത്തരാമെന്ന് ജോസേട്ടന് പറഞ്ഞു.\nവണ്ടി വില്ലേജോഫീസിനു മുന്നിലെത്തി. ഞങ്ങളുടെ ഒപ്പമുണ്ടായിരുന്ന തമിഴ് സുഹൃത്ത് വാഹനത്തില് നിന്നിറങ്ങി. വില്ലേജ് ഓഫീസില് നല്ല തിരക്കാ. സര്‍ക്കാര് സൗജന്യമായി നല്‍കുന്ന വീട്ടുപകരണങ്ങള് വാങ്ങാനെത്തിയവരുടെ തിക്കും തിരക്കും. 25 വയസു തോന്നിക്കുന്ന ഒരുദ്യോഗസ്ഥനെയും വിളിച്ച് തമിഴ്‌സുഹൃത്ത് വാഹനത്തിനരുകിലേക്കു വന്നു. അയാള് ജോസേട്ടന് വണക്കം നല്‍കി. ജോസേട്ടന് നല്‍കിയ പണത്തിന് രസീതും നല്‍കി നെഞ്ചത്തുകൈവച്ച് ആദരവും പ്രകടിപ്പിച്ച് അയാള് തിരികെപ്പോയപ്പോള് ഞാന് ചോദിച്ചു-ആരാ വന്നേ- ഇവിടത്തെ വില്ലേജ് ഓഫീസറാ- കരം വാങ്ങിക്കാന് വന്നതാ. അങ്ങേരുടെ നേതൃത്വത്തിലാ ഇന്നത്തെ വീട്ടുപകരണ വിതരണം. ഞാന് കര്‍ഷകനായതിനാലാ അതു നിര്‍ത്തിവച്ച് കരം വാങ്ങാന് ഞാനിരിക്കുന്ന വണ്ടിയുടെ സമീപത്തേക്ക് വില്ലേജ് ഓഫീസര് എത്തിയത്. നമ്മുടെ നാട്ടിലാണെങ്കിലോ കരമടയ്ക്കാന് ഞാന് ഒരുദിവസം മാറ്റിവയ്‌ക്കേണ്ടി വരില്ലേ- ജോസേട്ടന്റെ ചോദ്യത്തിന് അനുഭവസാക്ഷിയായ ഞാന് മറുത്തൊന്നും പറഞ്ഞില്ല.\nതിരിച്ചു പാലക്കാട്ടെത്തിയപ്പോള് ജോസേട്ടന് ചോദിച്ചു. ടോമേ നാം സാക്ഷരരാണ്, അഭ്യസ്തവിദ്യരാണ് എന്നൊക്കെ പറഞ്ഞ് വല്ലാണ്ട് അഹങ്കരിക്കുന്നുണ്ടല്ലോ? തമിഴ്‌നാട്ടിലെ സര്‍ക്കാര് ഉദ്യോഗസ്ഥര് സ്വന്തം ജോലിയോടുകാണിക്കുന്ന ഈ മനോഭാവം നമ്മുടെ എത്ര ഉദ്യോഗസ്ഥര്‍ക്കുണ്ട്. കൃഷിഭവനില് ഒരാവശ്യത്തിനുചെന്നാല് കര്‍ഷകനിരിക്കാന് അവിടെ ഒരു കസേരകിട്ടുമോ? പോട്ടെ അവനെ മൈന്‍ഡുമോ?\nജോസേട്ടന്റെ ഈ ചോദ്യത്തിന് കൊല്ലം അഞ്ചലിലെ യുവകര്‍ഷകനായ അനീഷ് എന് രാജിന്റെ കൃഷിഓഫീസ് അനുഭവത്തിലൂടെ കടന്നു പോയാല് കൃത്യമായ മറുപടി നമുക്ക് മനസിലാകത്തക്ക രീതിയില് ലഭിക്കും.\nമൂന്നു വര്‍ഷം മുമ്പ് അഞ്ചലിലെ അനീഷ് എന് രാജെന്ന 32 വയസുകാരന്റെ ക്ഷണം സ്വീകരിച്ച് അദ്ദേഹത്തിന്റെ വീട്ടിലെത്തുമ്പോള് കൃഷിയില് വലിയ ആവേശത്തിലായിരുന്നു അദ്ദേഹം. വെസ്‌റ്റേണ് യൂണിയന് മണി ട്രാന്‍സ്ഫര് കമ്പനിയിലെ സൗത്ത് കേരളത്തിന്റെ ചാര്‍ജുള്ള ജോലിരാജിവച്ചാണ് തന്റെ വീട്ടിലെ 50 സെന്റ് കൃഷിയിലേക്ക് അദ്ദേഹമിറങ്ങുന്നതെന്നു കേട്ടപ്പോള് അഭിമാനം തോന്നി.\nഇതുപോലുളള ചെറുപ്പക്കാര് മുന്നോട്ടുവന്നാലേ കൃഷി അടുത്ത തലമുറയിലേക്ക് പകര്‍ത്തപ്പെടൂ എന്ന പാഠവും നല്‍കിയാണ് അന്നത്തെ എന്റെ ലേഖനം ഞാന് അവസാനിപ്പിച്ചത്. അതിനു ശേഷം സംസ്ഥാനത്തെ മികച്ച ഹൈടെക് കര്‍ഷകനുള്ള കൃഷി വകുപ്പിന്റെ ഒരു ലക്ഷം രൂപയും സ്വര്‍ണപ്പതക്കവുമടങ്ങുന്ന അവാര്‍ഡ് ഇദ്ദേഹത്തിനു കിട്ടിയപ്പോള് ഏറെ സന്തോഷം തോന്നി. എന്നാല് കഴിഞ്ഞ ദിവസം അനീഷ് എന് രാജ് കൃഷി അവസാനിപ്പിക്കുന്നു എന്നു പറഞ്ഞ് എന്നെ വിളിച്ചപ്പോള് ആ ശബ്ദത്തിലുള്ള വ്യത്യാസം ഞാന് ശ്രദ്ധിച്ചു. മൂന്നു വര്‍ഷം മുമ്പ് വിളിച്ച ആത്മവിശ്വാസമെല്ലാം ചോര്‍ന്ന് മൊത്തം മടുത്ത നിലയില്. അഞ്ചലിലെയും കേരളത്തിലെയും നിരവധി യുവകര്‍ഷകര്‍ക്ക് പ്രചോദനമേകിയ ആള് തളര്‍ന്നാല് അത്രയും യുവാക്കള് കൃഷിയില് നിന്നു പിന്മാറുമെന്നറിയാവുന്നതിനാല് അടുത്ത ദിവസം തന്നെ അനീഷിന്റെ വീട്ടിലേക്കു വണ്ടികയറി.\nവീട്ടിലെ അക്വാപോണിക്‌സില് വിളഞ്ഞ പുതിനയിട്ട കട്ടന്‍ചായ കുടിച്ചുകൊണ്ടിരിക്കേ ഞാന് അനീഷിനോടു ചോദിച്ചു എന്താ പ്രശ്‌നം. ആ ദ്യം പറയാന് കൂട്ടാക്കിയില്ലെങ്കിലും ഞാന് നിര്‍ബന്ധിച്ചപ്പോള് അനീഷ് പറഞ്ഞു തുടങ്ങി. സറേ സര് മുന്നുകൊല്ലം മുമ്പു വരുമ്പോഴും കൃഷിഭവന്റെ വലിയ സപ്പോര്‍ട്ടൊന്നും എനിക്കു കിട്ടിയിരുന്നില്ല. പിന്നെ ആരേയും വെറുപ്പിക്കണ്ടല്ലോ എന്നോര്‍ത്ത് ഒ ന്നും പറയാതിരുന്നതാ, ഇനി ഞാന് പറയും എല്ലാവരോടും- അനീഷ് പറഞ്ഞു. ഞാന് ആദ്യം പോളിഹൗസ് തുടങ്ങാനായി കൃഷിഭവന്റെ സഹായത്തിനു ചെന്നു. പോളിഹൗസൊ ന്നും നല്‍കുന്നില്ലെന്ന് ക്ഷുഭിതയായ ഓഫീസറുടെ മറുപടി. അടുത്തദിവസം പോളിഹൗസിനു സഹായം നല്‍കുന്നതിനുള്ള സര്‍ക്കാര് ഉത്തരവുമായി ചെന്നപ്പോള് ഇവര് നിലപാടൊന്നു മാറ്റി. എന്നാലും സര്‍ക്കാര് ഉത്തരവ് തപ്പിപ്പിടിച്ചതിലുള്ള ധാര്‍മികരോഷം ഇവരുടെ പ്രവൃത്തികളില് പ്രതിഫലിച്ചു.\nഅങ്ങനെ പല തവണ പിറകേ നടന്ന് പത്തുസെന്റില് ആറുലക്ഷം മുടക്കി നിര്‍മിച്ച പോളിഹൗസിനുള്ള സബ്‌സിഡിയായ 3.20 ലക്ഷം രൂപ അക്കൗണ്ടിലെത്തി. ഇതു നിര്‍മിക്കാന് ഇവര് പറഞ്ഞ ഏജന്‍സിയെ സമീപിക്കണമെന്നു നിര്‍ബന്ധം. ആരേക്കൊണ്ടും പോളിഹൗസ് നിര്‍മിക്കാം, അതിന് പ്രത്യേക ഏജന്‍സിയില്ലെന്ന സര്‍ക്കാര് ഉത്തരവു കാട്ടി ഇത് മറികടന്നു. ഇതൊക്കെ വീണ്ടും അനിഷ്ടം വര്‍ധിപ്പിച്ചു.\nപണം അക്കൗണ്ടിലെത്തിയ ഉടനേ ബ്ലോക്കിലെ കൃഷിവകുപ്പിന്റെ ഉന്നതന് വിളിച്ചു. തനിക്ക് 1000 കുറ്റ്യാടി തെങ്ങിന്‍തൈ വാങ്ങിത്തരണമെന്നായിരുന്നു ആവശ്യം. അതിന് ചെലവാകുന്ന തുക പറഞ്ഞപ്പോള് അക്കൗണ്ടില് വന്നതില് നിന്ന് എടുത്താല് മതിയെന്നും ഇതൊക്കെ നാട്ടുനടപ്പാണെന്നുമായിരുന്നു മറുപടിയെന്ന് അനീഷ് പറയുന്നു. എന്നാല് അനീഷ് ഇതിനൊന്നും വഴങ്ങാത്തതിനാല് പിന്നെ ചെല്ലുന്ന അപേക്ഷകളൊക്കെ പൊടിപിടിച്ചു കിടന്നു. ഇന്നവേറ്റീവ് ഫാര്‍മര് അവാര്‍ഡിനായി കൃഷിഭവനില് നല്‍കിയ അപേക്ഷ ജില്ലാ കേന്ദ്രത്തില് പോലും എത്തിയില്ല. ഇത് എവിടെപ്പോയി എന്നതിന് വിവരാവകാശം നല്‍കി കാത്തിരിക്കുകയാണ് അനീഷിന്ന്.\nപോളിഹൗസ് കൃഷിക്ക് വര്‍ഷാവര്‍ഷം നല്‍കുന്ന ക്രോപ് സബ്‌സിഡി കഴിഞ്ഞവര്‍ഷത്തേത് ഇതുവരെ ലഭിച്ചിട്ടില്ല. രണ്ടു വര്‍ഷമായി കൃഷിവകുപ്പ് ഉദ്യോഗസ്ഥര് കൃഷിയിടത്തിലെത്തുന്നില്ലെന്ന് ജില്ലയിലെ ഉദ്യോഗസ്ഥനോട് പരാതിപ്പെട്ടപ്പോള് - 'തന്റെ കൃഷിയിടത്തില് എല്ലാ ആഴ്ചയും അവര് വരുന്നുണ്ടെന്ന റിപ്പോര്‍ട്ട് മുടങ്ങാതെ ഇവിടെയെത്തുന്നുണ്ടെന്നായിരുന്നു' അദ്ദേഹത്തിന്റെ പരിഹാസരൂപേണയുള്ള മറുപടി.\nഫിഷറീസിന്റെ പദ്ധതിപ്രകാരം ചെയ്യുന്ന മീന്‍വളര്‍ത്തലിന് വെള്ളമില്ലാതായി മീനുകള് ചാകാന് തുടങ്ങി. ഒരു കുഴല്‍ക്കിണര് താഴ്ത്താന് കൃഷി ഓഫീസിലെത്തിയപ്പോള് അയല്‍വാസികളുടെ അനുമതിപത്രവുമായി വരാന് പറഞ്ഞ് തിരിച്ചയച്ചു. പിന്നീട് പഞ്ചായത്തില് പറഞ്ഞ് തഹസീല്‍ദാര്‍ക്ക് പരാതി നല്‍കി. കളക്ടറുടെ അദാലത്തില് പരാതിയെ ത്തി.\nകളക്ടര് കാര്‍ത്തികേയന്റെ അടുത്ത് കൃഷിക്കാരനാണെന്നു പറഞ്ഞപ്പോള് അദ്ദേഹം ഇരുന്നിടത്തു നിന്ന് എഴുന്നേറ്റു, കൈകൊടുത്തു. നിങ്ങളെപ്പോലുള്ളവരാണ് നാടിനാവശ്യം എന്നുപറഞ്ഞു. കൃഷിവകുപ്പുദ്യോഗസ്ഥരെ വിളിപ്പിച്ചപ്പോള് കുഴല്‍ക്കിണറിന് സബ്‌സിഡിയില്ലെന്നു പറഞ്ഞ് അവര് ഒഴിഞ്ഞു. പന്നീട് കളക്ടറുടെ ഉത്തരവുപ്രകാരം ജിയോളജി വകുപ്പെത്തി സ്ഥാപിച്ചു നല്‍കിയ കുഴല്‍ക്കിണറില് നിന്നാണ് ഇന്നും അനീഷിന്റെ കൃഷി നടക്കുന്നത്. സര്‍ക്കാര് സംവിധാനത്തില് നിന്ന് ഒരു പ്രോത്സാഹനം ലഭിച്ചതും ഇച്ഛാശ ക്തിയോടെ നടപടിയെടുത്തതും കൊല്ലം കളക്ടറായിരുന്ന കാര്‍ത്തികേയനായിരുന്നെന്ന് അനീഷ് നിറകണ്ണുകളോടെ സ്മരിക്കുന്നു.\nകാര്‍ഷിക വൈദ്യുതി കണക്ഷന് അപേക്ഷിച്ചപ്പോള് മോട്ടോര്‍വച്ച് മോട്ടോര് പുരയുമെല്ലാം ശരിയാക്കിയശേഷം അപേക്ഷ നല്‍കിയാല് കെഎസ്ഇബി എന്‍ജിനിയറെ വിടാം എന്നായിരുന്നു കൃഷിഭവന്റെ മറുപടി. അതിനും നടന്നു കുറേ ചെരുപ്പുതേഞ്ഞു. പിന്നീട് ഫിഷറീസ് ഓഫീസിലെത്തി. ഓഫീസിലുണ്ടായിരുന്നവര് ഡിഡിയെ വിളിച്ചു, കാര്യം സംസാരിച്ചു.\nഅദ്ദേഹം സ്ഥലത്തില്ലെങ്കിലും ഫോര് വച്ച് ഒപ്പിട്ട് കത്തു നല്‍കിയതനുസരിച്ച് സൗജന്യ നിരക്കിലുള്ള വൈദ്യുത കണക്ഷന് ലഭിച്ചു.' അപ്പോള് ഇതൊക്കെ കൃഷി ഓഫീസിലും നടക്കും, വേണ്ടന്നു വച്ചിട്ടല്ലേ സാറേയെന്ന്' അനീഷിന്റെ ചോദ്യത്തിനു മുന്നില് എനിക്കും മറ്റൊരു ഉത്തരമില്ലായിരുന്നു. വന്നുവന്ന് ഇപ്പോള് തന്നെക്കാണുന്നത് കൃഷിഭവന് അലര്‍ജി പോലാണ്. അവാര്‍ഡ് അപേക്ഷ, ഇന്റഗ്രേറ്റഡ് ഫാമിംഗ് സബ്‌സിഡി, ക്രോപ് സബ്‌സിഡി എന്നിവയെല്ലാം തടഞ്ഞു വച്ചിരിക്കുന്നു. കാര്യം എല്ലാവര്‍ക്കും മനസിലായില്ലേ, ചില നാട്ടുനടപ്പുകള്‍ക്ക് ഈ യുവകര്‍ഷകന് വഴങ്ങുന്നില്ലെന്നതു തന്നെ.\nഇനി കഥ ചുരുക്കാം. തമിഴ്‌നാട്ടി ല് കൃഷി ചെയ്യാനെത്തിയ കര്‍ഷകന്റെ പുരയിടത്തില് എവിടെയും ഒരപേക്ഷ നല്‍കാതെ വില്ലേജ് ഓഫീസില് നിന്ന് ആളെത്തി. ആ ഒരു ഓഫീസിന്റെ ഏകോപനം മൂലം ശാസ്ത്രജ്ഞരെത്തി, വിത്തെത്തി, ബോര്‍വെല്ലെത്തി, അതിരുകളില് വൃക്ഷങ്ങളെത്തി- പത്തു പൈസ കര്‍ഷകന് ചെലവാക്കാതെ. കൃഷിക്കാരന് ഇരിക്കുന്ന വാഹനത്തിലെത്തി അവരെ വണങ്ങി, കരം വാങ്ങുന്നു ഉദ്യോഗസ്ഥര്. 'നമുക്ക് ചെയ്യാവുന്ന നന്മ മറ്റുള്ളവര്‍ക്ക് ചെയ്യുക' എന്ന വലിയപാഠവും സര്‍ക്കാര് സംവിധാനങ്ങളുടെ ഏകോപനത്തിന്റെ പ്രസക്തിയും കേരളത്തില് നിന്നെത്തിയ കര്‍ഷകനേയും പഠിപ്പിച്ചു തമിഴ്‌നാട്.\nകേരളത്തിലോ താത്പര്യത്തോടെ കൃഷിയിലിറങ്ങിയ, അനവധി യുവാക്കളെ കൃഷിയിലേക്കാകര്‍ഷിച്ച ഒരുയുവാവിനെ തങ്ങളുടെ നാട്ടുനടപ്പ് നടത്താത്തതിന്റെ പേരില് പീഡിപ്പിച്ച് കൃഷിയില് നിന്നു തന്നെ അകറ്റുന്നു. 'തങ്ങള്‍ക്ക് ചെയ്തുകൊടുക്കാവുന്ന നന്മ എങ്ങനെ ചെയ്യാതിരിക്കാമെന്ന് ഗവേഷണം നടത്തുന്ന ഉദ്യോഗസ്ഥര്'. തനിക്ക് സംസ്ഥാനസര്‍ക്കാരിന്റെ അവാര്‍ഡ് കിട്ടിയ കര്‍ഷകനെന്നു പറഞ്ഞാല് കൃഷിഡിപ്പാര്‍ട്ടുമെന്റിലൊഴികെ മറ്റു ഡിപ്പാര്‍ട്ടുമെന്റുകളില് ഒരു കസേര കിട്ടുമെന്ന് അനീഷ് എന് രാജ് പറയുമ്പോള് അതിന്റെ ആഴം മനസിലാക്കാവുന്നതേയുള്ളൂ.\nസമ്പൂര്‍ണ സാക്ഷരത നേടിയ, വിദ്യാഭ്യാസത്തില് മുന്നോക്കം നില്‍ക്കുന്നെന്ന് അഹങ്കരിക്കുന്ന നമ്മുടെ മനോഭാവം എന്നു മാറും. ഇവിടെയാണ്, ഇത്തരം ഉദ്യോഗസ്ഥരെ വച്ചാണ് കേരളത്തില് കൃഷി തളിര്‍പ്പിക്കാന് സര്‍ക്കാര് ഇറങ്ങുന്നത്- കണ്ണുള്ളവര് കാണട്ടെ, ചെവിയുള്ളവര് കേള്‍ക്കട്ടെ.


Sudinam Online | Malayalam news website from Kannur News Paper Sudinam Kannur ഇടയിലക്കാട്ടെ മലബാറിന്റെ തീര സൗന്ദര്യം.. – Sudinam Online | Malayalam news website from Kannur News Paper Sudinam Kannur.\nഇടയിലക്കാട്ടെ മലബാറിന്റെ തീര സൗന്ദര്യം..\nകണ്ണൂരിനും കാസര്‍ക്കോഡിനും ഇടയിലായ് സ്ഥിതിചെയ്യുന്ന ദ്വീപാണ് ഇടയിലക്കാട്.\nPublished On:Aug 31, 2017 | 11:07 am\nനിരവധി പ്രകൃതി മനോഹരമായ സ്ഥലങ്ങളാല് ചുറ്റപ്പെട്ട നാടാണ് കണ്ണൂര്. എന്നാല് തെക്ക് ഭാഗത്ത്, കണ്ണൂരിനും കാസര്‍ക്കോഡിനും ഇടയിലായി സ്ഥിതി ചെയ്യുന്ന ഒരു ദ്വീപുണ്ട്. പ്രകൃതിരമണീയത കൊണ്ട് വിനോദസഞ്ചാരികളെ ആകര്‍ഷിക്കുന്ന ഒരു തുരുത്ത്. വെള്ളത്താല് ചുറ്റപ്പെട്ട്, കണ്ടല്‍ക്കാടുകള് നിറഞ്ഞ് മനോഹരമായ കാഴ്ച്ചയൊരുക്കുന്ന ആ ദ്വീപാണ് ഇടയിലക്കാട്. കാസര്‍ക്കോഡ് ജില്ലയിലെ തൃക്കരിപ്പൂര് നിയോജകമണ്ഡലത്തില് വലിയപറമ്പ് പഞ്ചായത്തിലാണ് ഇടയിലക്കാട് സ്ഥിതിചെയ്യുന്നത്. ഇതില് ഇടുത്തു പറയേണ്ട മറ്റൊന്നാണ്, ഉത്തരകേരളത്തിലെ ഏറ്റവും വലിയ ജലസംഭരണിയായ കവ്വായി കായലിന്റെ ഭാഗമാണ് ഇടയിലക്കാട്. ഏഴ് പുഴകളുടേയും സംഗമസ്ഥലമായ കവ്വായി കായലില് ധാരാളം ദ്വീപുകള് ഉണ്ട്, അതില് ഒന്ന്. ഏഴിമല നാവിക അക്കാദമി ഇതിന്റെ അടുത്തായാണ് സ്ഥിതി ചെയ്യുന്നത്.\nസമുദ്ര നിരപ്പില് നിന്നും 3-4 അടി ഉയരത്തിലുള്ള ഈ ദ്വീപ് പയ്യന്നൂരിനും, ചെറുവത്തൂരിനും ഇടയ്ക്കായി കവ്വായി കായലിന് ഇടയിലാണ് ഉള്ളത്. സമുദ്രത്തോട് ചേര്‍ന്നു കിടക്കുന്ന ഇടയിലക്കാട് മനോഹാരിത കൊണ്ട് ആളുകളെ ആകര്‍ഷിച്ചിരിക്കുകയാണ്. വലിപ്പം കൊണ്ടും, ജൈവവൈവിധ്യം കൊണ്ടും വടക്കന് കേരളത്തില് മുന്‍നിരയില് നില്‍ക്കുന്ന രണ്ട് കാവുകളില് ഒന്നാണ് ഇടയിലക്കാട്. ഇടതൂര്‍ന്ന് നില്‍ക്കുന്ന കണ്ടല്‍ക്കാടും. നാഗക്കാവും, ഭഗവതിക്കാവും ഇടയിലക്കാടിന്റെ ഭംഗി ഉയര്‍ത്തിക്കാട്ടുന്നു. ഉല്ലാസത്തിനു മാത്രമല്ല മറിച്ച് ഭക്തിയോടേയും പല വിനോദ സഞ്ചാരികളും ഇവിടം സന്ദര്‍ശിക്കുന്നു. കണ്ടല് കാടുകളാല് സമൃദമാണ് ഈ തുരുത്ത്. എന്നാല് ഇതില് ചിലതിന് വൃക്ഷത്തിന്റെ വലുപ്പമുള്ളതിനാലാണ് ഇടയിലക്കാട് എന്ന പേര് വന്നത്.\nനിരവധി ജീവികളുടേയും, സസ്യങ്ങളുടേയും ആവാസവ്യവസ്ഥയാണ് ഇടയിലക്കാട് ദ്വീപ്. ഔഷധ ഗുണമുളള ഒരുപാട് സസ്യങ്ങള് ഇവിടെ കാണാന് സാധിക്കുന്നു. കാഞ്ഞിരം, ഇലഞ്ഞി, കരിങ്ങോട്ട എന്നിവ അതില് ചിലത് മാത്രം. സസ്യങ്ങള് മാത്രമല്ല നിരവധി പക്ഷികളും ഈ തുരുത്തിലെ സന്ദര്‍ശകരാണ്. ഒട്ടവധി പക്ഷികള് ഇവിടെ വരാറുണ്ട്. ഒപ്പം വിനോദസഞ്ചാരികളെ ആകര്‍ഷിക്കാന് കുരങ്ങുകളും ഉണ്ട്. ഇടയിലക്കാടിന്റെ എടുത്ത് പറയേണ്ട പ്രത്യേകത തന്നെയാണ് കുരങ്ങുകള്. സഞ്ചാരികള്‍ക്ക് മാത്രമല്ല നാട്ടുകാര്‍ക്കും അവര് പ്രിയമാണ്. അതുകൊണ്ടു തന്നെ ഇവിടെയുള്ള കുരങ്ങുകള്‍ക്ക് പരിസരവാസികള് ഭക്ഷണം നല്‍കുകയും ചെയ്യുന്നുണ്ട്. ഓണക്കാലത്ത് സമീപവാസികള് കുരങ്ങുകള്‍ക്ക് വേണ്ടി സദ്യ തന്നെ ഒരുക്കുന്നു. വിനോദസഞ്ചാരികള് വരുമ്പോള് പ്ലാസ്റ്റിക് ഇടുന്നത് കുരങ്ങുകള്‍ക്ക് ഭീക്ഷണി ഉയര്‍ത്തുന്നു. ഇത് ഇടയിലക്കാട് ദ്വീപ് നേരിടുന്ന വലിയൊരു പ്രതിസന്ധിയാണിത്.\nവിനോദ സഞ്ചാരികളെ ആകര്‍ഷിക്കും വിധം മനോഹരമാണ് ഇടയിലക്കാട്. ഇടയിലക്കാട് മുനമ്പ്, ആംനറ്റി സെന്റര്, ആയിറ്റി ബോട്ട് ടെര്‍മിനല്, വലിയപറമ്പ് പുലിമുട്ട് പ്രദേശം, മാടക്കാല് എന്നീ പ്രദേശങ്ങള് സന്ദര്‍ശനയോഗ്യമാണ്. ഇടയിലക്കാടിന്റെ മേന്മ പറയുമ്പോള് കണ്ണൂരുകാര്‍ക്കും, കാസര്‍ക്കോട്്കാര്‍ക്കും ഒരുപോലെ അഹങ്കരിക്കാം.\nദിലീപന് വധക്കേസ്;9പ്രതികള്‍ക്ക് ജീവപര്യന്തം തടവും മുപ്പതിനായിരം പിഴയും


Punaluran(പുനലൂരാൻ): ഷബീർ നിന്റെ ഓർമ്മയ്ക്ക് ..\nഷബീർ നിന്റെ ഓർമ്മയ്ക്ക് ..\n(ഏഷ്യാനെറ്റ് ന്യൂസ് ഓൺലൈൻ മാഗസിനിലെ ദേശാന്തരത്തിൽ പ്രസിദ്ധീകരിച്ചത്\nമെഡിക്കൽ സ്റ്റോറിലെ തിരക്കുള്ള ഒരു പ്രഭാതത്തിൽ ആണ് ഞാൻ ആദ്യമായി ഷബീറിനെ കാണുന്നത്. ജനറൽ മെയിൻറ്റനൻസ് കമ്പനിയുടെ സൂപ്പർവൈസറുടെ പുറകിൽ പതുങ്ങി നിൽക്കുന്ന രണ്ടു പാകിസ്ഥാനി പയ്യൻമാർ ഷബീറും ജാഹർജാനും. ആദ്യം കണ്ടപ്പോൾ നീണ്ടു മെലിഞ്ഞ, വിളർത്ത് രക്തമയമില്ലാത്ത ഷബീറിന്റെ മുഖത്തേക്കാണ് നോക്കിയത്. എവിടയോ കണ്ടുമറന്ന ദൈന്യതയാർന്ന മുഖം. പുറകിൽ കുറേ കൂടി ആരോഗ്യമുള്ള പ്രസന്നവാനായ ഒരു ചെറുപ്പക്കാരൻ , ജാഹർജാൻ. മെയിൻറ്റനൻസ് കമ്പനിയുടെ സൂപ്പർവൈസറുടെ മുഖത്തേക്ക് ഞാൻ ഒട്ടും മയമില്ലാത്ത നിലയിൽ ഒന്നുനോക്കി .\nകാരണം ഇതിന് മുമ്പ് ഇവർക്ക് പകരമായി ഹോസ്പിറ്റലിലെ മെഡിസിൻ സ്റ്റോറിൽ പോർട്ടർ ജോലി ചെയ്തിരുന്നത് രണ്ടു മലയാളി പയ്യൻമാർ ആയിരുന്നു. സ്റ്റോറിൽ മുമ്പൊക്കെ പോർട്ടർ ജോലി ചെയ്തിരുന്നത് തമിഴന്മാരോ ബംഗാളികളോ ആയിരുന്നു ,വല്യ ബുദ്ധിമുട്ടില്ലാതെ അവരെ കൊണ്ട് പോർട്ടർ പണി എടുപ്പിക്കാമായിരുന്നു. പാവങ്ങൾ.. പറഞ്ഞു കൊടുത്താൽ അതുപോലെ ചെയ്യും. എഴുത്തും വായനയും കമ്മി . മലയാളികൾ വന്നതോടെ കാര്യങ്ങൾ ആകെ മാറി. നാട്ടിൽ ഓട്ടോ ഓടിച്ചു നടന്നയാളാണ് ഒരാൾ. കൊല്ലക്കാരനായ മറ്റേ ചെങ്ങാതി നാട്ടിൽ സി.ഐ.റ്റി .യുക്കാരനായ ലോഡിങ്ങ് തൊഴിലാളി ആയിരുന്നു. തൊഴിൽ അവകാശങ്ങളേക്കുറിച്ച് അവരെ പ്രത്യേകം പഠിപ്പിക്കണ്ട അവശ്യം ഇല്ലല്ലോ. സ്റ്റോറിലെ ഏക മലയാളി ഉദ്യോഗസ്ഥനായ എന്നോട് അവർ പെട്ടെന്ന് അടുപ്പം കാട്ടി. നാട്ടുകാരാണല്ലോ എന്ന മമത എനിക്കും. കോൺട്രാക്ടിങ്ങ് കമ്പനി ജീവനക്കാരായ അവർക്ക് ശമ്പളവും മറ്റാനുകുല്യങ്ങളും കുറവ്. നാട്ടിൽ ദിവസം ആയിരം രൂപ ഉണ്ടാക്കിയിരുന്ന ഇവർ 800 ദിർഹത്തിനു ( 12000 രൂപ ) പണി എടുക്കുവാൻ വന്ന് കുടുങ്ങി. ഏജെന്റിന് കിടപ്പാടം പണയപ്പെടുത്തി ഒരു ലക്ഷത്തിനുമേൽ നൽകി , കൈയ്യിൽ നിന്ന് ടിക്കറ്റിന് കാശും കൊടുത്തു പ്ലൈയിൻ കയറി വന്നവർ. നാട്ടിൽ നിൽക്കുമ്പോൾ ഗൾഫ് എന്നുകേട്ടാൽ ചാടി പുറപ്പെടും ഇവിടെ എത്തുമ്പോഴല്ലേ കാര്യങ്ങളുടെ കിടപ്പ് മനസിലാകുക. പോർട്ടർ എന്നാൽ നാട്ടിലെ ചുമടെടുപ്പ് പണിതന്നെ. പൊരി വൈയിലത്ത് സാധനങ്ങൾ കയറ്റി ഇറക്കണം. നാട്ടിൽ വെച്ച് എന്തോ ഓഫീസ് ജോലിയാണന്ന് തെറ്റിദ്ധരിച്ചു വന്നുപെട്ടു. പുറം കരാറുകാരായ അവരുടെ പ്രശ്നത്തിൽ ഇടപെടുക എനിക്ക് ബുദ്ധിമുട്ട് ആയിരുന്നു. കമ്പനിയോടുള്ള ദേഷ്യത്തിൽ അവർ പണി എടുക്കുവാൻ പതിയെ മടികാട്ടിതുടങ്ങി . നാട്ടിലേ പോലെ ഒച്ചയും വിളിയും ആയപ്പോൾ കമ്പനി രണ്ട് മാസം കൊണ്ട് അവരെ തിരികെ പായ്ക്ക് ചെയ്തു. ആ സ്ഥാനത്തേക്ക് ആണ് ഈ പുതിയ രണ്ടു പാക്കിസ്ഥാനി പയ്യൻമാർ. പൊതുവേ പ്രശ്നക്കാരായാണ് പച്ചകൾ അറിയപ്പെടുന്നത്. ഗൾഫിൽ പച്ചകൾ എന്നത് പാക്കിസ്ഥാനികളുടെ അപരനാമം ആണ്. പച്ചകൾ പെട്ടെന്ന് കോപിക്കുന്ന പ്രകൃതക്കാരാണ്. ഇനി ഇവന്മാർ എന്തൊക്കെ പുകിലാ ഉണ്ടാക്കുക ?\nഎന്നാൽ കുറേ ദിവസം കൊണ്ട് എന്റെ ധാരണകൾ എല്ലാം മാറി. നന്നായി പണി എടുക്കും .. സാധുക്കൾ.. യാതൊരു വിളവും അറിയാത്തവർ . പാകിസ്ഥാനിലെ ബലൂച്ചിസ്ഥാൻ പ്രവിശ്യകാരാണ് ഇവന്മാർ . ഇന്ത്യയിൽ ബീഹാർ പോലുള്ള ഒരു സംസ്ഥാനം. അക്ഷരാഭ്യാസമുള്ളവർ വളരെ ചുരുക്കം. മലകൾ നിറഞ്ഞ വരണ്ട ഒരു പ്രദേശം . മഴ കുറവായതിനാൽ കൃഷി അപ്രാപ്യം. തീവ്രവാദവും ആഭ്യന്തര യുദ്ധവും താറുമാറാക്കിയ ജീവിതങ്ങൾ. അവിടുത്തെ പരുക്കൻ ജീവിതം അവരെ ഏതു ജീവിതസാഹചര്യങ്ങളെയും നേരിടുവാൻ കരുത്തുള്ളവരായി മാറ്റിയിരുന്നു. മെഡിക്കൽ സാധനങ്ങളും മരുന്നുകളും കയറ്റി ഇറക്കുന്ന ജോലിക്ക് പ്രത്യേക വൈദഗ്ധ്യം ഒന്നും ആവശ്യം ഇല്ലാത്തതിനാൽ വേഗത്തിൽ അവർ പണി പഠിച്ചു. ഭാഷ മാത്രമായി പിന്നീട് പ്രശ്നം. ബലൂച്ചിയും പസ്ത്തോയും കലർന്ന ഭാഷ അല്ലാതെ ഉർദുവോ ഹിന്ദിയോ കാര്യമായി അറിയില്ല. ആംഗ്യഭാഷയിലൂടെയും മുറിഉർദുവിലുടെയും കാര്യങ്ങൾ അവർ മനസ്സിലാക്കി. പലപ്പോഴും ഉത്തരം നിഷ്കളങ്കമായ ഒരു ചിരിയായിരിക്കും . പക്ഷേ ആറുമാസം കൊണ്ട് അത്യാവശ്യം ഉർദുവും ഇംഗ്ലീഷും അവർ പഠിച്ചു. പതുക്കെ ഞങ്ങളിൽ ഒരു ഭാഗമായി അവർ മാറി.\nസ്റ്റോറിലെ കയറ്റിഇറക്ക് പണി അത്ര സുഖകരമായ ഒന്നല്ല. പലപ്പോഴും പൊരിവെയിലത്ത് ലോഡുകൾ ട്രക്കുകളിൽ കയറ്റണം . രാവിലെ ആറുമണിക്ക് ജോലി തുടങ്ങുന്ന ഇവർ വൈകിട്ട് മൂന്ന് മണി വരെ ഒരേ ഷിഫ്റ്റിൽ ജോലി എടുക്കണം . അതിനു ശേഷം താമസ്സിക്കുന്ന ക്യാമ്പിൽ എത്തിയിട്ട് വേണം തലേന്ന് പാകം ചെയ്തുവെച്ച ആഹാരം കഴിക്കാൻ. രാവിലെ ഡ്യൂട്ടിക്കിടെ ആണ് പ്രഭാതഭക്ഷണം . മിക്കപ്പോഴും തലേന്നത്തെ ഉണക്ക കുബൂസ് ( ഒരു തരം റൊട്ടി ) സുലൈമാനിയിൽ ( കട്ടൻ ചായ ) മുക്കി കഴിക്കുക ആണ് അവർ ചെയ്യുക . രാവിലെ ജോലിക്ക് വരുമ്പോൾ തലേന്ന് ബാക്കി വന്ന ഒന്നോ രണ്ടോ കുബൂസ് കൂടെ കരുതും. അത് സ്റ്റോറി ൽ സൌജന്യമായി കിട്ടുന്ന സുലൈമാനിയിൽ മുക്കി അകത്താക്കും. ഉച്ച വരെ പിടിച്ചു നിൽക്കണമെല്ലോ.\nഡിസ്ട്രിറ്റ് മെയിൻ സ്റ്റോർ 75 കിലോമീറ്റർ ദൂരെ ആയതിനാൽ ആഴ്ച്ചയിൽ രണ്ട്തവണ എങ്കിലും അവിടെ എനിക്ക് പോകേണ്ട ആവശ്യം വരും. പലപ്പോഴും യാത്രകളിൽ എന്റെ കൂടെ അവരും ഉണ്ടാകും. അങ്ങനെയുള്ള യാത്രകളിൽ ഞാൻ അവരോട് നാട്ടിലെ കാര്യങ്ങൾ ചോദിച്ചു അറിയാൻ ശ്രമിക്കാറുണ്ട്. ജാഹർജാന് പ്രായമായ മാതാപിതാക്കൻമാർ മാത്രം. കിട്ടുന്ന ശമ്പളം ഇവിടുത്തെ ചിലവുകൾ കഴിച്ചു നാട്ടിൽ അയച്ചുകൊടുക്കും. നിക്കാഹ് കഴിക്കാത്തതിനാൽ കാര്യമായ പ്രാരാബ്ധങ്ങൾ ഇല്ല. നല്ല ഉത്സാഹിയായ ഒരു ചെറുപ്പക്കാരൻ. എത്ര ബുദ്ധിമുട്ടുള്ള പണിയും ഒരു മടിയും കൂടാതെ എടുക്കും. മുൻവരിയിലെ പല്ലുകൾ തമ്മിൽ ഒരു പല്ലിന്റെ വിടവ് ഉണ്ട്. കല്യാണത്തെക്കുറിച്ച് ചോദിച്ചാൽ മുഖം നാണം കൊണ്ട് കുനിച്ചു നിഷ്കളങ്കമായ ഒരു ചിരി ചിരിക്കും .\nമെയിൻ സ്റ്റോറിൽ നിന്ന് പ്രതിമാസ മെഡിസിൻ സപ്ലേ എടുക്കാൻ പോകുന്നത് രണ്ട് ദിവസത്തെ അധ്വാനം ആണ്. പോകുന്ന വഴിക്ക് മസാഫിയിൽ ചായ കുടിക്കാൻ വണ്ടി നിറുത്തും. മസാഫി ഗൾഫിൽ ശുദ്ധജലത്തിന് വളരെ പ്രസിദ്ധമായ സ്ഥലം ആണ്. ഗൾഫിലെ മിക്ക സ്ഥലത്തേക്കും കുപ്പിവെള്ളം പോകുന്നത് ഇവിടെ നിന്നാണ്. മസാഫി എന്ന വാക്കിന്റെ അർത്ഥം ശുദ്ധമായ വെള്ളം എന്നാണ്. നല്ല പച്ചപ്പുള്ള സ്ഥലം, ധാരാളം മഴ ലഭിക്കും. അവിടെയുള്ള ഒരു പാകിസ്ഥാനി ചായക്കടയിൽ നിന്നാണ് ചായ കുടി . നല്ല രുചിയുള്ള കീമ സാൻറ്റുവിച്ച് ലഭിക്കും . വലിയ ഒരു റൊട്ടിയിൽ കീമ ( ഇറച്ചി , മസാല ചേർത്ത് പൊടിച്ചത് ) വെച്ച് ചുരുട്ടി എടുത്താണ് സാൻറ്റുവിച്ച് ഉണ്ടാക്കുന്നത്. ഒരണ്ണം കഴിച്ചാൽ ഇരുമ്പ് കട്ടി വയറ്റിൽ കിടക്കുന്നത് പോലെ തോന്നും. ഉച്ചവരെ പിന്നെ വിശപ്പ് തോന്നാത്തതിനാൽ കൂടെ വരുന്ന കുട്ടികൾക്ക് പണി എടുക്കുവാൻ നല്ല ഉത്സാഹമാണ് , കൂടെ ഒരു ചായയും കുടിച്ചാൽ ഉഷാറായി. പണിക്കാർക്കും ഡ്രൈവർക്കും കൂടെ ഞാൻ കാശു കൊടുക്കുന്നതിനാൽ അവർക്ക് പെരുത്ത സന്തോഷം. എനിക്കാണങ്കിൽ ജോലി എളുപ്പം നടന്നുകിട്ടുമല്ലോ എന്ന ആശ്വാസവും.\nഷബീറാകട്ടെ ഒരു പ്രത്യേക സ്വഭാവക്കാരനാണ്. ആരോടും അധികം സംസാരിക്കില്ല. എന്തങ്കിലും ചോദിച്ചാൽ മാത്രം മറുപടി പറയും. പ്രായം 33 മാത്രമേ ഉള്ളങ്കിലും കണ്ടാൽ ഒരു 45 വയസിനുമേലിൽ തോന്നും. മുഖത്ത് അങ്ങിങ്ങായി നര കയറിയ കുറ്റി രോമങ്ങൾ. എപ്പോഴും മുഖത്ത് സ്ഥായിയായ വിഷാദ ഭാവം. പലപ്പോഴും നാട്ടിലെ കുടുംബത്തെ കുറിച്ചുള്ള ചോദ്യങ്ങൾക്ക് മറുപടി നിരർത്ഥകമായ വരണ്ട ഒരു ചിരി ആയിരിക്കും. അങ്ങനെയിരിക്കെ ഒരു ദിവസം മുഖത്തെ സങ്കടം കണ്ടു എന്തു പറ്റിയെ ന്നുള്ള ചോദ്യത്തിന് മുമ്പിൽ അയാൾ മനസ് തുറന്നു.\n" സാബ് ഉധർ രഹനാ ബഹുത്ത് മുഷ്കിൽ ഹെ "\nപതിഞ്ഞ ശബ്ദത്തിൽ ഷബീർ തന്റെ ജീവിതകഥ എന്നോട് പറഞ്ഞു\nബലൂച്ചിസ്ഥാനിലെ തുർബേല എന്ന സ്ഥലത്തുകാരനാണ് അയാൾ. ഭാര്യയും മൂന്ന് കുട്ടികളും ഉണ്ട്. ആദ്യത്തെ രണ്ടും പെൺകുട്ടികൾ ഇളയ ആൺകുട്ടിക്ക് മൂന്ന് വയസായി .\n" ഉസ്കാ ദിൽ മേം എക് സുരാക്ക് ഹെ "\nചെറിയ മകന്റെ ഹൃദയത്തിനു തകരാർ ( സുഷിരം ) ഉണ്ടെന്നും അതിന് ചികിത്സയ്ക്കായി ധാരാളം പണം ചിലവായെന്നും എന്നോട് പറഞ്ഞു. അതിന്റെ കടങ്ങൾ വീട്ടണം , തുടർചികിത്സ ചെയ്യണം. ആകെ പ്രതിസന്ധിയിലാണ് ജീവിതം , ഒരു വശത്ത് കടക്കാർ മറുവശത്ത് മകന്റെ ചികിത്സ .\nനാട്ടിൽ ഇറാനിൽ നിന്ന് കള്ളകടത്തായി പെട്രോൾ കൊണ്ടു വന്നു അവന്റെ സ്ഥലത്ത് വിറ്റാണ് ജീവിതം തള്ളി നീക്കിയിരുന്നത്. ഇറാന്റെ ബോർഡറിൽ നിന്ന് അധികം ദൂരത്തല്ല അവന്റെ ഗ്രാമം . സ്വന്തമായി എട്ടു കനാൽ ( ഏകദേശം ഒരേക്കർ ) ഭൂമിയുണ്ട് . മഴയില്ലാത്തതിനാൽ കൃഷി സാധ്യമല്ലത്രേ . കുറേ ഈന്തപ്പനകൾ ആ സ്ഥലത്തുണ്ട് അതിൽ നിന്ന് കാര്യമായി ഒന്നും കിട്ടാനില്ല. ശരിയാണ്, ഗൾഫിൽ ജോലി ചെയ്തവർക്ക് ഒരുപക്ഷെ അറിയാം അവിടെ കിട്ടുന്ന ഈന്തപ്പഴത്തിന്റെ ഭൂരിഭാഗവും ആടുകൾക്ക് തീറ്റിയായിട്ടാണ് ഉപയോഗിക്കുന്നത്. സ്വന്തമായി ഉണ്ടായിരുന്ന പിക്ക്അപ്പ് വാൻ വിറ്റിട്ടാണ് ഗൾഫിൽ എത്തിയത് . അമേരിക്കൻ ഉപരോധം നിലനിൽക്കുന്നതിനാൽ ഇറാനിൽ പെട്രോളിന് വിലക്കുറവാണ് അവിടെ നിന്ന് പെട്രോൾ കാനുകളിൽ ആക്കി പിക്ക്അപ്പിൽ പച്ചകറി ലോഡിനോടോപ്പം കയറ്റി കള്ളകടത്തായി നാട്ടിൽ കൊണ്ട് വന്നു വിൽക്കുക ദുഷ്കരം. എപ്പോൾ വേണമെങ്കിലും പിടിക്കപെടാം. പിന്നീടു ജീവിതം ഇറാൻ ജയിലുകളിൽ ഹോമിച്ചു തീർക്കണം. വീട്ടിൽ വെറുതെ ഇരുന്നാൽ തീവ്രവാദികൾ പിടികൂടി അവരുടെ കൂട്ടത്തിൽ ചേർക്കും . ഒടുവിൽ ചാവേറായി പൊട്ടിത്തെറിക്കാനാകും വിധി . ജീവിതം മുമ്പോട്ട് നയിക്കുവാൻ യാതൊരു മാർഗവുമില്ലാതെ ഇരുന്നപ്പോൾ ആരോ ഉപദേശിച്ചതാണ് ഗൾഫ്. പിക്ക്അപ്പ് വിറ്റപണവും ഭാര്യയുടെ സ്വർണാഭരണങ്ങൾ വിറ്റപണവും ചേർത്ത് ഒന്നരലക്ഷം പാകിസ്ഥാനി രൂപ ഏജെന്റിനു കൊടുത്തിട്ടാണ് ഗൾഫിൽ എത്തിയത്. മാസം ഇരുപത്തിഅയ്യായിരം രൂപ ശമ്പളം കിട്ടും എന്നാണ് ഏജെന്റ് പറഞ്ഞത് കൂടെ ആയാസം കുറഞ്ഞ ഹൊസ്പിറ്റൽ പണിയും. ഇവിടെ വന്നപ്പോഴല്ലേ കാര്യങ്ങൾ മനസിലായത് 800 ദിർഹം ശമ്പളം. മാസം പതിനായിരം മിച്ചം കിട്ടുക പട്ടിണികിടന്നാലും അസാധ്യം. നാട്ടിലെ കടക്കാരെ കൊണ്ട് പൊറുതിമുട്ടിയിട്ടു വയ്യ .\nഇയാളെ എന്ത് പറഞ്ഞാണ് ആശ്വസിപ്പിക്കുക ? . നാട്ടിൽ നിന്ന് ഗൾഫ് സ്വപ്നവും പേറി ഇവിടെ വരുന്ന ഒട്ടുമിക്ക പേരുടെയും സ്ഥിതി ഇതല്ലേ ? ഗൾഫ് ഒരു മരീചിക ആണന്ന് ഇവിടെ വരുമ്പോൾ ആണ് തിരിച്ചറിയുക. ചിലർ രക്ഷപെടും, ഒട്ടുമിക്ക പേർക്കും ജീവിതപ്രാരാബ്ധ ങ്ങളുടെ ഭാണ്ടകെട്ടും പേറി മരുഭൂമിയിൽ അലയാനാകും വിധി.\n‘’ ഭായി വിഷമിക്കാതെ ഇരിയ്ക്കൂ. പടച്ചവൻ എന്തങ്കിലും ഒരു വഴി കാട്ടിത്തരാതെയിരിയ്ക്കുകയില്ല . ''\nഎന്റെ ഭംഗിവാക്കുകൾ ഒന്നും അയാളുടെ പ്രശ്നങ്ങൾ പരിഹരിക്കുകയില്ല എന്നു എനിക്കറിയാം. എന്നാലും സഹജീവിയോട് അല്പം സഹതാപം. അത് അയാൾക്ക് ഒരു പക്ഷേ ആശ്വാസം ആയാലോ? നാമെല്ലാവരും ഓരോ തുരുത്തുകളിൽ ആണ് .. പൊള്ളുന്ന ജീവിത യാഥാര്‍ത്ഥ്യങ്ങളുടെ തുരുത്തുകളിൽ....\nചില ദിവസങ്ങൾക്ക് ശേഷം എനിക്ക് അത്യാവശ്യമായി നാട്ടിൽ പോകേണ്ട കാര്യം വന്നു. വർഷാവസാനം ആയതിനാൽ സ്റ്റോറിലും നല്ല തിരക്കുള്ള സമയം. സ്റ്റോക്ക് പരിശോധിച്ചു കണക്കുകൾ ഒക്കെ കൃത്യപ്പെടുത്തി വെയ്ക്കണം. പരിശോധനയ്ക്കായി പുറത്തു നിന്ന് കമ്മറ്റി വരും. ഒരു വിധം പണി തീർത്ത് ഞാൻ രണ്ടാഴ്ച്ചയ്ക്ക് നാട്ടിൽ പോയി.\nപുതുവർഷത്തിന്റെ പിറ്റേന്ന് തിരികെ ജോലിയ്ക്ക് കയറിയ ഞാൻ എല്ലാവരെയും കണ്ടു നാട്ടിലെ വിശേഷങ്ങൾ പങ്കുവെച്ചു. നാട്ടിൽ നിന്ന് വരുന്നവരോട് പൊതുവായ ചില ചോദ്യങ്ങൾ ഉണ്ട്. വീട്ടുകാർ സുഖം തന്നയോ? മഴയുണ്ടോ? അരിയ്ക്കും പെട്രോളിനും എന്താ വില? . ഇതൊക്കെ വെറുതെ ഒരു ഭംഗിവാക്കിന് ചോദിക്കുന്നതാണ് എന്തങ്കിലും ചോദിക്കേണ്ടേ?\nസ്റ്റോറിൽ മൊത്തത്തിൽ അഞ്ച് പുറംലേബർസ് ഉണ്ട്, രണ്ടു പോർട്ടർമാർ, രണ്ടു ക്ലീനെർമാർ, ഒരു ഓഫീസ് ബോയി. ഞാൻ അവർക്കായി നാട്ടിൽ നിന്ന് കൊണ്ട് വന്ന പലഹാരങ്ങൾ പങ്കുവെച്ചു . അവർക്ക് കോക്കനട്ട് ബൻ വളരെ ഇഷ്ടപ്പെട്ടു. പുനലൂരിലെ ബേക്കറികളിൽ വളരെ രുചിയുള്ള കോക്കനട്ട് ബൺ കിട്ടും . പരന്ന ബന്നിനകത്ത് തേങ്ങാപീരയും ഞാലി പൂവൻ പഴവും മധുരവും ഡ്രൈഫ്രൂട്ട്സും നിറച്ചു ബേക്ക് ചെയ്തു എടുക്കുന്നത് , തിന്നാൻ നല്ല സ്വാദ് ആണ്. ആരോ പറഞ്ഞു.\n'' സാർ ഇനിയും നാട്ടിൽ പോയി വരുമ്പോൾ ഇതു കൊണ്ടു വരണേ ''\nഅപ്പോഴാണ് ഞാൻ ഷബീറിനെ കാണാത്തത് ശ്രദ്ധിച്ചത് .\n''എവിടെ ഷബീർ? '' ഞാൻ അവരോട് തിരക്കി\n'' അവന് നല്ല പനിയാണ് സാർ ‘’\nമരുന്ന് വല്ലതും വാങ്ങിയോ എന്ന ചോദ്യത്തിന് അവർ ഹൊസ്പിറ്റലിലെ എമർജൻസിയിൽ കാണിച്ചെന്ന് പറഞ്ഞു. പിറ്റേന്ന് ഞാൻ സാമ്പിൾ ആയി കിട്ടിയ ഒരു കോഴ്സ് ആന്റിബയോട്ടിക്ക് കൊണ്ടുവന്നങ്കിലും കൊടുക്കാൻ സാധിച്ചില്ല. കാരണം അയാൾക്ക് വേറെ എവിടയോ നിന്ന് ആന്റിബയോട്ടിയ്ക്കും മരുന്നും ലഭിച്ചു എന്ന് കൂട്ടുകാർ പറഞ്ഞു . സാധാരണ പനിയ്ക്ക് പാരസെറ്റമോളും ഏതങ്കിലും ഒരു ആന്റിബയോട്ടിയ്ക്കും ഒരു കോഫ് സിറപ്പും ആണ് ഞങ്ങൾ ഫാർമസിസ്റ്റുകൾ കൊടുക്കാറ്. കൂടെ രണ്ടുമൂന്ന് ദിവസം റസ്റ്റ് എടുത്താൽ തീരാവുന്നതേ ഉള്ളൂ പനി. അതിനാൽ ഞാനും ഷബീറിന്റെ കാര്യത്തിൽ അത്ര ശ്രദ്ധിച്ചില്ല . പിന്നീട് കുറേ ദിവസത്തേക്ക് ഞാൻ ഷബീറിനെ കണ്ടില്ല. കൂടെയുള്ളവരോട് തിരക്കിയപ്പോൾ പനി കുറഞ്ഞില്ല എന്നും റൂമിൽ കിടക്കുക ആണന്നും പറഞ്ഞു. ഹൊസ്പിറ്റലിൽ കാണിച്ചോ എന്നു ചോദിച്ചപ്പോൾ കാണിച്ചു എന്നും പറഞ്ഞു. പിറ്റേ ദിവസം അയാളുടെ ഏതോ ബന്ധു വന്നു ദുബൈയ്ക്ക് കൊണ്ട് പോയി എന്നും അവിടെ ഏതോ ഹൊസ്പിറ്റലിൽ അഡ്മിറ്റ് ചെയ്തു എന്നും നാട്ടിൽ തിരികെ പോകുകയാണന്നും കേട്ടു.\nലീവ് ബാലൻസ് ഉള്ളതിനാൽ പിന്നീടുള്ള രണ്ടു ദിവസം ഞാൻ ജോലിക്ക് പോയില്ല. രണ്ടാം ദിവസം നിനച്ചിരിക്കാതെ എനിക്ക് ഒരു ഫോൺകോൾ. എടുത്തപ്പോൾ മെയിൻസ്റ്റോറിലെ എന്റെ ഒരു സുഹൃത്താണ്.\n" താൻ അറിഞ്ഞോ.. ഷബീർ മരിച്ചു പോയി "\nകാതുകളെ വിശ്വസിക്കാൻ പ്രയാസം തോന്നി. എന്തെന്ത് പ്രതീക്ഷകളുമായി ഈ രാജ്യത്തു വന്ന ചെറുപ്പക്കാരൻ. മകന്റെ ചികിത്സ..നാട്ടിലെ പ്രാരാബ്ധങ്ങൾ.. എല്ലാറ്റിനും ഉള്ള മറുപടി ആണല്ലോ ഈ ലോകം വിട്ടു കടന്നു പോയത്. പാവം ചെറുപ്പക്കാരൻ.. ദൂരെ അവനെ കാത്തിരിക്കുന്ന അവന്റെ ഭാര്യയേയും പറക്കമുറ്റാത്ത മൂന്ന് കുഞ്ഞുങ്ങളെയും ബാക്കിയാക്കി ആ പാവം ഈ ലോകം വിട്ടുപോയി . പാകിസ്ഥാനിലേക്ക് ഉള്ള യാത്രാമധ്യേ എയർപോർട്ടിൽ വച്ച് അയാൾ മരണപ്പെട്ടു.\nമനസ്സിൽ ഒരു നീറ്റൽ.. ഒരു കുറ്റബോധം..വേണമെങ്കിൽ എനിക്ക് ആ ചെറുപ്പക്കാരനെ പനി പിടിച്ചു കിടന്നപ്പോൾ ഒരു നല്ല ഡോക്ടറെ കാണിക്കാമായിരുന്നു. പരിചയമുള്ള എത്ര ഡോക്ടറുമാർ . ഹൊസ്പിറ്റലിലെ മെഡിക്കൽ ഡയറക്ടറുമായി നല്ല പരിചയം . എന്നിട്ടും വേണ്ടത് ചെയ്തില്ല. ആകെ മനസ്സിന് ഒരു പ്രയാസം. ഒരു പക്ഷെ നല്ല ഒരു ഡോക്ടറെ ആദ്യമേ കാണിച്ചിരുന്നെങ്കിൽ..രക്ഷപെട്ടേനെ… ഇല്ല.. ഓരോരുത്തർക്കും ദൈവം നിശ്ചയിച്ച സമയത്തിന്റെ മുമ്പ് മരിക്കാനാവില്ല..നിശ്ചയിച്ച സമയത്തേക്കാൾ ഒരു നിമിഷം പോലും അധികം ജീവിക്കാനും കഴിയില്ല... ജനിമൃതികളെ മാറ്റിമറിക്കുവാൻ പാവം മനുഷ്യനാകുമോ.. നാമൊക്കെ വിധിയുടെ കൈയ്യിലെ കളിപ്പാട്ടങ്ങൾ. ലക്ഷക്കണക്കിന് വിലയുള്ള മരുന്നുകളുടെ ഇടയിൽ ജോലി ചെയ്ത ചെറുപ്പക്കാരൻ, ആ മരുന്നുകൾ ഒന്നും ആവശ്യത്തിന് അയാൾക്ക് ഉപകരിച്ചില്ല .\nപ്രിയപ്പെട്ട ഷബീർ , ഞാനും താങ്കളുമൊക്കെ ഈ ലോകത്തിൽ നമുക്ക് ആടിത്തീർക്കുവാനുള്ള വേഷങ്ങൾ നടിക്കുന്നവർ. സമയം കഴിയുമ്പോൾ വേദി വിട്ടു ഒഴിയണം. മരണം , അതിന്റെ മുമ്പിൽ ഇന്ത്യക്കാരനെന്നോ പാകിസ്ഥാനിയെന്നോ ഇല്ല, ജാതിമത വ്യത്യാസം ഇല്ല, കേവലം നിസ്സഹായരായ മനുഷ്യർ മാത്രം… എപ്പോൾ മരണം വന്നുവിളിക്കുവോ പോയേ പറ്റു. ദൈവത്തിനോട് എന്തേ എന്നേ തിരികെ വിളിച്ചു എന്ന് ചോദിക്കുവാൻ അധികാരം ഇല്ലാത്തവർ.. ഒരു പക്ഷേ , പടച്ചവന്റെ തോട്ടത്തിലെ മുള്ളുകൾ ഇല്ലാത്ത പാവം പുഷ്പങ്ങളെ ആയിരിക്കും തമ്പുരാൻ ആദ്യം ഇറുത്തു എടുക്കുക ….. ആർക്കറിയാം?..\n''നാം അനുഭവിക്കാത്ത ജീവിതങ്ങളെല്ലാം നമുക്ക് വെറും കെട്ടുകഥകൾ മാത്രമാണ് ''\n( ആടുജീവിതം- ബെന്യാമിൻ )\nPosted by Punaluran(പുനലൂരാൻ) at 09:41\nAnonymous 17 March 2016 at 23:47\nvery touching ..keep writing


മാധ്യമപ്രവര്‍ത്തകര് ഒറ്റുകാരാകരുത് ; ഒരുമിച്ച് നില്‍ക്കണം | Jaihind Vartha\nമാധ്യമപ്രവര്‍ത്തകര് ഒറ്റുകാരാകരുത് ; ഒരുമിച്ച് നില്‍ക്കണം\nന്യൂയോര്‍ക്ക്: ഹണിട്രാപ്പ് വിവാദത്തില് അഞ്ചുമാധ്യമപ്രവര്‍ത്തകര് അറസ്റ്റിലായിരിക്കുന്നു. മംഗളം സിഇഒ ആര്.അജിത്ത് കുമാര്, എംബി സന്തോഷ്, ഫിറോസ് സാലി മുഹമ്മദ്, എസ് വി പ്രദീപ്,കെ ജയചന്ദ്രന് എന്നിവരെയാണ് അറസ്റ്റ് ചെയ്തത്. നാലു പേരെ ചോദ്യം ചെയ്യലിനു ശേഷം വിട്ടയച്ചു. മന്ത്രിയുമായി സംഭാഷണം നടത്തിയ പെണ്‍കുട്ടി ആരോഗ്യകരമായ കാരണം പറഞ്ഞ് ചോദ്യം ചെയ്യലില് ഹാജരായിരുന്നില്ല. ചാനല് ചെയര്‍മാനടക്കം ഒന്‍പതുപേര്‍ക്കെതിരെ കുറ്റകരമായ ഗൂഢാലോചന കുറ്റമായ ഐപിസി 120 (ബി) യും ലൈംഗീകത, എന്തെങ്കിലും ഒരു ഇലക്ടോണിക്‌സ് മാധ്യമത്തിലൂടെ പ്രസിദ്ധീകരിക്കുന്ന കുറ്റമായ ഐറ്റി ആക്ടിലെ 67 (എ) യുമാണ് ചുമത്തിയിരിക്കുന്നത്.\nമംഗളം ചാനല്‍പ്രവര്‍ത്തകര് ചെയ്ത കുറ്റത്തെക്കുറിച്ച് എഫ്‌ഐആറില് പറയുന്നത് ഇങ്ങനെയാണ്: ‘മംഗളം ചാനലിന്റെ പ്രവര്‍ത്തകരായ ഒന്നു മുതല് എട്ടു വരെ പ്രതികളും ഒന്‍പതാം പ്രതിയും ചേര്‍ന്ന് കുറ്റകരമായ ഗൂഢാലോചന നടത്തി ചാനലിന്റെ മാര്‍ക്കറ്റിങ്ങിന് വേണ്ടിയും അതിലൂടെ ഗതാഗത വകുപ്പ് മന്ത്രിയായിരുന്ന ശ്രീ എ കെ ശശീന്ദ്രന് മാനഹാനി വരുത്തണമെന്നു ഉദ്ദേശത്തോടും കരുതലോടും കൂടി ടി മംഗളം ടെലിവിഷന് ചാനലിലൂടെ 26-03-2017 പകല് 11 .00നും 11.30നും ഇടയ്ക്കുള്ള സമയം ലൈംഗിക ചുവയുള്ള അശ്ലീല സംഭാഷണം സംപ്രേഷണം ചെയ്തും അന്നേ ദിവസം 5.46നു മംഗളം ടെലിവിഷന് എന്ന ഫേസ്ബുക്ക് അക്കൗണ്ടില് പബ്ലിഷ് ചെയ്തും പൊതുജനങ്ങള് കാണുന്നതിനും ഷെയര് ചെയ്യുന്നതിനും ഇടയാക്കിയിരിക്കുന്നു എന്നുള്ളത്.\nചാനലിന്റെ റേറ്റിംഗ് കൂട്ടാന്‍വേണ്ടി കുറ്റകരമായ ഗൂഢാലോചന നടത്തി എന്നു പറയുന്നതും മന്ത്രി ശശീന്ദ്രന് മാനഹാനി വരുത്താന് എന്ന ഉദ്ദേശത്തോടെയെന്നും പറയുമ്പോഴും ഇവിടെ പ്രസക്തമായ ചില കാര്യങ്ങളുണ്ട്. ചാനലിന്റെ റേറ്റിംഗ് കൂട്ടാന് ഗൂഢാലോചന നടത്തിയെന്നു പറയുന്നത് എങ്ങനെ കുറ്റകരമായ ഗൂഢാലോചനയാകും. കൂടാതെ ശശീന്ദ്രന് മാനഹാനിയുണ്ടായിയെന്നും പറയുന്നു. തനിക്ക് മാനഹാനിയുണ്ടായതായി ശശീന്ദ്രന് പരാതി കൊടുത്തിട്ടുപോലുമില്ല. പിന്നെങ്ങനെ ഒരാള്‍ക്ക് മാനഹാനിയുണ്ടായിയെന്ന് പറഞ്ഞ് പോലീസ് കേസെടുക്കും. മാനഹാനിയുണ്ടായ ആള് പരാതി കൊടുക്കുമ്പോള് മാത്രമാണ് അത് കേസാകുന്നത്. അത് സിവിലാണോ ക്രിമിനല് ആണോയെന്നു പോലും പരാതിക്കാരനാണ് പറയേണ്ടത്. ഈ സാഹചര്യത്തില് മംഗളത്തിനെതിരെ കേസെടുത്തത് ചട്ടവിരുദ്ധമാണെന്നാണ് നിയമവിദഗ്ധര് പറയുന്നത്.\nചാനലിന്റെ റേറ്റിംഗ് കൂട്ടാന് സ്റ്റിംഗ് ഓപ്പറേഷന് നടത്തുകയും ഇത് വിധവയായ സ്ത്രീയോടു മന്ത്രി സംസാരിച്ചുവെന്ന തരത്തില് ജനങ്ങളെ കബളിപ്പിച്ച മംഗളം ചാനലിന്റെ നടപടി ഒരിക്കലും ന്യായീകരിക്കാന് സാധിക്കില്ല. ഇതിന് ആ ചാനല് മാപ്പുപറയുകയും ചെയ്തു. എന്നാല്, ഇവിടെ മറ്റൊരു കാര്യം കൂടി ശ്രദ്ധിക്കേണ്ടതുണ്ട്. ഐടി ആക്ട് അനുസരിച്ച് അശ്ലീല കരമായ കാര്യം ചാനലില് സംപ്രേക്ഷണം ചെയ്‌തെങ്കില് ചാനല് ഉടമയും വാര്‍ത്തയുടെ ഉത്തരവാദിത്വമുള്ളയാളും മാത്രമാണ് അതിന് സമാധാനം പറയേണ്ടത്. അല്ലാതെ ഒരു കൂട്ടം മാധ്യമപ്രവര്‍ത്തകരല്ല. ഈ സാഹചര്യത്തില് മാധ്യമപ്രവര്‍ത്തകര് അറസ്റ്റിലായിട്ടും ഇവിടത്തെ മാധ്യമ സമൂഹം ഒരക്ഷരം മിണ്ടിയില്ലെന്നതു ഗൗരവത്തോടെ കാണേണ്ട കാര്യം തന്നെയാണ്. മാധ്യമപ്രവര്‍ത്തകര് എന്ന നിലയില് ആര്‍ക്കും സംഭവിക്കാവുന്ന കാര്യം. ഇവിടെ മാധ്യമപ്രവര്‍ത്തകര് ഒറ്റുകാരുടെ റോളിലായി.\nചാനലിന്റെ ഹണിട്രാപ്പിനെ വിവാദമാക്കിയതും ഇവിടത്തെ മാധ്യമപ്രവര്‍ത്തകര് തന്നെയാണ്. മംഗളം തെറ്റു ചെയ്തു. അതിന് അവര് മാപ്പുപറയുകയും ചെയ്തു. അത് പോരായെന്നു പറഞ്ഞ് ഇറങ്ങുന്നവരുടെ ലക്ഷ്യം എന്താണെന്നതാണ് വ്യക്തമാകേണ്ടിയിരിക്കുന്നു. ഇതിന് ഇവിടത്തെ മാധ്യമസമൂഹം വളം വച്ച് കൊടുക്കുന്നതിലൂടെ സ്വയം കുഴിതോണ്ടുകയാണെന്നു മറക്കരുത്. ഈ പ്രശ്‌നത്തിന്റെ പേരില് മംഗളം ഓഫീസ് റെയിഡ് നടത്തുകയും മാധ്യമപ്രവര്‍ത്തകരെ അറസ്റ്റ് ചെയ്യുകയും ചെയ്തപ്പോള് മറ്റ് മാധ്യമപ്രവര്‍ത്തകര് അത് ആഘോഷിച്ചത് മാധ്യമസ്വാതന്ത്യത്തിന്റെ കടയ്ക്കല് കത്തിവയ്ക്കാന് മാധ്യമസമൂഹം തന്നെ കൂട്ടുനില്‍ക്കുന്നതിന് തുല്യമാണ്. എന്തിന്റെ പേരിലാണെങ്കിലും മറ്റൊരു മാധ്യമസ്ഥാപനത്തിലെ മാധ്യമപ്രവര്‍ത്തകര്‍ക്ക് ഇത്തരത്തിലൊരു അവസ്ഥവരുമ്പോള് മാധ്യമസമൂഹം ഒരുമിച്ച് നില്‍ക്കേണ്ടതിനു പകരം പുറത്തുനിന്ന് അവരെ കൂവുന്നു. ഈ സാഹചര്യം മാധ്യമപ്രവര്‍ത്തനം തന്നെ മറ്റുള്ളവര്‍ക്കു മുന്നില് അടിയറവ് വയ്ക്കുന്നതിന് തുല്യമാണ്. ഈ വാര്‍ത്ത കൊടുത്തതിന്റെ പേരില് സര്‍ക്കാര് കാട്ടിക്കുട്ടുന്ന ചെയ്തികള് ചോദിക്കാന് ഇവിടത്തെ മാധ്യമ സമൂഹം ഇനിയെങ്കിലും ഉണര്‍ന്നില്ലെങ്കില് മാധ്യമപ്രവര്‍ത്തനത്തിന്റെ മുന്നോട്ടുപോക്ക് അത്രശുഭകരമായിരിക്കില്ല. ഭരണകൂടത്തിന്റെ ചെയ്തികള് വാര്‍ത്തയാക്കിയാല് നിയമത്തിന്റെയും അറസ്റ്റിന്റെയും പേരില് വേട്ടയടല് മാധ്യമപ്രവര്‍ത്തകര്‍സഹിക്കേണ്ടിവരും.\nഒരു മന്ത്രിയെന്ന നിലയില് പറയാവുന്ന കാര്യങ്ങളാണോ ശശീന്ദ്രന് പറഞ്ഞത്. ആരോടായിക്കോട്ടെ. മന്ത്രിസ്ഥാനത്തിരിക്കുന്നയാള് ഇത്തരത്തില് പ്രലോഭനങ്ങള്‍ക്ക് അടിമപ്പെടുന്നത് ശരിയല്ല. ഇത് ഉപയോഗിച്ച് ആ മന്ത്രിയെ ആര്‍ക്കുവേണമെങ്കിലും ചൂഷണം ചെയ്യാം. ഇക്കാര്യമാണ് മംഗളം തങ്ങളുടെ സ്റ്റിംഗ് ഓപ്പറേഷനിലൂടെ കാട്ടിത്തന്നത്. മംഗളം അവതരിപ്പിച്ച രീതി ശരിയായില്ലെങ്കിലും ഇത്തരം കാര്യങ്ങള് കാണാതെ പോകരുത്. ഇവിടെ ഇരയും വേട്ടക്കാരും മാധ്യമപ്രര്‍ത്തകരായെന്നതാണ് ഇതിലെ ഏറ്റവും വലിയ ദൗര്‍ഭാഗ്യം. ഇത് മുതലെടുക്കാന് പിണറായി വിജയന് സര്‍ക്കാര് ശ്രമിക്കുന്നതും മാധ്യമമേഖലയ്ക്ക് ഒട്ടും തന്നെ ഗുണകരമായ കാര്യമല്ല. ഇതിനെതിരെ ഇനിയെങ്കിലും മാധ്യമസമൂഹം ഒരുമിക്കണം. മുഖ്യമന്ത്രിയും അദ്ദേഹത്തിന്റെ മാധ്യമ ഉപദേഷ്ടാവും മാധ്യമപ്രവര്‍ത്തകരെ അഴിക്കുള്ളില് ആക്കാന് നടത്തുന്ന ശ്രമം മാധ്യമസമൂഹം തിരിച്ചറിയണം.\nടെക്‌സസില് ട്രക്കിന് തീപിടിച്ചു കനേഡിയന് മലയാളികള് കൊല്ലപ്പെട്ടു; മരിച്ചത് ആറന്‍മുള, പുത്തന്‍കുരിശ് സ്വദേശികള്\n2017 എഫ്.എല്.ടി.ഇ അവാര്‍ഡിന് ഡോ. ദര്‍ശന മനയത്ത് ശശി നാമനിര്‍ദേശം ചെയ്യപ്പെട്ടു


ഡൽഹിയിൽ6ഭീകരർ പിടിയിൽ; ഭീകരാക്രമണ പദ്ധതി തകർത്തതായി പൊലീസ് - Pravasishabdam\nHome News National ഡൽഹിയിൽ6ഭീകരർ പിടിയിൽ; ഭീകരാക്രമണ പദ്ധതി തകർത്തതായി പൊലീസ്\nദില്ലി: ഡൽഹിയിൽ ഭീകരാക്രമണ പദ്ധതി തകർത്തതായി ദില്ലി പൊലീസ്. ആറ് ഭീകരരെ പിടികൂടിതായി ദില്ലി പോലീസിന്റെ സ്‌പെഷ്യൽ സെൽ വ്യക്തമാക്കുന്നു. ദില്ലി, മുംബൈ ഉൾപ്പെടെ സ്ഥലങ്ങളിൽ ഭീകരാക്രമണത്തിന് ഇവർ പദ്ധതി ഇട്ടിരുന്നതായും ദില്ലി പൊലീസ് അറിയിച്ചു. ദില്ലി, യുപി, രാജസ്ഥാൻ എന്നിവിടങ്ങളിൽ നിന്നാണ് ആറ് പേരെ അറസ്റ്റ് ചെയ്തത്. ഇവരിൽ നിന്ന് വൻ ആയുധ ശേഖരവും ആർഡിഎക്‌സ് ഉൾപ്പെടെയുള്ള സ്ഫോടക വസ്തുക്കളും പിടിച്ചെടുത്തു..അറസ്റ്റിലായവരിൽ രണ്ട് ഭീകരർ പാക്കിസ്ഥാനിൽ പരിശീലനം നേടിയവരാണ്സം.ഘത്തിൽ 15 പേരോളം ഉണ്ടെന്നും ഇവരെ രണ്ട് സംഘമായി തിരിച്ചാണ് ആക്രമണ പദ്ധതി തയ്യാറാക്കിയതെന്നും പോലീസ് വ്യക്തമാക്കി..ദാവൂദ് ഇബ്രാഹിമിന്റെ സഹോദരൻ അനീസ് ഇബ്രാഹിമാണ് ഭീകരാക്രമണ പദ്ധതിക്ക് പിന്നിലെന്നും വ്യക്തമായിട്ടുണ്ട്\nPrevious articleസംസ്ഥാനത്ത് നിപ ആശങ്ക ഒഴിഞ്ഞു;3പേരുടെ പരിശോധനാ ഫലം കൂടി നെഗറ്റീവ്\nNext articleഷാഫി പറമ്പിലിനെതിരെ രാഹുൽ ഗാന്ധിക്ക് പരാതി; ഗ്രൂപ്പ് വീതം വെപ്പെന്ന് പരാതി


കാസര്‍കോട് സമ്പൂര്‍ണ്ണ വിള ഇന്‍ഷുറന്‍സ് ജില്ല; പ്രഖ്യാപനം 9ന് – Utharadesam\nകാസര്‍കോട് സമ്പൂര്‍ണ്ണ വിള ഇന്‍ഷുറന്‍സ് ജില്ല; പ്രഖ്യാപനം 9ന്\nകാസര്‍കോട്: കാസര്‍കോടിനെ സംസ്ഥാനത്തെ ആദ്യ സമ്പൂര്‍ണ വിള ഇന്‍ഷുറന്‍സ് ജില്ലയായി കൃഷിവകുപ്പ് മന്ത്രി വി.എസ് സുനില് കുമാര് ജനുവരി ഒമ്പതിന് പ്രഖ്യാപിക്കും. സര്‍ക്കാരിന്റെ നേതൃത്വത്തില് 2019 ജൂലൈ ഒന്നു മുതല് ഏഴ് വരെ സംസ്ഥാന വിള ഇന്‍ഷുറന്‍സ് വാരാചരണം സംഘടിപ്പിതോടെ ലഭിച്ച സ്വീകാര്യതയാണ് പദ്ധതിയെ കൂടുതല് ജനകീയമാക്കിയത്. ജില്ലാ കലക്ടര് ഡോ. ഡി. സജിത് ബാബുവിന്റെ പ്രത്യേക താല്‍പര്യ പ്രകാരം മുന് പ്രിന്‍സിപ്പല് കൃഷി ഓഫീസര് മധു ജോര്‍ജ്ജ് മത്തായിയുടെ നേതൃത്വത്തില് ജില്ലയിലെ കൃഷിഭവനുകള് മുഖേന തീവ്ര യജ്ഞ പരിപാടി സംഘടിപ്പിച്ചു. ഇതുവഴി ജില്ലയില് കൃഷി മുഖ്യ ഉപജീവനമാക്കിയ മുഴുവന് പേര്‍ക്കും വിളകള് യഥാസമയം ഇന്‍ഷുര് ചെയ്യാന് കഴിഞ്ഞു. 2017-18 വര്‍ഷം 6286 പേരും 2018-19 വര്‍ഷം 5061 പേരും അംഗത്വം നേടിയ പദ്ധതിയില് 2018-19 വര്‍ഷം നൂറു ശതമാനം ആളുകളും അംഗങ്ങളാവുകയായിരുന്നു.\nവരള്‍ച്ച, വെള്ളപ്പൊക്കം, ഉരുള് പൊട്ടല്, മണ്ണിടിച്ചില്, ഭൂമികുലുക്കം, ഭൂകമ്പം, കടലാക്രമണം, ചുഴലിക്കാറ്റ്, കൊടുങ്കാറ്റ്, ഇടിമിന്നല്, കാട്ടുതീ, വന്യമൃഗങ്ങളുടെ ആക്രമണം എന്നീ പ്രകൃതിക്ഷോഭത്തില്‍പെട്ട് ഏറെ ബുദ്ധിമുട്ടിലാക്കുന്ന കര്‍ഷകര്‍ക്ക് സര്‍ക്കാറിന്റെ ആശ്വാസമാണ് വിള ഇന്‍ഷുറന്‍സ് പദ്ധതി.\nപദ്ധതിയില് ചേരുന്ന കര്‍ഷകര് സര്‍ക്കാര് കാലാകാലങ്ങളില് നിശ്ചയിക്കുന്ന പ്രീമിയം തുക അടക്കണം. പ്രീമിയം തുക അടച്ച ദിവസം മുതല് ഏഴ് ദിവസങ്ങള്‍ക്ക് ശേഷം നഷ്ടപരിഹാരത്തിന് അര്‍ഹതയുണ്ട്. 1995 ലാണ് സംസ്ഥാനത്ത് വിള ഇന്‍ഷുറന്‍സ് പദ്ധതി ആരംഭിച്ചത്. 21 വര്‍ഷങ്ങള്‍ക്ക് ശേഷം പരിഷ്‌ക്കരിച്ച് കര്‍ഷകന്റെ നഷ്ടപരിഹാരത്തുക വിവിധ സൂചികകളുടെ അടിസ്ഥാനത്തില് ആനുപാതികമായി ഉയര്‍ത്തിയത് സര്‍ക്കാരിന്റെ നേട്ടമാണ്.\nതണുപ്പുകാലത്ത് കൊടുംചൂട്; കേരളത്തിലെ വിചിത്രകാലാവസ്ഥയുടെ കാരണം തേടി ഗവേഷകര്\nമുരള്‍ച്ച കേട്ട് നോക്കിയപ്പോള് പുലി; ഭയചകിതരായ കുടുംബം വീട്ടിനകത്ത് കയറി വാതിലടച്ചു


അല്‍ഖ്വയ്ദ നേതൃനിരയിലെ രണ്ടാമന് കൊല്ലപ്പെട്ടതായി നാറ്റോ\nTuesday 26th April 2011 4:58pm\nരാത്രിയില് വാഹനമോടിക്കുമ്പോള് ഇരുട്ടാണ് പ്രധാനമായും വില്ലനാവുന്നത്. അതുകൊണ്ടുതന്നെ പകലുള്ളതിനേക്കാള് മൂന്നിരട്ടി കൂടുതലാണ് രാത്രിയിലുണ്ടാകുന്ന അപകടങ്ങളുടെ എണ്ണം.അതിനാല് രാത്രിയാത്രക്കു മുമ്പ് പ്രത്യേകം തയ്യാറെടുപ്പുകളും ചില മുന്‍കരുതലുകളും അനിവാര്യമാണ്.\nവേഗത: അപകടത്തിലേക്കുള്ള എളുപ്പമാര്‍ഗ്ഗമാണ് വേഗത. ട്രാഫിക് കുറവായതിനാല് വേഗത്തില് ലക്ഷ്യസ്ഥാനമെത്താമെന്ന മിഥ്യാധാരണയാണ് എല്ലാവര്‍ക്കുമുള്ളത്. എന്നാല് രാത്രിയില് വേഗത കൂട്ടുകയല്ല, മറിച്ച് ശ്രദ്ധിയോടെ വണ്ടിയോടിക്കുകയാണ് വേണ്ടത്.\nലൈറ്റുകള്: എതിരെ വരുന്ന വാഹനങ്ങളില്‍നിന്നുള്ള വെളിച്ചം കണ്ണിലേക്കടിച്ചു കയറുന്നത് െ്രെഡവറില് അസ്വസ്ഥതയുണ്ടാക്കും.വളവുകളിലും മറ്റും ഹോണ്‍മുഴക്കുന്നതിനു പകരം ഹെഡ്‌ലൈറ്റുകള് ഡിം ചെയ്തുപയോഗിച്ചാല് എതിരെ വരുന്നവര്‍ക്കും അത് മുന്നറിയിപ്പു നല്‍കും. മാത്രവുമല്ല, ഊടുവഴികളിലൂടെയുംമറ്റും പോകുന്നതിന് പകരം നേര്‍വഴിയിലൂടെ മാത്രം സഞ്ചരിക്കാനും ശ്രദ്ധിക്കുക.\nആഴ്ചയിലൊരിക്കലെങ്കിലും എല്ലാ ലൈറ്റുകളും, വിന്‍ഡോയും വൃത്തിയാക്കുക. വൃത്തിയാക്കാത്ത ലൈറ്റുകള് 90 ശതമാനംവരെ കാര്യക്ഷമത കുറക്കും. മഴയത്ത് വൈപ്പര് പ്രവര്‍ത്തിപ്പിച്ചുകൊണ്ടു യാത്ര ചെയ്യുക.\nകണ്ടീഷന്: റിയര്‍വ്യൂ മിററുകള് റോഡില് വ്യക്തമായി വെളിച്ചം പതിക്കുന്ന രീതിയില് അഡ്ജസ്റ്റ് ചെയ്യണം. വൈപ്പര്‍ബ്‌ളേഡുകള് മുന്‍ഗ്ലാസില്‍നിന്ന് വെള്ളം വൃത്തിയായി തുടച്ചുമാറ്റുന്നില്ലെങ്കില് മാറ്റണം.\nകണ്ണുകള്‍ക്ക് വിശ്രമം: രാത്രിയാത്ര ഒഴിവാക്കാന് പറ്റാത്ത സാഹചര്യമാണെങ്കില് കണ്ണുകള്‍ക്ക് ആയാസമുണ്ടാകാതെ വേണം\nസഞ്ചരിക്കാന്. വിന്‍ഡോ അടയ്ക്കാതെ െ്രെഡവ് ചെയ്യുമ്പോള്‍മാത്രം കൂളിംഗ് ഗ്ലാസ് ഉപയോഗിക്കുന്നതാണ് കൂടുതല് നല്ലത്. രാത്രിയില് ഉറക്കം വരികയെന്നത് സ്വാഭാവികമാണ്. ഉറക്കം വരികയാണെങ്കില് ഉടന് വാഹനം പാര്‍ക്ക് ചെയ്ത് അല്‍പനേരം വിശ്രമിച്ചശേഷം യാത്ര തുടരുക.